രോഗമല്ല ഓട്ടിസം | കനൽവഴിയിലെ ജീവിതങ്ങൾ | autism| indepth| Autism| kanalvazhiyile jeevithangal| care for autistic children\nJun 25, 2018, 02:33 PM IST\nമുഖവുരയില്ലാത്ത യാതനയാണ് ഓട്ടിസം ബാധിച്ചവരുടെ ജീവിതം. അവരെ പരിരക്ഷിക്കുന്നവരുടെ, മിക്കവാറും അമ്മമാരുടെ, ജീവിതമോ നരകവും. സമൂഹത്തിൽനിന്നും സ്വന്തം വീട്ടുകാരിൽനിന്നുപോലും ഒറ്റപ്പെട്ടുപോകുന്ന അവസ്ഥ. തന്റെ കാലശേഷം ഇവർക്ക് എന്ത് സംഭവിക്കുമെന്ന ആധിയോടെ ജീവിക്കുന്നവർ. പലവിധ ചൂഷണങ്ങളാണ് ഓട്ടിസം ബാധിച്ചവർ നേരിടേണ്ടിവരുന്നത്. ശാരീരിക പീഡനം മുതൽ ലൈംഗികാതിക്രമം വരെ. ഒരു പളുങ്കുപാത്രം പോലെയാണവരെ കൊണ്ടുനടക്കേണ്ടത്. പക്ഷേ, പരിഷ്കൃതമെന്ന് നടിക്കുന്ന നാമടങ്ങുന്ന സമൂഹം എങ്ങനെയാണ് അവരോട് പെരുമാറുന്നത്?\n‘‘നാളെ നേരം വെളുക്കുന്നതോർത്ത് എനിക്ക് പേടിയാണ്. ഇനിയും കടികൊള്ളാൻ കൈയിൽ സ്ഥലമില്ല. ഉണരാതെ എന്നന്നേക്കും ഉറങ്ങിപ്പോകണമെന്ന് ആഗ്രഹിക്കാൻപോലും കഴിയില്ല. ആര് അവനെ എങ്ങനെ നോക്കും. മരണം പോലും ലക്ഷ്വറിയാണ് ചിലപ്പോൾ.’’ സ്നേഹത്തോടെ നെറ്റിയിൽ ഉമ്മ വെച്ചിരുന്ന മകൻ കടിച്ചുകീറാൻ വന്ന നാളുകളിലൊന്നിൽ പ്രീത ഫെയ്‌സ്ബുക്കിൽ എഴുതിയിട്ട ആധികളിലൊന്നാണിത്. കൗമാരത്തിലെ ശാരീരികവും മാനസികവുമായുണ്ടാകുന്ന മാറ്റങ്ങളോട് എങ്ങനെ പൊരുത്തപ്പെടണമെന്നറിയാത്തവന്റെ പ്രതിഷേധമായിരുന്നു ആ അമ്മയുടെ കൈയിൽ കരിനീലച്ചുകിടന്ന കടിപ്പാടുകൾ ഓരോന്നും. റിയാലിറ്റി ഷോ താരമായിരുന്ന സുകേഷ് കുട്ടന് ശേഷം ഓട്ടിസത്തെ സമൂഹമധ്യത്തിൽ വീണ്ടും ചർച്ചയ്ക്കെടുക്കാൻ പ്രേരിപ്പിച്ചത് പ്രീതയാണ്.\nപകരംവയ്ക്കാൻ മലയാളഭാഷയിൽ മറ്റൊരു പദമില്ലാത്ത ഓട്ടിസം എന്ന വാക്ക് കേരളത്തിന് സുപരിചിതമായിട്ട് പത്തുവർഷത്തോളമേ ആയിട്ടുള്ളൂ. ദി സെന്റർ ഫോർ ഡിസീസ് കൺട്രോൾ ആൻഡ് പ്രിവെൻഷൻ (CDC) ആഗോളതലത്തിൽ നടത്തിയ ഏറ്റവും പുതിയ അവലോകനങ്ങൾ പ്രകാരം എട്ടുവയസ്സിൽ താഴെയുള്ള 59 കുട്ടികളിൽ ഒരാൾ ഓട്ടിസ്റ്റിക്കാണ് (ഗ്രാഫ് കാണുക). 1.7-2 ദശലക്ഷം ഓട്ടിസക്കാരായ കുട്ടികളാണ് ഇന്ത്യയിലുള്ളത്.\nഓട്ടിസം അസുഖമാണെന്ന് അല്ലെങ്കിൽ മാനസികത്തകരാറാണെന്ന് വിശ്വസിക്കുന്നവരാണ് സമൂഹത്തിലേറിയപങ്കും. അസുഖമല്ല മറിച്ച് മസ്തിഷ്ക പ്രവർത്തനങ്ങളുടെ വ്യത്യസ്തത മൂലമുണ്ടാകുന്ന അവസ്ഥയാണിതെന്ന് സമൂഹത്തെ ബോധ്യപ്പെടുത്താൻ നമുക്ക് സാധിച്ചിട്ടില്ല. ഈ കുട്ടികളുടെ മാതാപിതാക്കൾ നടന്നുതീർക്കുന്ന കനൽവഴികളും നമുക്ക് അപരിചിതം.\nഓട്ടിസക്കാരനായ പന്ത്രണ്ടുകാരന്റെ മുഖത്ത് അയൽക്കാർ സിഗരറ്റ് വെച്ച് പൊള്ളിച്ച വാർത്ത കോയമ്പത്തൂരിൽനിന്ന് റിപ്പോർട്ടു ചെയ്തത് ദിവസങ്ങൾക്കുമുമ്പാണ്. ‘‘കുട്ടി പുറത്തിറങ്ങുമ്പോഴെല്ലാം അയൽക്കാർ ഉപദ്രവിക്കും ചെരിപ്പുമാല അണിയിക്കും സിഗരറ്റ് കൊണ്ട് പൊള്ളിക്കും ശ്വാസംമുട്ടിക്കും.’’ -കുട്ടിയുടെ അമ്മ പെരിയമുത്തു അന്ന് കരഞ്ഞുപറഞ്ഞത് ഇപ്രകാരമാണ്. നീതി തേടി പോലീസിനെ സമീപിച്ചെങ്കിലും അവിടെയും അവഗണനയായിരുന്നു മാതാപിതാക്കൾക്ക് നേരിടേണ്ടി വന്നത്. ഉറ്റവർക്കും നാട്ടുകാർക്കുമെല്ലാം പൊതുശല്യമായി ഓട്ടിസമുള്ളവർ മാറുന്നതിന്റെ ഒരു ഉദാഹരണമായിരുന്നു കോയമ്പത്തൂരിൽനിന്ന് റിപ്പോർട്ട് ചെയ്ത ഈ സംഭവം.\nകുഞ്ഞ് ഓട്ടിസ്റ്റിക് ആണെന്നറിയുമ്പോൾ ആദ്യമുണ്ടാകുന്ന ഞെട്ടലിനെ മറികടക്കാൻ മാതാപിതാക്കൾ ദിവസങ്ങൾ മുതൽ മാസങ്ങൾ വരെ എടുത്തേക്കാം. പക്ഷേ, വിശ്വസിക്കാൻ ഇവർ കൂട്ടാക്കില്ല. ഡോക്ടർക്ക് തെറ്റുപറ്റിയതാണെന്ന ചിന്തയിൽ കുട്ടിയെ പല ഡോക്ടർമാരെയും മാറിമാറി കാണിക്കും. ഏതെങ്കിലും ഒരു ഡോക്ടറെങ്കിലും കുഞ്ഞിന് കുഴപ്പമൊന്നുമില്ലെന്ന് പറയുമെന്ന പ്രതീക്ഷയോടെ. അടുത്തഘട്ടം പ്രതിയെ തിരയലാണ്. ഗർഭിണി ആയിരിക്കുമ്പോൾ ഭക്ഷണവും മരുന്നും കഴിക്കാഞ്ഞിട്ടാണ് എന്നുതുടങ്ങി സീരിയലുകണ്ടിട്ടാണെന്ന് വരെ ഭർത്താവ് ഭാര്യയെ കുറ്റപ്പെടുത്തും. ഭാര്യയാകട്ടെ ഭർത്താവിന്റെ മദ്യപാനവും പുകവലിയും കാരണങ്ങളായി ചൂണ്ടിക്കാണിക്കും. ചിലർ പ്രസവമെടുത്ത ഡോക്ടറെയും സഹായത്തിനുണ്ടായ നഴ്‌സുമാരെയും പഴിക്കും. ചിലരാകട്ടെ ഒരുപടികൂടി കടന്ന് ഭാര്യയുടെ/ഭർത്താവിന്റെ കുടുംബപശ്ചാത്തലം തിരയും. വകയിലേതെങ്കിലും ബന്ധുക്കൾക്ക് ഓട്ടിസമുണ്ടെങ്കിൽ സംഗതി പാരമ്പര്യമാണെന്ന് സ്ഥാപിക്കാമല്ലോ. പിന്നെ ചികിത്സതേടിയുള്ള കറക്കമാണ്. ഡോക്ടർമാരെ മാറിമാറി കാണിക്കും. ആയുർവേദവും അലോപ്പതിയും ഹോമിയോപ്പതിയും യുനാനിയും; ചിലപ്പോൾ വ്യാജസിദ്ധന്മാരെപ്പോലും പരീക്ഷിക്കും. ചികിത്സകൾക്ക് ഫലമില്ലെന്ന് തോന്നിയാൽ പിന്നെ പ്രാർഥനയും അനുഷ്ഠാനങ്ങളുമാണ്. അതിന് മതഭേദമില്ല... അദ്‌ഭുതങ്ങളിലുള്ള ആ വിശ്വാസവും കെട്ടടങ്ങുന്നതോടെ മാത്രമേ കുഞ്ഞിന് ഓട്ടിസമാണെന്നും അത് രോഗമല്ല അവസ്ഥയാണെന്നും അംഗീകരിക്കാൻ മാതാപിതാക്കൾ തയ്യാറാകൂ... അതിനിടയിൽ ചികിത്സയ്ക്കായി ലക്ഷങ്ങൾ നഷ്ടപ്പെടുത്തിയിരിക്കും. മാതാപിതാക്കളുടെ ഈ പരക്കംപാച്ചിലിനെ വിലാപത്തിന്റെ ഏഴുഘട്ടങ്ങളെന്നാണ് ഡോക്ടർമാർ വിശേഷിപ്പിക്കുന്നത്.\nസ്ത്രീ കുടുംബത്തിലെ 'സപ്പോർട്ടിങ് ക്യാരക്ടർ' മാത്രമാകുന്ന നമ്മുടെ സമൂഹത്തിൽ ഓട്ടിസമുള്ള ഒരു കുഞ്ഞിന്റെ ജനനം ആദ്യം ഇല്ലാതാക്കുന്നത് അമ്മയുടെ സാമൂഹികജീവിതവും തൊഴിലുമാണ്. കുടുംബത്തിൽ നിന്നുണ്ടാകുന്ന കുറ്റപ്പെടുത്തലുകളൊഴിവാക്കാൻ കുഞ്ഞിന് ഓട്ടിസമാണെന്ന് വീട്ടുകാരോടും ഭർത്താവിനോടു തന്നെയും മറച്ചുവെക്കുന്ന അമ്മമാരുണ്ട്. രണ്ടുകുട്ടികളും ഓട്ടിസക്കാരായതിന്റെ ആഘാതത്തിൽ മാനസികനില തകർന്നുപോയ അമ്മയുണ്ട്. ജന്മം നൽകിയ കുഞ്ഞിനെ ഉപേക്ഷിച്ച് പോകുന്ന അമ്മമാരും ഒട്ടേറെ. എന്നാൽ, 70 ശതമാനം കേസുകളിലും വരമ്പത്തുനിന്ന് കളികാണുന്നവരാണ് അച്ഛന്മാരെന്ന് ഈ മേഖലയിൽ പ്രവർത്തിക്കുന്ന ഡോക്ടർമാർ പറയുന്നു. ജന്മം കൊടുത്ത കുഞ്ഞ് അവർക്ക് ശത്രുവായി മാറും. കുഞ്ഞിനോടുള്ള വിരോധം മറ്റുപല വിഷയങ്ങളിലുള്ള അഭിപ്രായവ്യത്യാസങ്ങളായി ദമ്പതിമാർക്കിടയിൽ രൂപപ്പെടും. പിന്നെ വിവാഹമോചനത്തിലേക്ക്. അക്കാര്യത്തിൽ അഭ്യസ്തവിദ്യരെന്നോ അല്ലാത്തവരെന്നോ വ്യത്യാസമില്ല. വിവാഹകമ്പോളത്തിൽ അവശ്യം വേണ്ട തറവാട്ടുമഹിമയും സമ്പത്തും വിദ്യാഭ്യാസവും സൗന്ദര്യവും ഉണ്ടായിട്ടും സഹോദരന് ഓട്ടിസമാണ് എന്ന ഒറ്റക്കാരണത്താൽ വിവാഹം നടക്കാത്ത പെൺകുട്ടികളുണ്ട്\nഅറിവുകൾ പരിമിതം, കണക്കുകൾ സാങ്കല്പികം\nഓട്ടിസക്കാരായ കുട്ടികളെ തിരിച്ചറിയുകയും നൈപുണ്യ വികസനങ്ങൾക്കായി (Skill Development) പരിശീലനങ്ങൾ നൽകുകയും ചെയ്യുന്ന പ്രാരംഭഘട്ടം വരെ മാത്രമേ നമുക്ക് എത്താനായിട്ടുള്ളൂ. സാമൂഹിക സുരക്ഷാമിഷൻ 2015-ൽ എടുത്ത ഭിന്നശേഷിക്കാരുടെ സെൻസസ് പ്രകാരം കേരളത്തിൽ 3135 പേർക്കാണ് ഓട്ടിസമുള്ളതായി രേഖപ്പെടുത്തിയിരിക്കുന്നത്. എന്നാൽ, ഈ കണക്കുകൾ കൃത്യമല്ലെന്നും ഓട്ടിസക്കാരുടെ എണ്ണം തിട്ടപ്പെടുത്തുന്നതിൽ വീഴ്ച പറ്റിയിട്ടുണ്ടെന്നും ആരോപണമുണ്ട്. ബുദ്ധിമാന്ദ്യമുള്ള കുട്ടികളെ ഓട്ടിസം ബാധിച്ചവരെന്നും നേരെതിരിച്ചും തെറ്റായി രേഖപ്പെടുത്തിയത് കേരളത്തിലെ ഓട്ടിസം ക്ലബ്ബുകൾ നടത്തിയ പരിശോധനയിൽ കണ്ടെത്തിയിരുന്നു. ഓട്ടിസത്തെ കുറിച്ച് പരിമിതമായ അറിവു മാത്രമുള്ള അങ്കണവാടി അധ്യാപകരാണ് സെൻസസിനായി വീടുകളിൽ\nഭിന്നശേഷിയുള്ളവർക്കായി മെഡിക്കൽ ബോർഡ് നൽകുന്ന ഡിസെബിലിറ്റി സർട്ടിഫിക്കറ്റ് കൃത്യമല്ലെന്നും രക്ഷിതാക്കൾ പരാതിപ്പെടുന്നുണ്ട്. സൈക്യാട്രിസ്റ്റ്, ഓർത്തോ, ഇ.എൻ.ടി. സ്പെഷ്യലിസ്റ്റ്, ഐ സ്പെഷ്യലിസ്റ്റ്, ന്യൂറോളജിസ്റ്റ് എന്നീ വിദഗ്ധർ ഉൾപ്പെട്ട മെഡിക്കൽബോർഡിന് മുമ്പാകെ മാതാപിതാക്കൾ കുട്ടിയുമായി ഹാജരാകണം. ഇവരുടെ വിശദമായ പരിശോധനയ്ക്കൊടുവിലാണ് മെഡിക്കൽ സർട്ടിഫിക്കറ്റ് നൽകുക. പല ഡോക്ടർമാരും ഒറ്റവീക്ഷണത്തിൽ ബോധ്യപ്പെട്ട നിഗമനങ്ങളുടെ അടിസ്ഥാനത്തിലാണ് കുട്ടികളുടെ ഭിന്നശേഷിയെ കണക്കാക്കുന്നത്. സെറിബ്രൽ പാൾസിയും ഓട്ടിസവുമെല്ലാം ബുദ്ധിമാന്ദ്യമെന്ന് രേഖപ്പെടുത്തിയ ഒട്ടേറെ കേസുകൾ കേരളത്തിലുണ്ടായിട്ടുണ്ട്. വിവരങ്ങൾ കൃത്യമായി രേഖപ്പെടുത്താത്തതിനാൽ അർഹതപ്പെട്ട സർക്കാർ ആനുകൂല്യങ്ങൾ ലഭിക്കാതായിപ്പോയവരുമുണ്ട്. അഞ്ചുവിദഗ്ധർ അടങ്ങുന്ന മെഡിക്കൽബോർഡിനുപോലും നിർണയം നടത്തുന്നതിൽ തെറ്റുപറ്റുമ്പോഴാണ് കണക്കെടുപ്പിനായി കൃത്യമായ മാർഗനിർദേശങ്ങളില്ലാതെ അങ്കണവാടി അധ്യാപകരെ സാമൂഹിക സുരക്ഷാമിഷൻ സെൻസസിന്\nഓട്ടിസം സ്ഥായിയായ ഒരു അവസ്ഥാ വിശേഷമായിട്ടുകൂടി ആജീവനാന്തകാലത്തേക്കുള്ള മെഡിക്കൽ സർട്ടിഫിക്കറ്റ് നൽകാൻ ബോർഡ് തയ്യാറാകുന്നില്ലെന്നും പരാതിയുണ്ട്. ഈ കുട്ടികൾക്ക് ഏർപ്പെടുത്തിയിട്ടുള്ള മെഡിക്കൽ സർട്ടിഫിക്കറ്റ് ആജീവനാന്തകാലത്തേക്ക് നൽകണമെന്ന് ഉമ്മൻചാണ്ടി സർക്കാരിന്റെ കാലത്ത് നിർദേശം വന്നിരുന്നുവെങ്കിലും അത് പ്രാവർത്തികമായില്ല. മൂന്നുമാസം മുതൽ അഞ്ചുവർഷം വരെ ഓരോ ഡോക്ടർമാരും അവരവർക്കിഷ്ടമുള്ള കാലാവധിയാണ് സർട്ടിഫിക്കറ്റിൽ രേഖപ്പെടുത്തുന്നത്. ഒരിക്കൽ ഒരു രക്ഷിതാവ് മെഡിക്കൽ സർട്ടിഫിക്കറ്റിനായി മലപ്പുറത്തെ ഒരു താലൂക്ക് ആശുപത്രിയിൽ എത്തി. കുട്ടിയുടെ ഐക്യു പരിശോധിക്കുന്നതിനായി സൈക്യാട്രിസ്റ്റ് ഇല്ലെന്നും മറ്റൊരു താലൂക്ക് ആശുപത്രിയിൽ പോയി ടെസ്റ്റ് നടത്തി സർട്ടിഫിക്കറ്റുമായി വന്ന് ബോർഡിന് മുമ്പാകെ ഹാജരാകാനാണ് രക്ഷിതാവിന് നിർദേശം കിട്ടിയത്. എപ്പോൾ എങ്ങനെ പെരുമാറുമെന്ന് യാതൊരു ഉറപ്പുമില്ലാത്ത കുട്ടിയുമായി ആ അമ്മയ്ക്ക് മൂന്നുതവണയാണ് ആശുപത്രിയിൽ കയറിയിറങ്ങേണ്ടി വന്നത്. ലഭിച്ചത് പതിനെട്ട് വയസ്സുവരേക്കുമുള്ള സർട്ടിഫിക്കറ്റും.\nഡോ. ജയരാജ് എം.കെ.മുൻ ഡയറക്ടർ, സ്റ്റേറ്റ് ഇൻസ്റ്റിറ്റ്യൂട്ട് ഓഫ് മെന്റലി ചലഞ്ച്ഡ്, തിരുവനന്തപുരം\nമസ്തിഷ്കകോശങ്ങളുടെ വ്യതിയാനങ്ങൾ മൂലമുണ്ടാകുന്ന അവസ്ഥയാണ് ഓട്ടിസം. ഇത് ഒരു വ്യക്തിയെ സാമൂഹിക പ്രതികരണ പരിമിതികളിലേക്ക് നയിക്കുന്നു. ആശയവിനിമയത്തിനും സമൂഹത്തിൽ ഇടപഴകുന്നതിനും ബുദ്ധിമുട്ട് നേരിടേണ്ടി വരുന്നു. അസ്വാഭാവികമായതും ആവർത്തിച്ചുള്ളതുമായി ശാരീരിക ചലനങ്ങൾ ഓട്ടിസമുള്ളവരുടെ പ്രത്യേകതയാണ്.\nഓട്ടിസം ജനിതകമാണെന്നും അതല്ല പാരിസ്ഥിതികമായ കാരണങ്ങൾ കൊണ്ടുണ്ടാകുന്നതാണെന്നും പഠനങ്ങൾ പറയുന്നുണ്ടെങ്കിലും യാഥാർഥ കാരണം ഇന്നും ശാസ്ത്രലോകത്തിന് അജ്ഞാതമാണ്. 1943-ൽ ലിയോ കെന്നർ എന്ന ശിശുമനോരോഗ വിദഗ്ധനാണ് ഓട്ടിസം തിരിച്ചറിയുന്നത്. മസ്തിഷ്ക കോശങ്ങളുടെ വ്യതിയാനം മൂലമുണ്ടാകുന്ന അവസ്ഥയായതിനാൽ ഇത് ചികിത്സിച്ച് ഭേദപ്പെടുത്താനാകില്ല.\nഒരിക്കൽ അവധി കഴിഞ്ഞ് തൃശ്ശൂരിലെ െറസിഡൻഷ്യൽ സ്കൂളിൽ തിരിച്ചെത്തിയ കൗമാരക്കാരന്റെ പെരുമാറ്റത്തിൽ അധ്യാപികയ്ക്ക് എന്തോ പന്തികേട് തോന്നി. കവച്ചുകവച്ചാണ് കുട്ടി നടക്കുന്നതും. ഇവർ കുട്ടിയെ ഡോക്ടറുടെ അടുത്തെത്തിച്ചു തുടർന്ന് നടന്ന പരിശോധനയിലാണ് കുട്ടി പ്രകൃതിവിരുദ്ധപീഡനത്തിന് ഇരയായതായി കണ്ടെത്തിയത്. സ്വകാര്യഭാഗങ്ങൾ മുറിഞ്ഞ് പഴുത്തുതുടങ്ങിയിരുന്നു. അയൽക്കാരൻ മിഠായി നൽകി പ്രലോഭിപ്പിച്ച് കുട്ടിയെ വീടിന് സമീപത്തുള്ള കപ്പത്തോട്ടത്തിൽ കൊണ്ടുപോയി പ്രകൃതിവിരുദ്ധ പീഡനത്തിന് ഇരയാക്കുകയായിരുന്നു. മണിക്കൂറുകൾ നീണ്ട പരിശ്രമത്തിനൊടുവിൽ അവനിൽനിന്ന് അവർക്ക് മനസ്സിലാക്കിയെടുക്കാൻ സാധിച്ചത് ഇത്രയുമാണ്.\nആൺ-പെൺ വ്യത്യാസമില്ലാതെ ലൈംഗികചൂഷണത്തിന് വിധേയരാകുന്നവരാണ് ഓട്ടിസക്കാരായ കുട്ടികൾ. സംഭവിച്ചതെന്താണെന്ന് മനസ്സിലാക്കാനോ, രക്ഷിതാക്കളെ ധരിപ്പിക്കാനോ കെൽപ്പില്ലാത്ത ഇവരെ സാഹചര്യം മുതലെടുത്ത് ശാരീരികമായി ഉപയോഗിക്കുന്നവർ പലപ്പോഴും സ്വന്തമെന്ന് കരുതുന്നവർ തന്നെ. രണ്ടുതരത്തിലാണ് ഭിന്നശേഷിയുള്ളവരെ സമൂഹം കൈകാര്യം ചെയ്യുന്നത്. ഒരു വിഭാഗം ഇവരെ ലിംഗഹീന(asexual)രായി കണക്കാക്കുമ്പോൾ അടുത്ത വിഭാഗം ഇവരെ കാമവെറിയന്മാരായി മുദ്രകുത്തുന്നു. ലൈംഗിക-പ്രത്യുത്‌പാദന അവകാശങ്ങളും ഇവർക്ക് നിഷേധിക്കപ്പെടുന്നു.\nഏതൊരു സാധാരണമനുഷ്യനെയും പോലെയുള്ള ശാരീരികമാറ്റങ്ങളും ‘ബയോളജിക്കൽ നീഡ്‌സും’ ഇവർക്കുമുണ്ട്. എന്നാൽ എവിടെ, എപ്പോൾ, എങ്ങനെ പെരുമാറണമെന്നുള്ള കുട്ടികളുടെ അറിവില്ലായ്മ രക്ഷിതാക്കളെ സംബന്ധിച്ചിടത്തോളം വെല്ലുവിളിയാണ്. ആളുകൾ നോക്കിനിൽക്കെ അവർ സ്വയംഭോഗത്തിന് മുതിർന്നേക്കാം. അമ്മയെയും സഹോദരിയെയും തനിക്ക് മുന്നിൽ വരുന്ന എതിർലിംഗത്തിൽ പെട്ടവരെയും ലൈംഗികതാത്‌പര്യത്തോടെ സ്പർശിച്ചെന്നും കടന്നുപിടിച്ചെന്നും വരാം. അവനുചുറ്റുമുള്ള സമൂഹത്തിന് ഒരുതരത്തിലും ഉൾക്കൊള്ളാൻ സാധിക്കാത്ത സ്വഭാവവൈകല്യങ്ങളാണ് ഇതെല്ലാം. ലൈംഗികതയെ കുറിച്ചുള്ള തുറന്ന ചർച്ചകൾ വിലക്കപ്പെട്ട ഒരു സമൂഹത്തിലാണ് നാം ജീവിക്കുന്നതെന്നോർക്കണം. കുട്ടി സ്വയംഭോഗം ചെയ്യുന്നതിനെ പാപമായി കരുതുന്ന മാതാപിതാക്കളുണ്ട്. പ്രതിവിധി തേടി ഇക്കൂട്ടർ ഡോക്ടറെ സമീപിക്കുമ്പോൾ മകന് അതും ചെയ്തുനൽകുന്ന അമ്മമാരുണ്ട്. ഗതികേടിന്റെ അങ്ങേയറ്റം!\nപ്രായപൂർത്തിയായ പെൺകുട്ടികളുടെ മാതാപിതാക്കൾക്ക് അതിലേറെ നെഞ്ചിടിപ്പാണ്. ആർത്തവം മുതൽ പെൺകുട്ടി നേരിടേണ്ടി വരുന്ന ശാരീരിക ചൂഷണങ്ങൾ വരെ മാതാപിതാക്കളുടെ ഉറക്കം കെടുത്തുന്നു. പ്രാഥമികാവശ്യങ്ങൾ നിർവഹിക്കാൻ ആരുടെയെങ്കിലും സഹായം ആവശ്യമുള്ള ഈ കുട്ടികൾ എങ്ങനെ വ്യക്തിശുചിത്വം വളരെയേറെ ആവശ്യമുള്ള ആർത്തവചക്രത്തെ കൈകാര്യം ചെയ്യും? നിരന്തരമായ പരിശീലനത്തിലൂടെ ഒരുപക്ഷേ, ആർത്തവം ആരംഭിച്ചു എന്നു പറയാൻ സാധിച്ചേക്കാം. പക്ഷേ, ബഹുഭൂരിപക്ഷത്തിനും പിന്നീടാവശ്യമായതെല്ലാം അമ്മയോ, പരിചരിക്കുന്നവരോ ചെയ്തുകൊടുക്കേണ്ടി വരുന്നു.\nപ്രതിവിധി അവളുടെ ഗർഭപാത്രം മാറ്റലോ\nഅതിനെക്കാൾ ഭീകരം അവൾക്ക് ചുറ്റുമുള്ളവരെയെല്ലാം സംശയത്തോടെ നോക്കേണ്ടി വരുന്ന മാതാപിതാക്കളുടെ അവസ്ഥയാണ്. കുട്ടികളെ ‘നോ’പറയാൻ പഠിപ്പിക്കുന്ന ഇക്കാലത്ത് ആശയവിനിമയ വൈകല്യമുള്ള ഈ കുട്ടികൾ എങ്ങനെയാണ് ‘നോ’ പോയിട്ട് തനിക്ക് ഇങ്ങനെ സംഭവിച്ചു എന്നുതന്നെ പറയുക. മാനസിക വെല്ലുവിളി നേരിടുന്ന സഹോദരിയുടെ മകളെ നിരന്തരമായി ഉപദ്രവിക്കുന്ന അമ്മാവനിൽനിന്ന് നാട്ടുകാർ രക്ഷപ്പെടുത്തിക്കൊണ്ടുവന്ന ഒരു പെൺകുട്ടി, അച്ഛനാൽ പീഡിപ്പിക്കപ്പെട്ട പെൺകുട്ടി. അങ്ങനെ പെൺകുട്ടികൾ ഒട്ടേറെ... ഗർഭിണിയാകുമ്പോഴായിരിക്കും പീഡനം സംഭവിച്ച കാര്യം വീട്ടുകാർ അറിയുക. ഈ രണ്ടു പ്രതിസന്ധികൾക്കുമുള്ള പ്രതിവിധിയായി മാതാപിതാക്കൾ കണ്ടെത്തുന്ന മാർഗം ഗർഭപാത്രം നീക്കം ചെയ്യുന്നതാണ്.\nകുടുംബാംഗങ്ങളുടെ കണ്ണുവെട്ടിച്ച് വീട്ടിൽ നിന്ന് ഇറങ്ങിപ്പോകുന്നതാണ് സനിത(യഥാർഥ പേരല്ല)യുടെ പതിവ്. മകൾക്ക് പിറകേ പലതവണ ഓടിയിട്ടുണ്ട് ഉഷ(യഥാർഥ പേരല്ല). അമ്മയുടെ കണ്ണുവെട്ടിച്ചുള്ള ഈ ഇറങ്ങി നടത്തത്തിനിടയിലെപ്പോഴോ ആണ് സനിത ആദ്യമായി ലൈംഗികചൂഷണത്തിന് ഇരയാകുന്നത്. ഉഷയത് മനസ്സിലാക്കിയത് മകൾ ഗർഭലക്ഷണങ്ങൾ പ്രകടിപ്പിച്ച് തുടങ്ങിയപ്പോൾ. ആര് എപ്പോൾ എന്നല്ല ഇതെങ്ങനെ ഒഴിവാക്കാമെന്നാണ് ആ അമ്മ ആദ്യം ചിന്തിച്ചത്. കുടുംബസുഹൃത്തായ ഗൈനക്കോളജിസ്റ്റിന്റെ സഹായത്തോടെ അബോർഷൻ നടത്തി. പക്ഷേ, അവിടം കൊണ്ട് തീർന്നില്ല. സനിത വീണ്ടും രണ്ടുതവണ കൂടി ഗർഭിണിയായി... വീട്ടിലുള്ളവരെയും അയൽക്കാരെയും നാട്ടുകാരെ മുഴുവനും ആ അമ്മ സംശയിച്ചു. മൂന്നാംതവണ അല്പം കടുപ്പിച്ചൊരു തീരുമാനം തന്നെ ഉഷ എടുത്തു. ഗർഭം അലസിപ്പിച്ചാൽ മാത്രം പോരാ, മകളുടെ ഗർഭപാത്രവും നീക്കം ചെയ്യണം. പറഞ്ഞുതുടങ്ങിയപ്പോൾ കണ്ട നിർവികാരതയോടെയല്ല, ഒരമ്മയുടെ നിസ്സഹായത മുഴുവൻ വെളിവാക്കുന്ന പൊട്ടിക്കരച്ചിലോടെയാണ് ഉഷ പറഞ്ഞുതീർത്തത്.\nപുണെയിൽ 18-നും 35-നും ഇടയിൽ പ്രായമുള്ള മാനസികവെല്ലുവിളിയുള്ള 11 സ്ത്രീകളുടെ ഗർഭപാത്രം നീക്കംചെയ്ത വാർത്ത 1994-ൽ പുറത്തുവന്നതോടെയാണ് നമ്മുടെ നാട്ടിലും ഇതൊക്കെ നടക്കുന്നുണ്ടെന്ന് പുറത്തറിയുന്നത്. മുംബൈയിൽ ഓട്ടിസം ബാധിച്ച കുട്ടികളുടെ ലൈംഗികാരോഗ്യവുമായി ബന്ധപ്പെട്ട ഒരു ക്ലാസിൽ പങ്കെടുക്കുന്നതിനിടെ പ്രഭാഷണത്തിനെത്തിയ സെക്സോളജിസ്റ്റിനോട് ഭിന്നശേഷിക്കാരായ പെൺകുട്ടികളുട ഗർഭപാത്രം നീക്കം ചെയ്യുന്നതിനെ കുറിച്ച് എന്താണ് അഭിപ്രായമെന്ന് ആരായുന്ന ഒരമ്മയെ കണ്ടത് തന്നെ വേദനിപ്പിച്ചത് ഒരാൺകുട്ടിയുടെ അമ്മ പങ്കുവെച്ചിരുന്നു. പക്ഷേ, അവർ ആശ്വസിച്ചത് അതങ്ങ് മുംബൈയിൽ അല്ലേയെന്നു പറഞ്ഞാണ്. പക്ഷേ, നമ്മുടെ കേരളത്തിലും ഇത്തരം സംഭവങ്ങൾ അരങ്ങേറുന്നു. രക്ഷിതാക്കളുടെ ഭാഗത്തുനിന്ന് നോക്കുമ്പോൾ ഒരുപക്ഷേ, ഉചിതമെന്ന് തോന്നുന്ന ഈ തീരുമാനം കുട്ടിയെ സംബന്ധിച്ചിടത്തോളം മനുഷ്യാവകാശ ലംഘനമാണ്. എന്നാൽ, നിയമപ്രകാരം ഇതിന് അനുവാദം നൽകുന്ന രാജ്യങ്ങളുമുണ്ട്.\nയു.എൻ. മനുഷ്യാവകാശ കമ്മിഷൻ 2008 ഭിന്നശേഷിക്കാരുടെ അവകാശങ്ങൾ സംരക്ഷിക്കുന്നതിനുള്ള സമാഹാരത്തിൽ ഭിന്നശേഷിക്കാരായ വ്യക്തികളുടെ അവകാശങ്ങളെ കുറിച്ചും നിർബന്ധിത വന്ധ്യംകരണത്തെ കുറിച്ചും പ്രതിപാദിക്കുന്നുണ്ട്. ആർട്ടിക്കിൾ 23 പ്രകാരം ഏതൊരു വ്യക്തിയെയും പോലെ ഇവർക്കും ഒരു കുടുംബജീവിതം നയിക്കുന്നതിനും ഫെർട്ടിലിറ്റി കാത്തുസൂക്ഷിക്കുന്നതിനുമുള്ള അവകാശമുണ്ട്. ആർട്ടിക്കിൾ 12 എല്ലായിടത്തും ഇവരെ ഒരു വ്യക്തിയായി അംഗീകരിക്കണമെന്നും നിയമത്തിനു മുന്നിൽ ഇവരും മറ്റുള്ളവർക്ക് സമമാണെന്നും പറയുന്നു. ആർട്ടിക്കിൾ 25 പറയുന്നത് ഇവരുടെ അറിവോടെയും സമ്മതത്തോടെയും വ്യക്തമായി വിശദീകരിച്ചതിനുശേഷവും മാത്രമായിരിക്കണം ആരോഗ്യസംരക്ഷണം എന്നാണ്.\nസ്വന്തം ശരീരത്തിലുണ്ടാകുന്ന മാറ്റങ്ങളെ കുറിച്ച് ബോധവതിയല്ലാത്ത, തീവ്രമായ ബുദ്ധിമാന്ദ്യം ഉള്ള സ്ത്രീകളെ മാത്രമേ ഗർഭപാത്രം നീക്കംചെയ്യുന്ന ശസ്ത്രക്രിയയിലേക്ക് നയിക്കാവൂ എന്ന് ഇന്ത്യൻ ജേണൽ ഓഫ് മെഡിക്കൽ എത്തിക്സിൽ പ്രസിദ്ധീകരിച്ച മാർഗനിർദേശങ്ങളിൽ വ്യക്തമായി പറയുന്നുണ്ട്. ചുരുക്കിപ്പറഞ്ഞാൽ കുട്ടിയുടെ ജീവനെ അപകടത്തിലാക്കുന്ന ആരോഗ്യപ്രശ്നങ്ങളിൽ (ഗർഭാശയത്തിലെ മുഴ, ഗർഭാശയ രോഗങ്ങൾ)നിന്ന് രക്ഷിക്കാനല്ലാതെ കുട്ടിയുടെ ശരീരത്തിൽ നിന്ന് അവയവം നീക്കംചെയ്യുന്നത് തികഞ്ഞ മനുഷ്യാവകാശലംഘനമാണ്. ചൂഷണങ്ങളിൽനിന്ന് രക്ഷപ്പെടാനുള്ള ഒരു പ്രതിവിധിയായി ഒരിക്കലും ഹിസ്ട്രക്ടമിയെ കാണരുത്. ലൈംഗിക ചൂഷണത്തെ തുടർന്നുണ്ടാകുന്ന അനന്തരഫലമല്ല, ഇല്ലാതാക്കപ്പെടേണ്ടത് ചൂഷണങ്ങളാണ്!\nപീഡനകേന്ദ്രങ്ങളാകുന്ന തെറാപ്പി സെന്ററുകൾ\nകൊച്ചിയിലെ ഒരു തെറാപ്പി സെന്ററിൽ ഒക്യുപേഷണൽ തെറാപ്പിക്കായി ആറുവയസ്സുള്ള മകനെയും കൊണ്ടുപോയതായിരുന്നു രക്ഷിതാക്കൾ. പതിവുപോലെ കുട്ടിയെ മുറിയിലാക്കി ഇവർ പുറത്തിരുന്നു. പെട്ടെന്നാണ് കുഞ്ഞിന്റെ ഉറക്കെയുള്ള കരച്ചിൽ കേട്ടത്. ഓടിച്ചെല്ലുമ്പോൾ കാണുന്നത് കൈയൊടിഞ്ഞുനിൽക്കുന്ന കുഞ്ഞിനെ, മുറിക്കുള്ളിലുണ്ടായത് ‘ഫിസിയോ തെറാപ്പിസ്റ്റും’. പല തെറാപ്പി സെന്ററുകളിലും എന്തു സംഭവിക്കുന്നു എന്ന ചോദ്യത്തിലേക്ക് വിരൽ ചൂണ്ടുന്നതായിരുന്നു കഴിഞ്ഞ വർഷമുണ്ടായ ഈ സംഭവം. തെറാപ്പിക്കുശേഷം ചുണ്ടിന് മുറിവ് പറ്റിയും പല്ലു കൊഴിഞ്ഞും പുറത്തിറങ്ങി വന്നിട്ടുള്ള കുട്ടികളുണ്ട്. കുട്ടിയെ കസേരയിൽ കെട്ടിയിട്ടും ചൂരൽ കൊണ്ട് അടിച്ചും തെറാപ്പി ചെയ്യുന്ന സ്ഥാപനങ്ങളുമുണ്ട്. ദുരനുഭവങ്ങൾ തുറന്നുപറഞ്ഞാൽ കുഞ്ഞിനെ ചികിത്സിച്ചില്ലെങ്കിലോ എന്ന ഭയത്താൽ പരാതിപ്പെടാൻ രക്ഷിതാക്കൾ തയ്യാറാകു\nഅടച്ചിട്ട മുറിക്കുള്ളിലാണ് തെറാപ്പി ചെയ്യുന്നത്. കുട്ടി സഹകരിക്കില്ല എന്ന കാരണം ചൂണ്ടിക്കാട്ടി രക്ഷിതാക്കളെ പുറത്തിരുത്തും. തെറാപ്പി ചെയ്യുന്ന 45 മുതൽ 60 മിനിറ്റ് വരെ അകത്ത് സംഭവിക്കുന്നതിനെ കുറിച്ച് ഒരു ധാരണയുമില്ലാതെ രക്ഷിതാക്കൾ പുറത്തിരിക്കും.\nശാസ്ത്രീയമായ രീതിയതല്ലെന്നാണ് ഈ രംഗത്തെ വിദഗ്ധനായ ഡോ. സി.പി. അബൂബക്കർ പറയുന്നത്. ഒരു മണിക്കൂറിൽ തീരേണ്ട പരിശീലനമല്ല കുട്ടിക്ക് ആവശ്യം. സെന്ററിൽ മിനിറ്റുകൾ നീണ്ടുനിൽക്കുന്ന തെറാപ്പി എന്തുതന്നെയായാലും അതിന്റെ തുടർച്ച വീടുകളിൽ കൂടി ഉണ്ടാകണം എങ്കിൽ മാത്രമേ പ്രയോജനമുണ്ടാകൂ. ഏറ്റവും നല്ല തെറാപ്പിസ്റ്റ് കുഞ്ഞിന്റെ അമ്മയാണ്. എന്തെല്ലാം ചെയ്യണമെന്ന് അമ്മയ്ക്ക് പറഞ്ഞുകൊടുക്കേണ്ടത് തെറാപ്പിസ്റ്റിന്റെ കടമയാണ്. ഇതിനുപകരം തങ്ങളുടെ കഴിവുകേടുകൾ രക്ഷിതാക്കളറിയാതിരിക്കാൻ കുട്ടി സഹകരിക്കില്ലെന്ന തന്ത്രം മനഃപൂർവം പ്രയോഗിക്കുകയാണ്\nതെറാപ്പിക്കുശേഷം പല കുട്ടികളുടെയും പെരുമാറ്റത്തിൽ അസ്വാഭാവികത അനുഭവപ്പെട്ടിട്ടുള്ളതായി രക്ഷിതാക്കൾ സാക്ഷ്യപ്പെടുത്തിയിട്ടുണ്ട്. പതിവിൽ കവിഞ്ഞ് നിഷേധിയാകുന്നത് മുതൽ സ്വകാര്യഭാഗങ്ങളിൽ അമിതമായി സ്പർശിക്കുന്നതുവരെയുള്ള മാറ്റങ്ങൾ. പക്ഷേ, ആശയവിനിമയ പരിമിതിയുള്ള കുട്ടികളോട് സംഭവിച്ചതിനെ കുറിച്ച് ചോദിച്ച് മനസ്സിലാക്കാനാകില്ല. അടച്ചിട്ട മുറിക്കുള്ളിൽ മുതിർന്ന പരിശീലകനൊപ്പം തനിച്ചിരിക്കേണ്ടി വരുന്നതിനിടയിൽ കുട്ടിക്ക് എന്തും സംഭവിക്കാം.\nതെറാപ്പി കേന്ദ്രങ്ങൾ സുതാര്യമാക്കണമെന്നും രക്ഷിതാക്കളുടെ സാന്നിധ്യത്തിൽ തെറാപ്പി നടത്തണമെന്നും ആവശ്യപ്പെട്ട് കൊച്ചിയിലെ ‘ടുഗെദർ വി കാൻ’ എന്ന സംഘടന കഴിഞ്ഞവർഷം ഹൈക്കോടതിയിൽ പൊതുതാത്‌പര്യഹർജി സമർപ്പിച്ചിരുന്നു. ഇതേത്തുടർന്ന് തെറാപ്പി കേന്ദ്രങ്ങളെ നിയന്ത്രിക്കാൻ ഓരോ ജില്ലയിലും കമ്മിറ്റികൾ വരണമെന്നും രക്ഷിതാക്കളെ അതിന്റെ ഭാഗമാക്കണമെന്നും ബാലാവകാശ കമ്മിഷന്റെ ഉത്തരവ് വന്നതാണ്. നിലവിലുള്ള രീതിയിൽ മാറ്റം വരുത്തണമെന്ന് ആരോഗ്യവകുപ്പുമന്ത്രി കെ.കെ. ശൈലജയും നിർദേശിച്ചു. പക്ഷേ, അതൊന്നുംതന്നെ ഇതുവരെ പ്രാബല്യത്തിൽ\nമൾട്ടിപ്പിൾ തെറാപ്പി ആവശ്യമുള്ളവരാണ് ഓട്ടിസമുള്ള കുട്ടികൾ. ഈ സാഹചര്യം മുതലെടുത്ത് റെഗുലേറ്ററി ബോർഡുകളുടെ നിയന്ത്രണങ്ങളേതുമില്ലാതെ മുക്കിനുമുക്കിന് അശാസ്ത്രീയങ്ങളായ തെറാപ്പി സെന്ററുകൾ ഉയരുകയാണ് കേരളത്തിൽ. നൂറുമുതൽ രണ്ടായിരം രൂപ വരെ ഒരു സിറ്റിങ്ങിന് ഇവർ ഈടാക്കുന്നുണ്ട്. എന്നാൽ, പലയിടത്തും നിലവാരമുള്ള തെറാപ്പിസ്റ്റുകൾ ഇല്ല. അത്യാവശ്യം സാമ്പത്തിക ഭദ്രതയുള്ള രക്ഷിതാക്കൾക്ക് മാത്രമേ കുഞ്ഞുങ്ങളെ തെറാപ്പി കേന്ദ്രങ്ങളിൽ എത്തിക്കാൻ സാധിക്കൂ. ചുരുക്കത്തിൽ സാമ്പത്തികമായും വൈകാരികമായും രക്ഷിതാക്കൾ ചൂഷണം ചെയ്യപ്പെടുന്നു. ഒപ്പം കുട്ടികൾ മാനസികമായും ശാരീരികമായും പീഡിപ്പിക്കപ്പെടുന്നു.\nഒക്യുപേഷണൽ തെറാപ്പിസ്റ്റുകൾ ഉൾപ്പെടെ കഴിവുറ്റ തെറാപ്പിസ്റ്റുകളുടെ അഭാവം നാം നേരിടുന്ന ഏറ്റവും വലിയ പോരായ്മയാണ്. ഒരു തെറാപ്പിസ്റ്റിനു വേണ്ട അടിസ്ഥാന മാനദണ്ഡങ്ങൾ എന്തായിരിക്കണമെന്ന മാർഗനിർദേശങ്ങൾ പോലും തയ്യാറാക്കാൻ നമുക്ക് കഴിഞ്ഞിട്ടില്ല.\nഅനധികൃത കേന്ദ്രങ്ങളെ നിയന്ത്രിക്കണം\n‘ടുഗെദർ വി കാൻ’\nതെറാപ്പി സെന്ററുകളുടെ പ്രവർത്തനം നിയന്ത്രിക്കുന്നതിനായി റെഗുലേറ്ററി ബോഡി കൊണ്ടുവരണം\nഅടച്ചിട്ട മുറി എന്ന രീതിക്ക് മാറ്റം വരണം\nകുട്ടിക്കൊപ്പം രക്ഷിതാക്കളെയും ശാക്തീകരിക്കണം\nതെറാപ്പി കേന്ദ്രങ്ങളിൽ ഡോക്യുമെന്റേഷൻ സമ്പ്രദായം കൊണ്ടുവരണം.\nSMART GOAL ഉണ്ടായിരിക്കണം. (S- Specific, M-Measurable. A-Attainable, R-Relevant, T-Timebound.)\nഞാൻ മരിച്ചാൽ എന്റെ കുഞ്ഞിനാര്?\nകുറച്ചുവർഷങ്ങൾക്കുമുമ്പാണ്, കൊല്ലത്ത് ഭാര്യയെയും മകളെയും വിഷം നൽകി കൊലപ്പെടുത്തി കുടുംബനാഥൻ ആത്മഹത്യ ചെയ്തത്. മരണത്തെ അഭയമായി കാണാൻ ആ കുടുംബത്തെ പ്രേരിപ്പിച്ചത് ഓട്ടിസക്കാരിയായ മകളാണ്. സർക്കാർ ഉദ്യോഗസ്ഥനായിരുന്നു കുടുംബനാഥൻ. ജോലിയിൽനിന്ന് വിരമിച്ചതോടെ താനും ഭാര്യയും പ്രായമായി വരികയാണെന്ന ചിന്ത അദ്ദേഹത്തിന്റെ മനസ്സിൽ കുടിയേറി. ഓട്ടിസക്കാരിയായ ഏകമകളെ തങ്ങളുടെ മരണശേഷം ആരുനോക്കുമെന്ന ഉത്കണ്ഠ അധികരിച്ചതോടെ ആത്മഹത്യയാണ് പരിഹാരം എന്ന ചിന്തയിലേക്ക് ആ അച്ഛൻ എത്തിച്ചേരുകയായിരുന്നു.\nഞാൻ മരിച്ചാൽ എന്റെ കുഞ്ഞിനെ ആരുനോക്കും? ഓട്ടിസക്കാരായ മക്കളുള്ള മാതാപിതാക്കളുടെ ഉറക്കംകെടുത്തുന്ന ചിന്തയാണിത്. കുഞ്ഞിന് ഓട്ടിസമാണെന്ന് തിരിച്ചറിയുന്ന അന്നുമുതൽ ഓടിത്തുടങ്ങി മധ്യവയസ്സിലെത്തുമ്പോഴേക്കും മാതാപിതാക്കൾ പരിക്ഷീണരായിട്ടുണ്ടാകും. മുതിർന്ന ഓട്ടിസക്കാർക്കുവേണ്ടിയുള്ള സംരക്ഷണകേന്ദ്രങ്ങൾ സംസ്ഥാനത്ത് വളരെ കുറവാണ്. കുടുംബശ്രീ ബി.ആർ.സി. സ്കൂളുകളുണ്ടെങ്കിലും പത്തുമണി മുതൽ മൂന്നുമണി വരെ മാത്രമാണ് പ്രവർത്തന സമയം, അത് പര്യാപ്തമല്ല. പലരുടെയും രക്ഷിതാക്കൾ മരണപ്പെട്ടിരിക്കാം, അല്ലെങ്കിൽ രോഗബാധിതരായിരിക്കാം, പ്രായത്തിന്റെ അവശതകളിൽ മകനെ/മകളെ നോക്കാനാകാത്ത അവസ്ഥയിലായിരിക്കാം. അതുകൊണ്ടുതന്നെ മുതിർന്നവർക്കാവശ്യം റെസിഡൻഷ്യൽ സൗകര്യമാണ്. ഇവർക്കായി ലോങ്ടേം കെയർ ഹോമുകൾ ആരംഭിക്കണം. അവിടെയാണ് മുതിർന്നവരുടെ പുനരധിവാസവുമായി ബന്ധപ്പെട്ടുള്ള ചർച്ചകൾ സജീവമാകുന്നത്.\nമറ്റുകുട്ടികളുടെ പോലെ പുറമേ പോയി ജോലിചെയ്യാനുള്ള സാഹചര്യം ഇന്നത്തെ സമൂഹത്തിൽ ഓട്ടിസക്കാർക്കില്ല. ഇവർ എല്ലാ അർഥത്തിലും വഞ്ചിക്കപ്പെടാനും ചൂഷണം ചെയ്യപ്പെടാനുമുള്ള സാധ്യതകൾ ഒട്ടേറെയാണ്. ഒരു സംരക്ഷിതമേഖലയിൽ, ഇവരെ മനസ്സിലാക്കുന്ന ഒരു സാഹചര്യത്തിൽ മാത്രമേ ഇവർക്ക് തൊഴിൽ സാധ്യമാവുകയുള്ളൂ. തുച്ഛമാണെങ്കിലും മാസവേതനം ലഭിക്കാൻ തുടങ്ങിയാൽ കുടുംബത്തിലെ വരുമാനമുള്ള അംഗമായി ഇവർ മാറും അങ്ങനെ വരുമ്പോൾ കുടുംബത്തിൽ അന്തസ്സ് ഉയരും ഭാരമായി കാണുന്നവർ അംഗീകരിക്കാൻ തയ്യാറാകും -തൃശ്ശൂരിൽ അമ്മ എന്ന സ്ഥാപനം നടത്തുന്ന ഡോ. പി. ഭാനുമതി പറയുന്നു.\nപകൽവീടുകൾ എന്ന പേരിൽ ഒട്ടേറെ വൃദ്ധസദനങ്ങൾ ഓരോ പഞ്ചായത്തിലും പ്രവർത്തിക്കുന്നുണ്ട്. സമാനമായ മാതൃകയിൽ ഓട്ടിസക്കാരെ മുന്നിൽക്കണ്ടു തയ്യാറാക്കുന്ന ലോങ് ടേം കെയർ ഹോമുകൾ ആരംഭിക്കുകയാണെങ്കിൽ മുതിർന്നവർ ഇന്ന് നേരിടുന്ന ബുദ്ധിമുട്ടുകൾക്ക് അല്പമെങ്കിലും ആശ്വാസം കണ്ടെത്താനാകും. എന്നാൽ, ഓട്ടിസ്റ്റിക്കായ മുതിർന്നവരെ ദാമ്പത്യജീവിതത്തിലേക്ക് നയിക്കുന്നതാണ് ഇവരുടെ പ്രശ്നങ്ങൾക്കുള്ള സ്ഥായിയായ പ്രതിവിധിയെന്ന് ഓട്ടിസം മേഖലയിൽ പ്രവർത്തിക്കുന്ന ഡോ. സി.പി. അബൂബക്കർ പറയുന്നു. ആ ആവശ്യം പ്രാവർത്തികമാക്കുകയാണെങ്കിൽ മാതാപിതാക്കളുടെ കാലശേഷം ഇവരെ ആരുനോക്കും എന്ന ചോദ്യത്തിന് ജീവിതാരംഭത്തിൽ മാതാപിതാക്കളും മധ്യത്തിൽ ജീവിതപങ്കാളികളും ജീവിതാന്ത്യത്തിൽ മക്കളും എന്ന ഉത്തരത്തിലേക്ക് നമുക്കെത്തിച്ചേരാൻ സാധിക്കും.\nബഹുഭൂരിപക്ഷം മാതാപിതാക്കൾക്കും തീരുമാനമെടുക്കാൻ വളരെ പ്രയാസമുള്ള ഒരു നിർദേശമാണിത്. അതിനുള്ള പ്രധാനകാരണം ഇവർക്ക് ജനിക്കുന്ന കുഞ്ഞിനെക്കുറിച്ചുള്ള ആശങ്കയാണ്. എന്നാൽ, പൂർണ ആരോഗ്യമുള്ള ദമ്പതിമാരുടെ കുഞ്ഞുങ്ങൾ ഓട്ടിസ്റ്റിക്കാകാനുള്ള അതേ സാധ്യത മാത്രമേ ഇവരുടെ കാര്യത്തിലുമുള്ളൂ എന്ന് വിദഗ്ധർ പറയുന്നു. ഉദാഹരണമായി വടക്കാഞ്ചേരിയിലുളള അഷ്‌റഫിനെ(പേര് യഥാർഥമല്ല) ഡോക്ടർ അബൂബക്കർ പരിചയപ്പെടുത്തി.\nഅഷ്‌റഫിന്റെ മകന്റെ വിവാഹം കഴിഞ്ഞിട്ട് അഞ്ചുവർഷം. ഓട്ടിസക്കാരനായ ഒരു വ്യക്തി കുടുംബജീവിതം നയിക്കുന്നത് നേരിട്ട് കാണാൻ ഇടയായതാണ് മകന്റെ വിവാഹം എന്ന ചിന്തയിലേക്ക് അഷ്‌റഫിനെ എത്തിച്ചത്. പക്ഷേ, തീരുമാനം എളുപ്പമായിരുന്നില്ല. ഒട്ടേറെ പേർ പിന്തുണച്ചപ്പോൾ പിന്തിരിപ്പിക്കാനും ഒട്ടേറെ പേരെത്തി. പക്ഷേ, മുന്നോട്ട് പോകാൻതന്നെ അഷ്‌റഫ് തീരുമാനിച്ചു. പത്രപരസ്യം നൽകിയാണ് മരുമകളെ അഷ്‌റഫ് കണ്ടെത്തിയത്. പരസ്യത്തിൽ കാര്യങ്ങൾ കൃത്യമായി രേഖപ്പെടുത്തിയിരുന്നെങ്കിലും പെൺകുട്ടിയെ നേരിട്ട് കണ്ട് സംസാരിച്ച് വിവരങ്ങൾ ധരിപ്പിക്കുകയും അവളുടെ അനുവാദം നേരിട്ട് വാങ്ങുകയും ചെയ്തു. ഇന്ന് മിടുക്കിയായ ഒരു പെൺകുഞ്ഞിന്റെ മാതാപിതാക്കളാണ് അവർ.\nമാതാപിതാക്കളുടെ കാലശേഷം ഇവർക്കാര് എന്ന ചോദ്യത്തിൽ നിന്നാണ് പാലക്കാട് ലക്കിടിയിലെ നിഷ്ചിന്ത എന്ന ഗ്രാമത്തിന്റെ പിറവി. ഭിന്നശേഷിയുള്ള 50 കുട്ടികളുടെ മാതാപിതാക്കൾ ചേർന്ന് പത്ത് ഏക്കറിൽ തയ്യാറാക്കുന്ന ഗ്രാമമാണിത്. 50 കുടുംബങ്ങളല്ല എല്ലാവരും ചേർന്ന ഒരുവലിയ കുടുംബമാണ് ഇവരുടെ സ്വപ്നം.\nഒരു കുട്ടിയുടെ മാതാപിതാക്കൾക്ക് എന്തെങ്കിലും അത്യാഹിതം സംഭവിച്ചാൽ തുണയായി മറ്റുള്ള 49 പേരുടെ മാതാപിതാക്കൾ ഉണ്ടാകും. കുട്ടികൾക്കാവശ്യമായ വിവിധ തെറാപ്പികൾക്കുള്ള സൗകര്യങ്ങൾ, ചികിത്സാ പരിശീലന സൗകര്യങ്ങൾ, കൃഷിയിടം, ഫാം ഹൗസ് എന്നിവയും ഇവിടെ ഒരുക്കുന്നുണ്ട്. ഭാവിയിൽ സ്പെഷ്യൽ എജുക്കേഷൻ കോഴ്‌സുകളും മസ്തിഷ്‌ക ഭിന്നശേഷിയെ കുറിച്ചുള്ള പഠന ഗവേഷണസ്ഥാപനവും ഇവരുടെ സ്വപ്നമാണ്.\nസാമ്പത്തികമായി പിന്നാക്കം നിൽക്കുന്ന കുടുംബങ്ങളിലെ മസ്തിഷ്ക ഭിന്നശേഷിയുള്ള കുട്ടികൾക്ക് ആശ്വാസമാകുകയാണ് കാലിക്കറ്റ് യൂണിവേഴ്‌സിറ്റിമനശ്ശാസ്ത്ര വിഭാഗവും കേരള സാമൂഹിക നീതിവകുപ്പും സംയുക്തമായി നടപ്പാക്കുന്ന ചികിത്സാപുനരധിവാസ പദ്ധതിയായ കമ്യൂണിറ്റി ഡിസെബിലിറ്റി മാനേജ്‌മെന്റ് ആൻഡ്\nറിഹാബിലിറ്റേഷൻ പ്രോഗ്രാം (CDMRP). സാമൂഹിക നീതിവകുപ്പിന്റെ സാമ്പത്തിക സഹായത്തോടെയും തദ്ദേശ സ്വയംഭരണസ്ഥാപനങ്ങളുടെ സഹകരണത്തോടെയുമാണ് സി.ഡി.എം.ആർ.പി. പദ്ധതി നടപ്പാക്കുന്നത്. സമൂഹത്തിൽ സാമ്പത്തികമായി പിന്നാക്കം നിൽക്കുന്ന കുട്ടികളെ കണ്ടെത്തി അവർക്കാവശ്യമായ ചികിത്സാ പുനരധിവാസ പ്രവർത്തനങ്ങൾ സൗജന്യമായി ചെയ്തുകൊടുക്കുകയാണ് സി.ഡി.എം.ആർ.പി.യുടെ ലക്ഷ്യം. നിലവിൽ കോഴിക്കോട്, കണ്ണൂർ, മലപ്പുറം ജില്ലകളിലാണ് പദ്ധതി നടപ്പാക്കിയിട്ടുള്ളത്. മൂന്നുജില്ലകളിലെയും ഗ്രാമപ്രദേശങ്ങളിൽ കമ്യൂണിറ്റി ഡിസെബിലിറ്റി മാനേജ്‌മെന്റ് ക്ലിനിക്ക് സ്ഥാപിച്ച് അതുവഴിയാണ് സേവനങ്ങൾ ചെയ്തുവരുന്നത്. മൂവായിരത്തോളം കുട്ടികൾ ഇന്ന് സി.ഡി.എം.ആർ.പി.യുടെ കീഴിലുണ്ട്.\nവിദ്യാഭ്യാസം ഇവരുടെയും അവകാശം\nഏതൊരു കുട്ടിയെയുംപോലെ സൗജന്യവിദ്യാഭ്യാസം നേടാനുള്ള അവകാശം ഓട്ടിസക്കാരനായ കുട്ടിക്കുമുണ്ട്. ചിട്ടയായ പഠന പ്രക്രിയകളിലൂടെ ഉയർന്ന ജോലിനേടാൻ ഇവരെ പ്രാപ്തരാക്കുകയല്ല വിദ്യാഭ്യാസത്തിലൂടെ ലക്ഷ്യമിടുന്നത്. മറിച്ച് പ്രാഥമിക കൃത്യങ്ങൾ നിർവഹിക്കാൻ പ്രാപ്തരാക്കുന്ന, നിത്യജീവിതത്തിന് ആവശ്യമായ നൈപുണ്യം വികസിപ്പിച്ചെടുക്കുന്ന, സാമൂഹിക വത്കരണത്തിന് സാഹചര്യമൊരുക്കുന്ന വിദ്യാഭ്യാസസമ്പ്രദായമാണ് ഇവർക്കാവശ്യം.\nശൈശവത്തിന്റെ പ്രാരംഭദശയിലുള്ള ഇടപെലുകൾ (Early Childhood Intervention) കാര്യക്ഷമമാക്കുകയാണ് അതിന്റെ ആദ്യപടി. ഓട്ടിസം വളരെ നേരത്തേതന്നെ കണ്ടുപിടിക്കാൻ സാധിച്ചാൽ കുട്ടികളുടെ സാമൂഹിക ഇടപെടലുകളിലും ആശയവിനിമയ വൈകല്യങ്ങളിലും വളരെ നേരത്തേതന്നെ പരിശീലനത്തിലൂടെ മാറ്റങ്ങൾ കൊണ്ടുവരാൻ സാധിക്കും. ഇൻക്ളൂസിവ് എജ്യുക്കേഷനാണ് ഓട്ടിസ്റ്റിക്കായ കുട്ടികൾക്കായി വിദഗ്ധർ നിർദേശിക്കുന്നത്. കുട്ടികളുടെ സാമൂഹികമായ ഇടപെടലുകൾ വർധിപ്പിക്കുന്നതിനായി പൊതുവിദ്യാലയങ്ങളിൽ ഈ കുട്ടികൾക്ക് പ്രവേശനം നൽകുകയും മറ്റുകുട്ടികൾക്കൊപ്പം ഇവരെ ഇരുത്തി പഠിപ്പിക്കുകയുമാണ് ഇൻക്ളൂസിവ് എജ്യുക്കേഷനിലൂടെ ലക്ഷ്യമിടുന്നത്.\nസമപ്രായക്കാരുമായുള്ള ഇടപഴകലുകളിലൂടെ സമൂഹത്തിൽ ജീവിക്കാൻ ഇവരെ പ്രാപ്തനാക്കുക എന്ന് ചുരുക്കം. എന്നാൽ, സംസ്ഥാനത്തെ വിദ്യാലയങ്ങൾ ഇൻക്ളൂസിവ് എജ്യുക്കേഷൻ നടപ്പാക്കാൻ സജ്ജമല്ല എന്നുള്ളതാണ് ഖേദകരമായ വസ്തുത. തന്നെയുമല്ല ഓട്ടിസക്കാരായ കുട്ടികൾക്ക് പ്രവേശനം നിഷേധിക്കരുതെന്ന് സർക്കാർ പറയുന്നുണ്ടെങ്കിലും മിക്കവിദ്യാലയങ്ങളും പലവിധ കാരണങ്ങൾ നിരത്തി പ്രവേശനം നിഷേധിക്കുന്ന സാഹചര്യം നിലനിൽക്കുന്നുണ്ട്.\nഎപ്പോൾ എങ്ങനെ പെരുമാറുമെന്ന് ഒരു കൃത്യതയുമില്ലാത്തവരാണ് ഓട്ടിസക്കാരായ കുട്ടികൾ. സെൻസറി ഇഷ്യൂ, സിറ്റിങ് ടോളറൻസ്, ശാരീരിക വൈകല്യങ്ങൾ, അപസ്മാരം ഉൾപ്പെടെയുള്ള അസുഖങ്ങൾ തുടങ്ങിയവ ഇവർക്കുണ്ടായെന്ന് വരാം. ഇവരുടെ സ്നേഹത്തിന്റെ ഭാഷ മനസ്സിലാക്കാൻ മറ്റുകുട്ടികൾക്ക് കഴിയണമെന്നുമില്ല. അതുകൊണ്ടുതന്നെ കുട്ടികളെ കൈകാര്യംചെയ്യാൻ ബുദ്ധിമുട്ടാണ്, പര്യാപ്തരായ ജീവനക്കാരില്ല തുടങ്ങിയ കാരണങ്ങൾ നിരത്തി പൊതുവിദ്യാലയങ്ങൾ മാതാപിതാക്കളെ നിരുത്സാഹപ്പെടുത്തും. തുടക്കത്തിൽ പൊതുവിദ്യാലയത്തിൽ വിട്ടാലും ക്രമേണ മാതാപിതാക്കൾ തന്നെ ഇവരെ സ്പെഷൽ സ്കൂളുകളിലേക്ക് മാറ്റും അല്ലെങ്കിൽ മാറ്റാൻ നിർബന്ധിതരാകും.\nപൊതുവിദ്യാഭ്യാസവകുപ്പിന്റെ അംഗീകാരത്തോടെ 314 സ്പെഷ്യൽ സ്കൂളുകളാണ് ഭിന്നശേഷിക്കാർക്കായി കേരളത്തിൽ പ്രവർത്തിക്കുന്നത്. ഇക്കൂട്ടത്തിൽ സർക്കാരിന്റേത് എന്ന് അവകാശപ്പെടാനുള്ളത് ഒന്നുമാത്രം; തിരുവനന്തപുരം പാങ്ങപ്പാറയിലെ സ്റ്റേറ്റ് ഇൻസ്റ്റിറ്റ്യൂട്ട് ഫോർ ദി മെന്റലി ചലഞ്ച്ഡ്. സർക്കാരിന്റെ നേരിട്ടുള്ള നിയന്ത്രണത്തിൽ അല്ലെങ്കിലും തദ്ദേശ സ്വയംഭരണസ്ഥാപനങ്ങളുടെ കീഴിൽ കുടുംബശ്രീ നടത്തുന്ന അറുപതോളം ബഡ്‌സ്-ബി.ആർ.സി. സ്കൂളുകളും. ബാക്കിയുള്ള സ്കൂളുകൾ വിവിധ എൻ.ജി.ഒ.കളുടെ കീഴിലാണ് പ്രവർത്തിക്കുന്നത്. കാഴ്ച, കേൾവി, സംസാരവൈകല്യമുള്ള കുട്ടികൾക്കായി നാൽപതോളം സർക്കാർ സ്കൂളുകൾ സംസ്ഥാനത്ത് പ്രവർത്തിക്കുന്നുണ്ട്. കഴിഞ്ഞ സർക്കാരിന്റെ കാലത്ത് 33 സ്കൂളുകൾക്ക് എയ്ഡഡ് പദവി നൽകിക്കൊണ്ടുള്ള ഉത്തരവ് ഇറങ്ങിയെങ്കിലും അത് കടലാസിൽ മാത്രമൊതുങ്ങി.\n43 ലക്ഷം കുട്ടികളാണ് സംസ്ഥാനത്ത് സൗജന്യവിദ്യാഭ്യാസം നേടുന്നത്. സൗജന്യവിദ്യാഭ്യാസത്തിന് ഭിന്നശേഷിക്കാരായ കുട്ടികൾക്കും അവകാശമുണ്ടെന്നിരിക്കെ സന്നദ്ധപ്രവർത്തകരുടെ ഔദാര്യത്തിൽ അല്ലെങ്കിൽ പണം കൊടുത്ത് പഠിക്കേണ്ട സാഹചര്യമാണ് ഈ കുട്ടികൾക്കുള്ളത്. 28,000 കുട്ടികളാണ് വിവിധ സ്പെഷ്യൽ സ്കൂളുകളിലായി പഠിക്കുന്നത്. എന്നാൽ, ഓട്ടിസം മേഖലയിൽ കൈത്താങ്ങാകുന്ന ഈ സ്ഥാപനങ്ങളുടെ പ്രവർത്തനം പരാതികളുടെ നടുക്കടലിൽ നിന്നുകൊണ്ടാണ്. സാമ്പത്തിക ഞെരുക്കമാണ് ഇവർ നേരിടുന്ന പ്രധാനപ്രശ്നം. മറ്റൊന്ന് സ്പെഷ്യൽ സ്കൂൾ അധ്യാപകരോടുള്ള വിവേചനമാണ്.\nഎല്ലാവർക്കും ഞങ്ങൾ സ്പെഷ്യലാണ്\n‘‘എല്ലാ അർഥത്തിലും ഞങ്ങൾ സ്പെഷ്യലാണ്. സ്പെഷ്യൽ സ്കൂൾ ടീച്ചേഴ്‌സ് ആരാണെന്ന് സർക്കാരിനറിയില്ല, പൊതുസമൂഹത്തിനറിയില്ല, എന്തിന് വീട്ടുകാർക്ക് പോലുമറിയില്ല. ടീച്ചർ എന്നു പറഞ്ഞാൽ അത് നോർമൽ സ്കൂളിലെ അധ്യാപികമാർ മാത്രമാണെന്നാണ് എല്ലാവരുടെയും ധാരണ.’’ -സ്പെഷ്യൽ സ്കൂൾ അധ്യാപിക രേവതി സംസാരിച്ചു തുടങ്ങിയതുതന്നെ അവഗണനകളോടുള്ള പരിഭവത്തോടെയാണ്.\nസർക്കാർ ആവശ്യപ്പെടുന്ന എല്ലാ വിദ്യാഭ്യാസ യോഗ്യതകളും തികഞ്ഞവരാണ് സ്പെഷ്യൽ സ്കൂൾ അധ്യാപകരും. എന്നാൽ, ഇവർക്കുള്ള മാസവരുമാനം അയ്യായിരത്തിൽ താഴെയാണ്. റിഹാബിലിറ്റേഷൻ കൗൺസിൽ ഓഫ് ഇന്ത്യയുടെ അംഗീകാരമുണ്ടെങ്കിൽ മാത്രമേ ഇവർക്ക് പ്രവർത്തിക്കാൻ സാധിക്കൂ. ഓരോ അഞ്ചുവർഷം കൂടുമ്പോഴും ആർ.സി.ഐ. സർട്ടിഫിക്കറ്റ് പുതുക്കേണ്ടതുണ്ട്. അഞ്ചുവർഷത്തിനുള്ളിൽ നൂറ് സി.ആർ.ഇ. (Continuing Rehabilitation Education Programmes) പോയന്റുകൾ തികയ്ക്കുന്നവർക്ക് മാത്രമേ ആർ. സി.ഐ. സർട്ടിഫിക്കറ്റ് പുതുക്കി നൽകുകയുള്ളൂ. അഞ്ചുദിവസത്തെ സി.ആർ.ഇ. ക്ലാസിന് നാലായിരം രൂപയോളം രജിസ്‌ട്രേഷൻ ഫീസ് കെട്ടിവെക്കണം.\nആർ.സി.ഐ. സർട്ടിഫിക്കറ്റിനുവേണ്ടി സി.ആർ.ഇ. പോയന്റുകൾ തികയ്ക്കാൻ നെട്ടോട്ടമോടേണ്ട അവസ്ഥയിലാണ് അധ്യാപകർ. മറ്റുള്ള അധ്യാപകരുടേതു പോലെ കരിക്കുലം അനുസരിച്ച് പാഠഭാഗങ്ങൾ പഠപ്പിച്ചു തീർക്കുകയല്ല ഈ അധ്യാപകർക്ക് ചെയ്യാനുള്ളത്. മുന്നിലുള്ള ഓരോ കുട്ടിയെയും തിരിച്ചറിഞ്ഞ് അവന്റെ കുറവുകളെ പരിഹരിക്കാനും അവന്റെ താത്‌പര്യങ്ങളെ പരിപോഷിപ്പിക്കാനും അധ്യാപകർക്ക് സാധിക്കണം. ഇതിനെല്ലാം പുറമേ കുട്ടികളുടെ മലമൂത്ര വിസർജ്യങ്ങൾ എടുക്കേണ്ടി വരും കുട്ടികൾ കടിക്കുന്നതും അടിക്കുന്നതും ഉൾപ്പെടെയുള്ള ബുദ്ധിമുട്ടുകൾ സഹിക്കേണ്ടി വരും.\nവിദേശ രാജ്യങ്ങളിൽ മറ്റേത് തൊഴിലിനെക്കാളും പ്രതിഫലം ഏറെയുള്ള ഈ ജോലിക്ക് നമ്മുടെ നാട്ടിൽനിന്ന് കിട്ടുന്നത് തുച്ഛമായ ശമ്പളവും സാമൂഹിക അവഗണനയും. ആനുകൂല്യങ്ങളോ, തൊഴിൽ സുരക്ഷിതത്വമോ ഇക്കൂട്ടർക്കില്ല. സാമ്പത്തികബാധ്യതയാൽ എന്നുവേണമെങ്കിലും പൂട്ടിപ്പോകാം എന്ന അവസ്ഥയിൽ പ്രവർത്തിക്കുന്ന സ്കൂളുകളുമുണ്ട്. സർവശിക്ഷാ അഭിയാൻ പ്രകാരം നിയമിതരാകുന്ന അധ്യാപകർക്കും ബഡ്‌സ് സ്കൂളിലെ അധ്യാപകർക്കും മെച്ചപ്പെട്ട ശമ്പളമുണ്ടെന്നും തുല്യജോലിക്ക് തുല്യവേതനം നടപ്പാക്കാൻ സർക്കാർ തയ്യാറാകണമെന്നുമാണ് ഇതുസംബന്ധിച്ച് സ്പെഷ്യൽ സ്കൂൾ അസോസിയേഷൻ ഉന്നയിക്കുന്ന ആവശ്യം.\nഅരിഷ്ടതയിലാണ് ബഡ്‌സ് സ്കൂളും ബി.ആർ.സി.യും\nബഡ്‌സ് സ്കൂളിലെ അധ്യാപകർക്കും തൊഴിൽ സ്ഥിരതയിൽ ഒരു ഉറപ്പുമില്ല. തദ്ദേശ സ്വയംഭരണ സ്ഥാപനങ്ങളാണ് ബഡ്‌സ് സ്കൂളിലേക്കുള്ള ജീവനക്കാരെ തിരഞ്ഞെടുക്കുന്നത്. ഒരു വർഷത്തേക്കുള്ള കരാറടിസ്ഥാനത്തിലാണ് ഇവരുടെ നിയമനം. പുതിയ ഭരണസമിതിക്ക് കാലാവധി തീരുമ്പോൾ ഇവരെ മാറ്റണമെന്ന് തോന്നിയാൽ ഇവരുടെ ജോലി നഷ്ടപ്പെടും. രണ്ടുവർഷമായി ബഡ്‌സ് ബി.ആർ.സി. സ്കൂളിൽ ജോലി ചെയ്യുന്ന ജീവനക്കാരെ മതിയായ കാരണങ്ങൾ കൂടാതെ പിരിച്ചുവിടാൻ പാടില്ലെന്നുളള തദ്ദേശസ്വയംഭരണ വകുപ്പ് ഉത്തരവുവന്നത് ഈ വർഷം ഫെബ്രുവരിയിലാണ്. പിരിച്ചുവിടാൻ തോന്നിയാൽ കാരണം കണ്ടെത്താനാണോ ബുദ്ധിമുട്ടെന്ന് അധ്യാപകർ ചോദിക്കുന്നു.\nസംസ്ഥാനത്ത് 200 ബഡ്‌സ് സ്കൂളുകൾ കൂടി ആരംഭിക്കുന്നതിനുള്ള നടപടികൾ തുടങ്ങിക്കഴിഞ്ഞതായി തദ്ദേശസ്വയംഭരണവകുപ്പ് മന്ത്രി ഡോ. കെ.ടി. ജലീൽ അറിയിച്ചിരുന്നു. എന്നാൽ, നിലവിലുള്ള ബഡ്‌സ് സ്കൂളുകൾ പരിപൂർണ സജ്ജമാക്കിയിട്ട് പോരേ പുതിയ സ്കൂളുകൾ സ്ഥാപിക്കുന്നതെന്നാണ് ജീവനക്കാരുടെ ചോദ്യം. ഓരോ ബഡ്‌സ് സ്കൂൾ ആരംഭിക്കുമ്പോഴും അടിസ്ഥാന സൗകര്യങ്ങളായ ഓഡിയോളജി മുറി, ക്ലാസ് മുറികൾ, ഓഫീസ് മുറി, ഫിസിയോ തെറാപ്പി മുറികൾ, ഒക്യുപേഷണൽ തെറാപ്പി, കൗൺസലിങ് മുറികൾ, വൊക്കേഷണൽ പരിശീലന മുറി, അടുക്കള, വിനോദത്തിനുള്ള ഇടം എന്നിവ ഉണ്ടായിരിക്കണമെന്ന് ഉറപ്പുവരുത്തണമെന്ന് നിർദേശം ഉണ്ടെങ്കിലും അടിസ്ഥാനമായി വേണ്ട കെട്ടിടസൗകര്യം പോലും ഇല്ലാതെയാണ് പല ബഡ്‌സ് സ്കൂളുകളും പ്രവർത്തിക്കുന്നത്.\nഎന്തിന് ആവശ്യത്തിന് വെള്ളം പോലുമില്ലാത്ത ഇടങ്ങളിൽ പ്രവർത്തിക്കുന്ന സ്കൂളുകൾ വരെയുണ്ട്.\nബഡ്‌സ് സ്കൂൾ/ ബി.ആർ.സി.കളിൽ അധ്യാപകവിദ്യാർഥി അനുപാതം 1:8 എന്നും ആയ വിദ്യാർഥി അനുപാതം 1:15 എന്ന നിലയിലും ക്രമീകരിക്കണമെന്നും വ്യവസ്ഥയുണ്ട്. ഇതും കൃത്യമായി പാലിക്കപ്പെടുന്നില്ല. 35 കുട്ടികൾക്ക് രണ്ട് അധ്യാപകരും ഒരു ആയയുമുള്ള ബഡ്‌സ് സ്കൂളുകളുണ്ട്. തെറാപ്പിസ്റ്റുകളുടെ അഭാവവും ഈ സ്കൂളുകൾ നേരിടുന്ന വെല്ലുവിളിയാണ്.\nഒരു അധ്യയനവർഷം നൂറുദിവസങ്ങളാണ് ഒരു തെറാപ്പിസ്റ്റിന് ഇവിടെ ജോലി ചെയ്യേണ്ടതായി വരിക. എന്നാൽ, ഇതിന് ലഭിക്കുന്ന ഓണറേറിയം തൃപ്തികരമല്ലാത്തതിനാൽ ജോലിക്കുവരാൻ ആർക്കും താത്‌പര്യമില്ല. മറ്റ് അധ്യാപകർക്ക് രണ്ടുമാസം ശമ്പളത്തോടുകൂടിയുള്ള അവധി അനുവദിക്കുമ്പോൾ ഇവർക്ക് ജോലി ചെയ്തില്ലെങ്കിൽ പ്രതിഫലമില്ല എന്ന അവസ്ഥയാണ്. മാത്രമല്ല ബി.ആർ.സി.കൾക്ക് അവധിയും അനുവദിക്കുന്നില്ല.\n(ഫാദർ റോയ് മാത്യു വടക്കേൽ, സ്പെഷ്യൽ സ്കൂൾ അസോ. ചെയർമാൻ )\n"കഴിഞ്ഞ ബജറ്റിൽ ധനമന്ത്രി തോമസ് ഐസക് സ്പെഷ്യൽ സ്കൂളുകൾക്കുള്ള തുക 15 കോടി രൂപയിൽനിന്ന് 40 കോടിയായി ഉയർത്തുമെന്ന് പ്രഖ്യാപിച്ചി രുന്നു. പക്ഷേ, അ തിനുള്ള ഫണ്ട് വകയിരുത്തിയിട്ടില്ല. സ്പെഷ്യൽ സ്കൂളുകളുടെ പ്രശ്നങ്ങളെ കുറിച്ചുള്ള പഠന റിപ്പോർട്ട് നൽകാൻ കഴിഞ്ഞ നവംബറിൽ സാമൂഹികനീതി വകുപ്പ് സെക്രട്ടറിയോട് മുഖ്യമന്ത്രി ആവശ്യപ്പെട്ടിരുന്നു. ആവശ്യങ്ങൾ ഉന്നയിച്ച് രണ്ടുതവണയാണ് സമരം നടത്തിയത്. ഇനിയും നടപടിയുണ്ടായില്ലെങ്കിൽ നിരാഹാരസമരവുമായി മുന്നോട്ടു പോകാനാണ് തീരുമാനം. "\nഅസോസിയേഷൻ ഉന്നയിക്കുന്ന ആവശ്യങ്ങൾ\nഭിന്നശേഷിക്കാരായ കുട്ടികൾക്ക് സൗജന്യവിദ്യാഭ്യാസം നൽകുക\nതുല്യജോലിക്ക് തുല്യവേതനം നൽകുക,\nഅർഹതപ്പെട്ട സ്പെഷ്യൽ സ്കൂളുകൾക്ക് എയ്ഡഡ് പദവി നൽകുക.\nഒന്നിച്ചുതീർക്കാം ഇവർക്കുള്ള ലോകം\n'മോന് വളരുകയാണ്. 13 വയസ്സായെങ്കിലും അവനിതുവരെ നാണം എന്തെന്നറിയില്ല. നിന്നിടത്തുനിന്ന് വസ്ത്രം ഉരിഞ്ഞിടും. വാതില് തുറന്നിട്ട് ടോയ്ലറ്റില് പോകും... ഇത്രയും കാലം അവന് കുട്ടിയാണെന്ന പരിഗണന ഉണ്ടായിരുന്നു. വലുതാകുമ്പോള് അതുണ്ടാകില്ലല്ലോ... അമ്മയായ എനിക്കവന് എന്നും കുഞ്ഞാണ് പക്ഷേ, മറ്റുള്ളവര്‍ക്ക്... രണ്ടുവയസ്സുള്ളപ്പോള് മുതല് അവനുവേണ്ടി ഓടിത്തുടങ്ങിയതാണ് തളര്‍ന്നുതുടങ്ങി. ഒരുനേരം പോലും സ്വസ്ഥതയില്ല, മനസ്സിലെപ്പോഴും പിരിമുറുക്കങ്ങള്, ഉറക്കത്തില് പോലും വേവലാതിയാണ്... മകന്റെ വളര്‍ച്ചയെ ആധിയോടെ നോക്കിക്കാണാന് മാത്രമേ മലപ്പുറത്തെ സ്‌പെഷ്യല് സ്‌കൂളില്‍നിന്ന് പരിചയപ്പെട്ട ഈ അമ്മയ്ക്ക് സാധിക്കുന്നുള്ളൂ.\nആരോഗ്യരംഗത്തും വിദ്യാഭ്യാസരംഗത്തും മറ്റുസംസ്ഥാനങ്ങള്‍ക്ക് മാതൃകയാണ് കേരളം. എന്നാല് നമുക്കില്ലാത്തത് സഹജീവികളോടുള്ള അനുതാപമാണ്. ദുര്‍ബലനെ കണ്ടാല് അപഹസിക്കാനും സംഘംചേര്‍ന്ന് മര്‍ദിക്കാനും, തച്ചുകൊല്ലാനും മുതിരുന്നത് അതുകൊണ്ടാണ്.\nശൈശവ പ്രാരംഭ ഇടപെടലുകള്‍ക്കുള്ള (Early Intervention) സൗകര്യങ്ങള് മെച്ചപ്പെടുത്തുകയാണ് പ്രാഥമികമായി ചെയ്യാനുള്ളത്. സാമൂഹികമായ കുട്ടിയുടെ ഇടപെടലുകളില് വളരെ പെട്ടെന്നുതന്നെ മാറ്റം കൊണ്ടുവരാനാകും എന്നുമാത്രമല്ല കുട്ടിക്ക് താത്പര്യമുള്ള വിഷയങ്ങള് വളരെ നേരത്തേതന്നെ തിരിച്ചറിയാനും അനുയോജ്യമായ വിദ്യാഭ്യാസം നല്‍കാനുമാകും. അങ്കണവാടി ജീവനക്കാര്‍ക്ക് പരിശീലനം നല്‍കുകയാണ് അതിനുള്ള ആദ്യപടി. എങ്ങനെ ഓട്ടിസം തിരിച്ചറിയാം എന്നതുമുതല് ഓട്ടിസക്കാരായ കുട്ടികളെ കൈകാര്യം ചെയ്യേണ്ടതെങ്ങനെ എന്നുവരെയുള്ള കാര്യങ്ങളില് ആധുനിക സാങ്കേതികവിദ്യയുടെ സഹായത്തോടെ ഇവര്‍ക്ക് പരിശീലനം നല്‍കണം. ഓട്ടിസക്കാരായ കുട്ടികള്‍ക്ക് അങ്കണവാടികളില് പ്രവേശനവും ഉറപ്പുവരുത്തണം.\nപൊതുവിദ്യാലയങ്ങളില് ഈ കുട്ടികള്‍ക്ക് പ്രവേശനം നല്‍കണമെന്നുള്ളതാണ് രക്ഷിതാക്കളുടെ പ്രധാന ആവശ്യം. Rights of Persons With Disablilities (RPWD) ആക്ടും വിദ്യാഭ്യാസ അവകാശനിയമവും ഭിന്നശേഷിക്കാരായ കുട്ടികള്‍ക്ക് സംയോജിത വിദ്യാഭ്യാസം (Inclusive Education) നടപ്പാക്കണമെന്നും അതിനാവശ്യമായ സൗകര്യങ്ങള് സര്‍ക്കാര് ഒരുക്കണമെന്നും അനുശാസിക്കുന്നുണ്ട്. എന്നാല്, കേരളത്തിലെ എത്ര പൊതുവിദ്യാലയങ്ങള് ഇതിന് സജ്ജമാണ് ? വിദ്യാര്‍ഥികള്‍ക്ക് പ്രവേശനം നിഷേധിക്കുന്നതിനെതിരേ നടപടി മാത്രമല്ല, പ്രവേശനം ലഭിക്കുന്ന കുട്ടികള്‍ക്കാവശ്യമായ സൗകര്യങ്ങള് പ്രദാനം ചെയ്യാനും സാധിച്ചാല് മാത്രമേ സംയോജിത വിദ്യാഭ്യാസം എന്ന ആശയം ഫലപ്രദമാകൂ.\nസംയോജിത വിദ്യാഭ്യാസം നടപ്പാക്കുന്നതിന് സ്വന്തമായ ഒരു പദ്ധതി പോലും നമുക്കില്ല. ഐസക് ന്യൂട്ടണ്, ആല്‍ബര്‍ട്ട് ഐന്‍സ്‌റ്റൈന്, ചാള്‍സ് ഡാര്‍വിന്, മൊസാര്‍ട്ട് തുടങ്ങിയ മഹാന്മാരെല്ലാം ഓട്ടിസ്റ്റിക്കായിരുന്നെന്ന് ജീവചരിത്രകാരന്മാര് പറയുന്നുണ്ട്. ഗായകനായ സുകേഷ് കുട്ടന്, എട്ടുവയസ്സിനുള്ളില് രണ്ടു പുസ്തകങ്ങള് എഴുതിയ ഏറ്റവും പ്രായം കുറഞ്ഞ ഓട്ടിസ്റ്റിക് ഫിലോസഫറെന്ന ഇന്‍ക്രെഡിബിള് ബുക്ക് ഓഫ് റെക്കോഡ് കരസ്ഥമാക്കിയ നയന് തുടങ്ങി ഒട്ടേറെ പ്രതിഭകള് നമ്മുടെ കേരളത്തിലുമുണ്ട്.\nതദ്ദേശസ്വയം ഭരണ സ്ഥാപനങ്ങള് എന്തു ചെയ്യുന്നു\nവിവിധ ആശ്വാസ ധനസഹായങ്ങള് ഭിന്നശേഷിയുള്ള കുട്ടികള്‍ക്കായി നിലവിലുണ്ട്. എത്രപേര് ഇതിന്റെ ഗുണഭോക്താക്കളാണ് എത്രപേര്‍ക്കിത് ലഭിക്കുന്നുണ്ട് എന്നുള്ളതെല്ലാം അന്വേഷിക്കുമ്പോഴാണ് തദ്ദേശസ്വയംഭരണ സ്ഥാപനങ്ങളുടെ കെടുകാര്യസ്ഥത മറനീക്കി പുറത്തുവരുന്നത്. ഭിന്നശേഷിയുള്ള കുട്ടിക്ക് യൂണിഫോം, പഠനോപകരണങ്ങള്, എന്നിവ വാങ്ങുന്നതിനും യാത്രാബത്ത, വിനോദയാത്ര തുടങ്ങിയ വിവിധ ആവശ്യങ്ങള്‍ക്കുമായി 28,500 രൂപയുടെ സ്‌കോളര്‍ഷിപ്പ് സര്‍ക്കാര് അനുവദിച്ചിട്ടുള്ളതാണ്. തദ്ദേശസ്വയംഭരണ സ്ഥാപനങ്ങള് ഇത് നിര്‍ബന്ധമായും നല്‍കണമെന്ന് വ്യവസ്ഥയുമുണ്ട്. എന്നാല്, ഭൂരിഭാഗം തദ്ദേശസ്വയംഭരണസ്ഥാപനങ്ങളും ഇക്കാര്യത്തില് ഗുരുതരമായ വീഴ്ചയാണ് വരുത്തിയിരിക്കുന്നത്. പരാതിപ്പെടാനെത്തുന്നവരെ മറ്റ് ആനുകൂല്യങ്ങള് തടയുമെന്ന് പറഞ്ഞ് ഭീഷണിപ്പെടുത്തുകയും ചെയ്യും. വകുപ്പുമന്ത്രിയോ, സോഷ്യല് സെക്യൂരിറ്റി മിഷനോ ഇക്കാര്യത്തില് നേരിട്ടിടപെടുകയും സഹായധനം വിതരണം ചെയ്യുന്നതിന് മുന്‍കൈ എടുക്കുകയും ചെയ്തില്ലെങ്കില് അര്‍ഹതപ്പെട്ട അവകാശങ്ങള് ഇവര്‍ക്ക് ലഭിക്കാതെ പോകും.\nദുര്‍ബലരാണെന്ന പരിഗണന നല്‍കിക്കൊണ്ടുള്ള സ്‌കോളര്‍ഷിപ്പുകളും കടലാസിലുറങ്ങുന്ന പദ്ധതികളും കൊണ്ടുമാത്രം സമൂഹത്തിന്റെ മുഖ്യധാരയിലേക്ക് ഇവരെ കൈപിടിച്ചുയര്‍ത്താന് സാധിക്കില്ല. ഭിന്നശേഷി പുനരധിവാസ ക്ഷേമപ്രവര്‍ത്തനങ്ങള്‍ക്ക് പ്രയോജനപ്പെടുന്ന നയങ്ങളും പദ്ധതികളും കൃത്യമായി ആസൂത്രണം ചെയ്ത് കാലതാമസമെടുക്കാതെ നടപ്പാക്കാനുള്ള ആര്‍ജവമാണ് ഇവിടെ വേണ്ടത്. സാമൂഹിക നീതിക്ഷേമ, വിദ്യാഭ്യാസ, ആരോഗ്യ, തദ്ദേശസ്വയംഭരണ വകുപ്പുകള് ഇതിനായി ഒന്നിച്ചുകൈകോര്‍ക്കണം. സംയുക്തമായി പദ്ധതികള് ആവിഷ്‌കരിക്കുകയും നടപ്പാക്കുകയും വേണം.\nഇവരും സമൂഹത്തിന്റെ ഭാഗമാണ്, നമ്മുടെ മക്കളാണ്. മറ്റാരെയും പോലെ എല്ലാ അവകാശങ്ങളോടെയും ഈ സമൂഹത്തില് ജീവിക്കാന് അവകാശമുള്ളവര്. ഒന്നിച്ചുനിന്ന് അവര്‍ക്കുവേണ്ട സൗകര്യങ്ങള് ഒരുക്കിക്കൊടുക്കാന് സാധിച്ചെങ്കില് മാത്രമേ തനിക്ക് ചുറ്റുമുള്ള ലോകം എന്തെന്നറിയാത്ത ഈ കുട്ടികള്‍ക്കും അവരുടെ മാതാപിതാക്കള്‍ക്കും അല്പമെങ്കിലും ആശ്വാസം പകരാന് സാധിക്കുകയുള്ളൂ. ''എന്നിലെ അമ്മയെ നിങ്ങള് മഹത്ത്വവത്കരിക്കരുത്, ത്യാഗിയെന്ന് വിളിക്കരുത്..എനിക്ക് പരിഭവമുണ്ടൈന്ന്'' പറയുന്ന അമ്മമാരുടെ നെഞ്ചിലെ കനല് കെടുത്താനാകില്ലെങ്കിലും ആളിക്കത്താതിരിക്കാന് ശ്രമിക്കാം.\nഓട്ടിസക്കാരായ കുട്ടികളെ ആദായകരമായ ഒരു തൊഴിലിലേക്ക് നയിക്കുന്നതിനായി പാശ്ചാത്യര് അവലംബിക്കുന്ന രീതി നാം കണ്ടുപഠിക്കണം. ഓട്ടിസക്കാരായ വ്യക്തികള്‍ക്ക് ചില പ്രത്യേകജോലികള് ചെയ്യാന് സാധിക്കും അക്കൗണ്ടന്‍സി പോലുള്ള സങ്കീര്‍ണമായ ജോലികള് സാധാരണ ജനങ്ങളെക്കാളും മെച്ചപ്പെട്ട രീതിയില് ചെയ്യാന് സാധിക്കുന്നവരുണ്ട്. അതുകൊണ്ട് സമൂഹത്തില്‍നിന്ന് അവരെ മാറ്റി നിര്‍ത്തുകയോ, തീര്‍ത്തും ലളിതമായ ജോലികള് നല്കുകയോ ചെയ്യാതെ അവര്‍ക്ക് ശോഭിക്കാന് കഴിയുന്ന മേഖലകള് കണ്ടെത്തണം. അവരുടെ ജോലികളിലൂടെ സമൂഹം അവരെ അംഗീകരിക്കാന് പഠിക്കും.- മുരളി തുമ്മാരുകുടി\nഭിന്നശേഷിയുമായി ബന്ധപ്പെട്ട് ഇടപെടലുകള് നടത്തുന്ന ദക്ഷിണേഷ്യയിലെതന്നെ മികച്ച സ്ഥാപനങ്ങളിലൊന്നാണ് ഇന്‍സ്റ്റിറ്റ്യൂട്ട് ഫോര് കമ്യൂണിക്കേറ്റീവ് ആന്‍ഡ് കൊഗ്‌നിറ്റീവ് ന്യൂറോസയന്‍സ്. സര്‍ക്കാരിനുകീഴില് പ്രവര്‍ത്തിക്കുന്ന ഈ സ്ഥാപനം തിരുവനന്തപുരത്തും ഷൊര്‍ണൂരുമാണ് ഉള്ളത്. വരുമാനപരിധി നോക്കിയാണ് ഇവിടെ ചികിത്സാച്ചെലവുകള് നിശ്ചയിക്കുന്നത്. ദാരിദ്ര്യരേഖയ്ക്ക് കീഴിലുള്ളവര്‍ക്ക് സൗജന്യ ചികിത്സയാണ്. ഓട്ടിസമുള്ള കുട്ടികള്‍ക്കായി സ്പെഷ്യല് സ്‌കൂളുകള് ഇവിടെയുണ്ട്. കൗമാരക്കാരായ ആണ്‍കുട്ടികള്‍ക്കായി തൊഴിലധിഷ്ഠിത പരിശീലനവും പുനരധിവാസവും മുന്നില്‍ക്കണ്ട് അഡോളസെന്റ് ഹോം തുടങ്ങാനുള്ള നീക്കത്തിലാണ് ഐക്കണ്‍സ്. ഓട്ടിസവുമായി ബന്ധപ്പെട്ട ഗവേഷണങ്ങളും ഇവിടെ നടക്കുന്നു. http://www.iccons.co.in/Home\nവരും സമഗ്ര പദ്ധതി\nഡോ. ബി. മുഹമ്മദ് അഷീല് (സോഷ്യല് സെക്യൂരിറ്റി മിഷന് എക്‌സിക്യുട്ടീവ് ഡയറക്ടര്)\n"ഓട്ടിസം എന്ന വിഷയവുമായി ബന്ധപ്പെട്ട് ആരോഗ്യമേഖലയിലും വിദ്യാഭ്യാസരംഗത്തുമാണ് കാര്യമായ ഇടപെടലുകള് ആവശ്യമായി വരുന്നത്. കുട്ടികളുടെ രക്ഷിതാക്കളുടെ ശാക്തീകരണം, ഇവര്‍ക്കായുള്ള സ്ഥാപനങ്ങളുടെ ശാക്തീകരണം, വിദ്യാഭ്യാസം സ്ഥാപനങ്ങളുടെ രൂപവത്കരണം തുടങ്ങി ഒട്ടേറെ പദ്ധതികള് നടപ്പാക്കാനുള്ള ശ്രമത്തിലാണ് സാമൂഹികനീതിക്ഷേമ വകുപ്പിന് കീഴില് പ്രവര്‍ത്തിക്കുന്ന സാമൂഹിക സുരക്ഷാ മിഷന്. ഓട്ടിസം സ്‌പെക്ട്രം ഡിസോര്‍ഡറുമായി ബന്ധപ്പെട്ട് സ്‌പെക്ട്രം എന്ന പേരില് സമഗ്രമായ പദ്ധതി അനുയാത്ര(ഭിന്നശേഷിക്കാരുടെ ക്ഷേമത്തിനായുള്ള പദ്ധതി)യുടെ ഭാഗമായി സാമൂഹിക സുരക്ഷാമിഷന് വിഭാവനം ചെയ്യുന്നുണ്ട്. മാതാപിതാക്കളുടെ ശാക്തീകരണം, കുട്ടികള്‍ക്കുള്ള പരിശീലനം തുടങ്ങി ഒമ്പതുഘടകങ്ങള് ഉള്‍ക്കൊള്ളുന്ന സമഗ്രമായ പദ്ധതിക്ക് ആറുകോടി രൂപയാണ് കണക്കാക്കുന്നത്. "\nസാമൂഹികസുരക്ഷാ മിഷന് ലക്ഷ്യമിടുന്നത്\n• ആറു മെഡിക്കല് കോളേജുകളിലായി ഓട്ടിസം സെന്ററുകള് ആരംഭിക്കും\n• ഓട്ടിസം വളരെ നേരത്തേതന്നെ തിരിച്ചറിയുന്നതിനായി ലളിതമായ മാര്‍ഗങ്ങള് വിവരിക്കുന്ന വീഡിയോകള് നിര്‍മിക്കും\n• സ്റ്റാര്‍ട്ട് അപ്പ് മിഷനും ഐ.ടി. മിഷനുമായി സഹകരിച്ച് ഓട്ടിസം കുട്ടികള്‍ക്കായി ഒരു ടെക്നോളജി സൊല്യൂഷന് വികസിപ്പിച്ചെടുക്കും\n• നാഷണല് ഇന്‍സ്റ്റിറ്റ്യൂട്ട് ഓഫ് ഫിസിക്കല് മെഡിസിന് ആന്‍ഡ് റിഹാബിലിറ്റേഷനെ ഓട്ടിസം സെന്റര് ഓഫ് എക്‌സലന്‍സാക്കി മാറ്റും\n• അടുത്ത വര്‍ഷം മുതല് ഒക്യുപേഷണല് തെറാപ്പി കോഴ്സുകള് ആരംഭിക്കും\n• വിവിധ വിഷയങ്ങളില് കഴിവുകളുള്ള കുട്ടികളെ കണ്ടെത്തി അവര്‍ക്ക് ആവശ്യമായ പരിശീലനം നല്‍കും.\ncontent highlights: Autism, kanalvazhiyile jeevithangal, care for autistic children\nAutism, kanalvazhiyile jeevithangal, care for autistic children


ഒന്നാം ഏകദിനം: ശ്രീലങ്കയെ പാകിസ്താന് വീഴ്ത്തി | Madhyamam\nSat, 06/09/2012 - 01:13 ( 49 weeks3daysago) ഒന്നാം ഏകദിനം: ശ്രീലങ്കയെ പാകിസ്താന് വീഴ്ത്തി (+)(-) Font Size പല്ലേ്ളകീല്: ശ്രീലങ്കക്കെതിരായ ഏകദിന പരമ്പരയിലെ ആദ്യ മത്സരത്തില് പാകിസ്താന് ആറു വിക്കറ്റ് ജയം. മഴമൂലം 42 ഓവറാക്കി ചുരുക്കിയ കളിയില് ടോസ് നേടി ബാറ്റിങ്ങിനിറങ്ങിയ ആതിഥേയര് എട്ടു വിക്കറ്റിന് 135 റണ്‍സെടുത്തു. 34.1 ഓവറില് നാലു വിക്കറ്റ് നഷ്ടത്തില് പാകിസ്താന് ലക്ഷ്യത്തിലെത്തി. ഒമ്പത് ഓവറില് 24 റണ്‍സ് മാത്രം വഴങ്ങി മൂന്നു വിക്കറ്റെടുത്ത ഉമര് ഗുല് ആണ് മാന് ഓഫ് ദ മാച്ച്.\nപുറത്താവാതെ 42 റണ്‍സ് നേടിയ ലാഹിറു തിരിമന്നെയാണ് ലങ്കന് ടോപ് സ്കോറര്. ഗുല്ലിനെ കൂടാതെ മുഹമ്മദ് സമ്മിയും മൂന്ന് വിക്കറ്റെടുത്തപ്പോള് മുഹമ്മദ് ഹഫീസ് രണ്ടുപേരെ മടക്കി. ഹഫീസ് 37 റണ്‍സെടുത്ത് ബാറ്റിങ്ങിലും തിളങ്ങി. ക്യാപ്റ്റന് മിസ്ബാഹുല് ഹഖ് (30), ഉമര് അക്മല് (36 നോട്ടൗട്ട്) എന്നിവരുടേതായിരുന്നു മറ്റു നിര്‍ണായക സംഭാവനകള്. രണ്ടാം മത്സരം ശനിയാഴ്ച പല്ലേകീലീല് തന്നെ നടക്കും.


സ്ത്രീയ്ക്കു കിടപ്പറ സുഖം ഇതാണ് | Super Bedroom Tips For Couple - Malayalam BoldSky\n2 hrs ago ഗര്‍ഭാവസ്ഥയില് ചര്‍മ്മത്തിന് വരള്‍ച്ചയോ, ശ്രദ്ധിക്കണം\n8 hrs ago പഴത്തിലെ സ്റ്റിക്കറില് അപകടം ഒളിഞ്ഞിരിക്കുന്നു; അറിയാം ഇതെല്ലാം\n8 hrs ago ശുക്രന്റെ മകരം രാശി സംക്രമണം; 12 രാശിക്കും ശ്രദ്ധിക്കാന്\n10 hrs ago മുടികൊഴിച്ചിലിന് പ്രതിവിധി ബീറ്റ്‌റൂട്ടിലുണ്ട്\nNews പിജെ ജോസഫിന് 15 സീറ്റും വേണം, 24ൽ മത്സരിച്ച ലീഗിന് 30 സീറ്റ്, കോൺഗ്രസിന് കീറാമുട്ടിയായി സീറ്റ് വിഭജനം\n| Published: Saturday, July 6, 2019, 21:00 [IST]\nസെക്‌സെന്നത് ശാരീരിക സുഖം മാത്രമല്ല, ഇതിന് മാനസികമായ ഗുണങ്ങളുമുണ്ട്. ദമ്പതിമാര്‍ക്കിടയിലെ സെക്‌സ് അവരെ ശാരീരികമായി മാത്രമല്ല, മാനസികമായി കൂടി അടുപ്പിയ്ക്കുന്ന ഒന്നാണ്.\nകിടപ്പറയില് സ്ത്രീയ്ക്കും പുരുഷനും സെക്‌സ് സുഖങ്ങള് വ്യത്യസ്തം തന്നെയാണ്. പുരുഷന്റെ രീതികളാകില്ല, സ്ത്രീകള്‍ക്കു സുഖം നല്‍കുന്നത്. പുരുഷന് ആഗ്രഹിയ്ക്കുന്നതാകില്ല, സ്ത്രീ ആഗ്രഹിയ്ക്കുന്നത്. പുരുഷന് സുഖം ലഭിയ്ക്കുന്ന രീതികളാകില്ല, സ്ത്രീയ്ക്കു സുഖം ലഭിയ്ക്കുന്നത്.\nകിടപ്പറയിലെ അസംതൃപ്തി പലപ്പോഴും പങ്കാളികള്‍ക്കിടയില് പ്രശ്‌നമുണ്ടാക്കാറുണ്ട്. വേര്‍പിരിയലുകള്‍ക്കും വിവാഹേതര ബന്ധങ്ങള്‍ക്കുമെല്ലാം തന്നെ പലപ്പോഴും കിടപ്പറയിലെ അസംതൃപ്തി വഴിയൊരുക്കാറുമുണ്ട്.\nപുരുഷനെ സംബന്ധിച്ചിടത്തോളം പെട്ടെന്നു സെക്‌സ് മൂഡിലെത്തും, പെട്ടെന്നു തന്നെ രതിസുഖം ലഭിയ്ക്കുകയും ചെയ്യും. എന്നാല് സ്ത്രീയെ സംബന്ധിച്ചിടത്തോളം സെക്‌സ് മൂഡിലെത്തുന്നത് പതുക്കെയാണ്. സുഖം ലഭിയ്ക്കുവാനും സമയമെടുക്കും.\nപല പുരുഷന്മാരെയും അലട്ടുന്ന പ്രശ്‌നമാണ് പങ്കാളിയെ തൃപ്തിപ്പെടുത്താന് സാധിയ്ക്കാത്തത്. പല സ്ത്രീകളേയും അലട്ടുന്ന പ്രശ്‌നമാണ് രതി സുഖം ലഭിയ്ക്കുന്നില്ലെന്നത്.\nകിടപ്പറയില് സ്ത്രീയ്ക്കു സുഖം ലഭിയ്ക്കുവാന് ചെയ്യേണ്ട ചില പ്രത്യേക കാര്യങ്ങളുണ്ട്. ഇതെക്കുറിച്ചറിയൂ,\nസ്ത്രീയ്ക്കു രതി സുഖം\nസ്ത്രീയ്ക്കു രതി സുഖം ലഭിയ്ക്കുന്നതില് സെക്‌സിന്റെ സമയ ദൈര്‍ഘ്യം ഏറെ പ്രധാനമാണ്. ഏറെ നേരം സെക്‌സെന്നതു കൊണ്ട് സ്ത്രീയ്ക്കു സുഖം ലഭിയ്ക്കണമെന്നില്ല. മാത്രമല്ല, സ്ത്രീയ്ക്ക് ഓര്‍ഗാസമുണ്ടാകാന് ഏറെ നേരം സെക്‌സ് വേണമെന്നുമില്ല. ചിലപ്പോള് ഏതാനും സെക്കന്റുകള് മതിയാകും.\nഫോര്‍പ്ലേ സ്ത്രീയെ സംബന്ധിച്ചിടത്തോളം ഏറെ പ്രധാനപ്പെട്ടതാണ്. ഇത് വജൈനല് ലൂബ്രിക്കേഷനും ഏറെ പ്രധാനപ്പെട്ട ഒന്നാണ്. വജൈനല് ലൂബ്രിക്കേഷനിലൂടെയാണ് സ്ത്രീയ്ക്കു സെക്‌സ് സുഖകരമാകുക, വേദനയില്ലാതാകുക. ഇതുപോലെ സ്ത്രീയെ സെക്‌സ് മൂഡിലെത്തിയ്ക്കാനും ഫോര്‍പ്ലേ അത്യാവശ്യമാണെന്നു പറയാം. അതായത് ഫോര്‍പ്ലേ സ്ത്രീയുടെ സെക്‌സ് ജീവിതത്തില് ഏറെ പ്രധാനപ്പെട്ടതാണ്.\nചില പ്രത്യേക സെക്‌സ് പൊസിഷനുകള്\nചില പ്രത്യേക സെക്‌സ് പൊസിഷനുകള് സ്ത്രീയ്ക്ക് എളുപ്പം ഓര്‍ഗാസത്തിനു സഹായിക്കുന്നവയാണ്. സ്ത്രീയുടെ ഭാരം സ്ത്രീയ്ക്കു തന്നെ താങ്ങേണ്ടി വരുന്ന സെക്‌സ് പൊസിഷനുകള് സ്ത്രീകള്‍ക്കു സുഖകരമാകില്ല. പ്രത്യേകിച്ചും നില്‍ക്കുന്ന, ഡോഗി സ്‌റ്റൈല് പൊസിഷനുകള് സ്ത്രീയ്ക്കു സുഖം നല്‍കാനുള്ള സാധ്യത കുറവാണ്. ഇതുപോലെ സ്ത്രീയെ സംബന്ധിച്ചിടത്തോളം ഫോര്‍പ്ലേ പോലെ പ്രധാനമാണ് പോസ്റ്റ് പ്ലേ. അതായത് സെക്‌സിനു ശേഷം ലാളനയാഗ്രഹിയ്ക്കുന്ന പ്രകൃതമാണ് സ്ത്രീയുടേത്. അല്ലാതെ സുഖം ലഭിച്ചാല് തിരിഞ്ഞു പോകുന്ന പുരുഷ പ്രകൃതം ഇഷ്ടപ്പെടുന്നവരല്ല, സ്ത്രീകള്.\nഒന്നിലേറെ തവണ ഓര്‍ഗാസം\nഒന്നിലേറെ തവണ ഓര്‍ഗാസം ആഗ്രഹിയ്ക്കുന്നവരാണ് സ്ത്രീകള്. ആദ്യ ഓര്‍ഗാസ ശേഷം സ്ത്രീയുടെ വജൈന സ്വാഭാവികമായും ഈര്‍പ്പമുള്ളതാകും, ടൈറ്റുമാകും. ഇതെല്ലാം സ്ത്രീയ്ക്ക് വീണ്ടും സെക്‌സില് താല്‍പര്യമുളളതാകാനും സെക്‌സ് ആസ്വദിയ്ക്കാനുമുള്ള സാധ്യത നല്‍കുന്നു.\nവ്യത്യസ്തത പുരുഷനും സ്ത്രീയും\nവ്യത്യസ്തത പുരുഷനും സ്ത്രീയും ഒരുപോലെ ആഗ്രഹിയ്ക്കുന്ന ഒന്നാണ്. വ്യത്യസ്ത ഇടങ്ങള്, വ്യത്യസ്ത രീതികള് എന്നിവയെല്ലാം സ്ത്രീയെ താല്‍പര്യമുളളവളാക്കും. സ്ത്രീയ്ക്കു സുഖം നല്‍കും. ഇതുപോലെ ഓറല് സെക്‌സ് പൊതുവേ സ്ത്രീകള്‍ക്കു താല്‍പര്യം തോന്നുന്ന ഒന്നാണ്. എല്ലാം തന്നെ പങ്കാളികള്‍ക്കു പൊതു താല്‍പര്യം തോന്നുന്നതു കൂടിയാകണം, എന്നു മാത്രം.\nസ്ത്രീ എപ്പോഴും നിയന്ത്രിയ്ക്കപ്പെടാന് ആഗ്രഹിയ്ക്കുന്നവളാണെന്ന ധാരണ മാറ്റുക. കിടപ്പറയില് സ്ത്രീയ്ക്കും നിയന്ത്രിയ്ക്കാന് അവസരം നല്‍കുക. പ്രോത്സാഹിപ്പിയ്ക്കുക. കിടപ്പറയില് ആരും ആരുടേയും അടിമയല്ല എന്ന തോന്നല് പങ്കാളികള്‍ക്കിടയിലെ അടുപ്പത്തിന് പ്രധാനപ്പെട്ട ഒന്നാണ്.\nSuper Bedroom Tips For Couple, Read more to know about,\nStory first published: Saturday, July 6, 2019, 21:00 [IST]


കെ.എസ്.ആര്.ടി.സി കണ്ടക്ടര് തസ്തികയിലേക്ക് നിയമനം ഇന്ന് - https://indiavisionmedia.com/wp-admin/options-general.php\nപുതുതായി നിയമിക്കുന്ന 4051 പേരോടാണ് ഇന്ന് കെ.എസ്.ആര്.ടി.സി ആസ്ഥാനത്ത് ഹാജരാകാന് ആവശ്യപ്പെട്ടിട്ടുള്ളത്. രാവിലെ പത്തുമണി മുതല് ഉച്ചയ്ക്ക് ഒരുമണിവരെ നാലു ബാച്ചുകളിലായി ഹാജരാകാനാണ് നിര്‍ദ്ദേശം നല്‍കിയിരിക്കുന്നത്.\nതിരുവനന്തപുരം :കെ.എസ്.ആര്.ടി.സിയില് കണ്ടക്ടര് തസ്തികയിലേക്ക് നിയമന ശിപാര്‍ശ ലഭിച്ച ഉദ്യോഗാര്‍ത്ഥികള് ഇന്ന് ഹാജരാകും. നാലു ബാച്ചുകളിലായാണ് ഉദ്യോഗാര്‍ത്ഥികളോട് കെ.എസ്.ആര്.ടി.സി ആസ്ഥാനത്ത് ഹാജരാകാന് നിര്‍ദ്ദേശിച്ചിട്ടുള്ളത്. എം പാനൽ ജീവനക്കാരെ പിരിച്ച് വിട്ട് പി.എസ്.സി ലിസ്റ്റിൽ നിന്നും ഉദ്യോഗാർത്ഥികളെ നിയമിക്കാൻ ഹൈക്കോടതി നൽകിയ കാലപരിധി ഇന്ന് അവസാനിക്കാരിക്കെയാണ് കെ.എസ്.ആര്.ടി.സിയുടെ നടപടി.\nപുതുതായി നിയമിക്കുന്ന 4051 പേരോടാണ് ഇന്ന് കെ.എസ്.ആര്.ടി.സി ആസ്ഥാനത്ത് ഹാജരാകാന് ആവശ്യപ്പെട്ടിട്ടുള്ളത്. രാവിലെ പത്തുമണി മുതല് ഉച്ചയ്ക്ക് ഒരുമണിവരെ നാലു ബാച്ചുകളിലായി ഹാജരാകാനാണ് നിര്‍ദ്ദേശം നല്‍കിയിരിക്കുന്നത്. പരിശോധനകള് പൂര്‍ത്തിയാക്കിയ ശേഷം ഇവരെ ഡിപ്പോകളിലേക്ക് നിയോഗിക്കും. രണ്ട് ദിവസത്തെ ഓറിയന്‍റേഷന് ക്ലാസ് നല്‍കും. ടിക്കറ്റിങ്ങ് സംവിധാത്തെ കുറിച്ചുള്ള ക്ലാസും നല്‍കയതിന് ശേഷം നിലവിലെ കണ്ടക്ടര്‍മാര്‍ക്കൊപ്പം രണ്ട് ദിവസം പരിശീലനത്തിന് ആയക്കും. അതിന് ശേഷം ആര്.ടി.ഒയുടെ കണ്ടക്ടര് പരീക്ഷയും പാസ്സായതിനു ശേഷമായിരിക്കും സ്വതന്ത്രചുമതല നല്‍കുക. സിറ്റി റൂട്ടുകള് ഉള്‍പ്പെടെ ഉള്ളവയിലായിരിക്കും പുതിയ ജിവനക്കാര്‍ക്ക് നിയമനം നല്‍കുക.\nഎം.പാനല് ജീവനക്കാരുടെ അതേ ശബളമാണ് ഇവര്‍ക്ക് നല്‍കുന്നതെന്നാണ് ഇന്നലെ ടോമിന് തച്ചങ്കരി അറിയിച്ചിരുന്നത്. എന്നാല് നിയമപരമായുള്ള എല്ലാ അനുകൂല്യങ്ങളും ശബളവും നല്‍കുമെന്നാണ് എ.കെ ശശീന്ദ്രന് അറിയിച്ചത്. എം പാനല് ജീവനക്കാരെ പിരച്ചിവിട്ടതിനു ശേഷം ഇന്നലെ മാത്രം 1093 സർവീസുകളാണ് മുടങ്ങിയത്. കുടൂതില് സര്‍വീസുകള് തടസപ്പെടാതിരിക്കാനുള്ള കഠിന ശ്രമത്തിലാണ് കെ.എസ്.ആര്.ടി.സി. സ്ഥിരം കണ്ടക്ടര്‍മാരോട് അധിക ഡ്യൂട്ടി എടുക്കാന് ആവശ്യപ്പെട്ടിട്ടുണ്ട്.


സാന്റയുടെ നാട്ടിലെ സാൽമൺ രുചി | santa's salmon place | lapland | finland | chrismas travel | manorama traveller\nTuesday 22 December 2020 03:20 PM IST : By Pratheesh Jaison\nസാന്റയുടെ നാട്ടിലെ സാൽമൺ രുചി\nTuesday 22 December 2020 03:20 PM IST\nഇതൊരു വിനോദ സഞ്ചാര കേന്ദ്രം കണ്ട കഥയല്ല. ഫിൻലൻഡിലെ ലാപ്പ്ലാൻഡിൽ നിന്ന് മീൻ രുചിച്ച അനുഭവമാണ്. മുളകിട്ടും തേങ്ങയരച്ചും മീനിനെ പല രുചികളിൽ കറിവച്ചും വറത്തും കഴിക്കുന്ന നമ്മൾ മലയാളികളോടോ ബാലാ... എന്ന മനോഭാവത്തിലാണ് അവിടേയ്ക്കു പോയത്. എന്നാൽ, നമ്മുടെ രുചിബോധങ്ങളെ തകിടം മറിക്കുന്ന കിടിലൻ മീൻവിഭവമായിരുന്നു സാന്റാ ക്ലോസ്സിന്റെ നാട് സമ്മാനിച്ചത്.\nകൊടും തണുപ്പിൽ മൂടിക്കിടക്കുന്ന ആർട്ടിക് സർക്കിളിന്റെ ഭാഗമായ, സ്കാൻഡിനേവിയയുടെ വടക്കുഭാഗങ്ങളിലൂടെയായിരുന്നു യാത്ര. ജനുവരി അവസാനം ലാപ്പ്ലാൻഡിലെ കൊടും തണുപ്പിലെത്തി. രാത്രി പുറത്തിറങ്ങുമ്പോൾ ഇവിടത്തെ താപനില -27 ഡിഗ്രി സെൽഷ്യസ് ആയിരുന്നു. എന്നിട്ടും മഞ്ഞിന്റെ ഭംഗി ആസ്വദിക്കാൻ രിവനോമി നദിക്കര വരെ പോയി. അവിടെ കുറച്ചു സമയം നിന്ന്, തണുത്തുറഞ്ഞ് കിടക്കുന്ന നദിയുടെ മുകളിലൂടെ സ്നോ മൊബൈൽ ഓടിച്ചു രസിക്കുന്നതു കണ്ടു നിന്നതിന്റെ ക്ഷീണം തിരിച്ചു റൂമിലെത്തിയിട്ടും ശരീരത്തിൽ ഉണ്ടായിരുന്നു. അതു വകവയ്ക്കാതെ, പിറ്റേന്നു രാവിലെ പത്തുമണിയോടെ ആകാശത്ത് എത്തിനോക്കുന്ന സൂര്യന്റെ കാരുണ്യത്തിൽ മഞ്ഞുമൂടികിടക്കുന്ന റാവണോമി എന്ന ലാപ്പ്ലാൻഡിലെ നഗര ഹൃദയത്തിൽ നിന്നു യാത്ര തുടർന്നു.\nപോകുന്ന വഴികളിൽ റോഡുകളും വഴിയോരങ്ങളും എല്ലാം മഞ്ഞു കൂന നിറഞ്ഞു കണ്ടു. ലാപ്പ്ലാൻഡ് എന്ന യഥാർഥ വണ്ടർലാൻഡിന്റെ വിസ്മയിപ്പിക്കുന്ന സൗന്ദര്യം ആസ്വദിച്ചുകൊണ്ട് ഉള്ള ഇൗ ഡ്രൈവിങ് നമ്മളെ ഒരു സ്വപ്ന ലോകത്തെ സഞ്ചാരിയാക്കി മാറ്റും. അങ്ങനെ യാത്ര തുടർന്നു, ഉച്ചയാകുമ്പോഴേക്ക് വിശപ്പിന്റെ വിളി വന്നു. ഭക്ഷണം കഴിക്കാൻ എവിടെ പോകണം എന്ന് കൂടുതലായി ആലോചിക്കേണ്ട കാര്യമുണ്ടായില്ല. റാവണോമിയിലെ സാന്റാ ക്ലോസ്സിന്റെ വീടിന്റെ തൊട്ട് അരികിലുള്ള സാന്റാസ് സാൽമൺ പ്ലേസ്(Santa's Salmon Place). ലാപ്പ്ലാൻഡിലെ നമ്പർ വൺ റസ്റ്ററന്റ്.... ലാപ്പ്‌ലാൻഡിലെ ഏറ്റവും പ്രസിദ്ധമായ റസ്റ്ററന്റ് എന്ന് പലയിടത്തും പറഞ്ഞു കേട്ട ഇൗ സ്ഥലത്ത് തന്നെ ഇന്നത്തെ ഭക്ഷണം എന്ന് തീരുമാനിച്ച് അങ്ങോട്ടു വിട്ടു.\nസാന്റാസ് സാൽമൺ പ്ലേസ്\nമഞ്ഞ് കുന്ന് കൂടിയ കാർ പാർക്കിങ്ങിൽ വണ്ടി ഇട്ട ശേഷം, റസ്റ്ററന്റിന്റെ മുന്നിൽ എത്തിയപ്പോൾ തന്നെ എന്തെന്നില്ലാത്ത ഒരു അനുഭൂതി. കുട്ടിക്കാലത്തെ ഫെയറി ടെയിൽ കഥകളിൽ കണ്ടുമറഞ്ഞ പോലെ മഞ്ഞു മൂടിയ കൂടാരം. ഒരു വലിയ ടെന്റ് മാതൃകയിൽ മരത്തടികളാൽ നിർമിച്ച കൂടാരത്തിന്റെ വാതിൽ പിടിച്ചു തുറക്കുവാനുള്ള പിടി, റെയിൻ-ഡിയർ മാനിന്റെ വലിയ കൊമ്പാണ്. പുറത്തെ കഠിനമായ തണുപ്പിൽ നിന്നു രക്ഷപ്പെടാൻ പെട്ടന്ന് വാതിൽ തുറന്ന് അകത്തോട്ടു കയറി...\nവാതിൽ തള്ളി തുറക്കുമ്പോൾ അറിയാനായി ഒരു മണി കെട്ടി തൂക്കി ഇട്ടിരിക്കുന്നു. ഇൗ ശബ്ദം കേട്ട് പലരും നോക്കുന്നുണ്ട്. ഉള്ളിൽ കൂടാരത്തിനു നടുവിലായി കനൽ കൂട്ടി തീ ഇട്ടിരിക്കുന്നു. ചുറ്റിനുമായി കഷ്ടിച്ച് അരയടി വീതിയിൽ, ഇരിക്കാനുള്ള ബെഞ്ചുകളും ഭക്ഷണം വച്ചുകഴിക്കാനുള്ള ഡെസ്കുകളും. എല്ലാത്തിലും നിറയെ ആളുകളാണ്. അഞ്ചു മിനിറ്റിനുള്ളിൽ ഇരിക്കാൻ സ്ഥലം ലഭിച്ചു. പുറത്തെ അതികഠിനമായ തണുപ്പ് അൽപം പോലും അകത്തേക്കു വരുന്നില്ല. ഒത്ത നടുവിലായി കനൽ കൂട്ടിയിരിക്കുന്നതു കൊണ്ടും നല്ല കട്ടിയുള്ള തുകൽ ഉപയോഗിച്ച് കൂടാരത്തിന്റെ വശങ്ങളെല്ലാം മൂടിയതു കൊണ്ടുമാകണം അൽപം പോലും തണുപ്പ് അകത്തേക്ക് വരാത്തത്. കൂടാതെ ഒരു പഴയ ലുക്ക് കിട്ടാൻ വെളിച്ചം കുറഞ്ഞ മൂന്ന് നാല് ബൾബുകളാണ് ഇട്ടിരിക്കുന്നത്.\nതടിയിൽ തീർത്ത മെനു കാർഡ്\nഇങ്ങനെ ചുറ്റുപാടും നോക്കി അന്തം വിട്ട് ഇരിക്കുമ്പോൾ മെനു കാർഡ് എത്തി. മര പലകയിൽ കൊത്തിയുണ്ടാക്കിയ മനോഹരമായ രണ്ടു മെനു കാർഡ്. അതിൽ ഒന്ന് ഭക്ഷണത്തിന്റെയും ഒന്ന് കുടിക്കാനുള്ള സാധനങ്ങളുടെയും ആണ്. ഭക്ഷണത്തിന്റെ മെനുവിൽ ആകെ മൂന്നേ മൂന്നു സാധനങ്ങൾ മാത്രം. 1. നല്ല ഫ്രഷ് സാൽമൺ കനലിൽ ചുട്ടെടുത്ത്, ഫിൻലൻഡിന്റെ പരമ്പരാഗത സാലഡും ബ്രെഡും അടക്കം. 2. ലാപ്പ്ലാൻഡിന്റെ പരമ്പരാഗത രീതിയിൽ ഉണ്ടാക്കിയെടുത്ത ചീസ്, ക്‌ളൗഡ്-ബെറി കൊണ്ട് ഉണ്ടാക്കിയ ജാമും കൂട്ടി ഉള്ളത്. 3. നല്ല ഒന്നാതരം സ്കാന്ഡിനേവിയൻ ചീസ് കേക്ക്.\nഡ്രിങ്ക്സ് മെനുവിൽ, അവരുടെ പരമ്പരാഗത കോഫികളും കോളകളും പിന്നെ അവരുടെ നടൻ ബിയറും. ഞങ്ങൾ ഭക്ഷണ മെനുവിലെ എല്ലാം ഓർഡർ ചെയ്തു, കൂടെ അവരുടെ പരമ്പരാഗത ബിയറും (മെനുവിന്റെ ഫോട്ടോ ഉള്ളതുകൊണ്ട് വില പറഞ്ഞു പേടിപ്പിക്കുന്നില്ല).\nഓർഡർ കിട്ടിയ ഉടനെ സാൽമൺ ഗ്രിൽ ചെയ്യാനുള്ള പരിപാടി തുടങ്ങി. നമ്മുടെ മുന്നിൽ വച്ചാണ് പാചകം. കണ്ടാൽ ജീവൻ ഉണ്ടെന്നു തോന്നുന്ന നല്ല ഫ്രഷ് സാൽമൺ മൽസ്യം ഭംഗിയായി മുറിച്ചു ഗ്രിൽ ചെയ്യുന്ന നെറ്റിനുള്ളിൽ ആക്കി, എന്നിട്ടു യാതൊന്നും ചേർക്കാതെ നേരെ കനലിന്റെ മുകളിൽ വച്ചു. ഇതിനിടയിൽ കുടിക്കാനുള്ള പാനീയങ്ങളും കേക്കും എത്തി. മീൻ വേവാൻ കുറച്ചു സമയം എടുക്കും. അതുകൊണ്ടു ആ മീൻ പിടിക്കുന്ന ഒരു ചെറിയ കഥ പറയാം.\n-20 ഡിഗ്രി സെൽഷ്യസിനു താഴെ പോകുന്ന തണുപ്പുകാലത്ത് റിവാണോമി നദിയും ലാപ്പ്ലാൻഡിലെ മറ്റു ജലാശയങ്ങളും തണുത്ത് കട്ടയാകും. ഇതിൽ മീൻ പിടിക്കൽ ബഹുരസമുള്ള കാഴ്ചയാണ് (കാണാൻ മാത്രം). നല്ല കനത്തിൽ ഉറഞ്ഞു കിടക്കുന്ന നദിയുടെ മുകൾ ഭാഗത്തെ ഐസിൽ കട്ടിങ് മെഷീൻ വച്ച് ഒരു അടിയോളം വലുപ്പത്തിൽ ഒരു ദ്വാരം ഉണ്ടാക്കുന്നു. അതിലോട്ടു ചൂണ്ട ഇടും. തണുപ്പുകാലത്തു വിശന്നു വലഞ്ഞ പാവം മീനുകൾ ഇതിൽ പെടും. അതിനെ ഇങ്ങനെ ഗ്രിൽ ചെയ്തു തട്ടും... ഹൊ! പറഞ്ഞോണ്ടിരുന്നപ്പോൾ ദാ ഞങ്ങൾക്കുള്ള സാൽമൺ റെഡിയാകാറായി.\nരുചി വരുന്ന വഴി\nഇതുവരെ ഒന്നും മീനിലേക്കു ചേർത്തിട്ടില്ല. ഇപ്പോൾ അൽപം ഉപ്പ് വിതറുന്നുണ്ട്. ഇനിയാണ് ഈ പാചകത്തിലെ പ്രധാന പരിപാടി. സ്‌മോക്കിങ്... കനലിന്റെ തൊട്ടു മുകളിലായി വച്ചിരിക്കുന്ന ഒരു ഇരുമ്പു തകിടിലേക്ക് ഏതോ ഒരു ലായനി ഒഴിച്ച് കൊടുക്കുന്നു. ചുട്ടു പഴുത്ത ആ ഇരുമ്പു തകിടിൽ നിന്നും അത് ആവിയായി മുകളിലെ സാൽമണിൽ പിടിക്കുന്നു. ആ പുക സാൽമണിൽ പിടിക്കാനായി ഇടയ്ക്കിടെ തിരിച്ചും മറിച്ചും വയ്ക്കുന്നുണ്ട്. എന്തായാലും ഇപ്പോൾ നല്ല അടിപൊളി ഒരു ഗന്ധം വരുന്നുണ്ട്. ഏതാനും നിമിഷങ്ങൾക്കുള്ളിൽ സാധനം റെഡി.. നേരെ മുന്നിലെ പ്ലേറ്റിലേക്ക്...\nകിട്ടിയ പാടെ, തടികൊണ്ടുള്ള ഫോർക്ക് ഉപയോഗിച്ച്, ഒരു ചെറിയ കഷ്ണം കുത്തി പറിച്ചെടുത്തു രണ്ടു മൂന്നു തവണ ഊതി നേരെ വായിലാക്കി... ജീവിതത്തിൽ ഇത്ര രുചിയുള്ള ഒരു മീൻ ഭക്ഷണം ഞാൻ കഴിച്ചിട്ടില്ല. ഓരോ കഷ്ണവും വായിൽ അങ്ങനെ വയ്ക്കുമ്പോൾ, അറിയാതെ കണ്ണുകളടഞ്ഞു പോകും. കൂടെ സാലഡും കേക്കും എല്ലാം ഒന്നിന് ഒന്ന് മെച്ചം. പത്തു മിനിറ്റിനുള്ളിൽ മേശപ്പുറത്തെ സാധനങ്ങളെല്ലാം ഫിനിഷ്. ആകെ ബാക്കിയുള്ളത് “Karhu Tumma” എന്ന ഇവിടത്തെ ലോക്കൽ ഡാർക്ക് ബിയർ. അതും ഫിനിഷ് ചെയ്തപ്പോഴേക്കും വയറു നിറഞ്ഞു. എങ്കിലും, ആ മീൻ രുചിയോടുള്ള കൊതി അടങ്ങിയിട്ടില്ല. കൊതി ബാക്കി നിർത്തി അവിടെ നിന്നു പുറത്തിറങ്ങി. ആരെങ്കിലും എപ്പോഴെങ്കിലും ലാപ്പ്ലാൻഡിൽ പോകുന്നുണ്ടെങ്കിൽ, സാന്റാസ് സാൽമൺ പ്ലേസിൽ നിന്ന് സാൽമൺ നിർബന്ധമായും കഴിക്കണം... ജീവിതത്തിൽ ഒരിക്കലും മറക്കാൻ പറ്റാത്ത ഒരു ഭക്ഷണ അനുഭവം ആയിരിക്കും അത്.


ദിലീപിന്റെ രാമലീല റിവ്യു - City News India\nYou are at:Home»MOVIES»MOVIE REVIEWS»ദിലീപിന്റെ രാമലീല റിവ്യു\nദിലീപിന്റെ രാമലീല റിവ്യു\nBy cityindia on\t September 28, 2017 · MOVIE REVIEWS, MOVIES, NEWS\nകമ്യൂണിസ്റ്റ് പാർട്ടിയുടെ യുവ എംഎൽഎ ആയ രാമനുണ്ണി ഒരു പ്രത്യേക സാഹചര്യത്തിൽ പാർട്ടിയിൽ നിന്ന് പുറത്താക്കപ്പെടുന്നു. തുടർന്ന് അയാൾ എതിർചേരിയിലുള്ള പാർട്ടിയിൽ അംഗത്വമെടുത്ത് ആ പാർട്ടിയുടെ സ്ഥാനാർഥിയായി ഉപതിരഞ്ഞെടുപ്പിനെ നേരിടുന്നു. എന്നാൽ അയാളെ കാത്തിരുന്നത് ഒന്നല്ല ഒരുപാട് വെല്ലുവിളികളായിരുന്നു. ഇതിനെയൊക്കെ നേരിടുന്ന രാമനുണ്ണിയുടെ കഥയാണ് രാമലീല.രണ്ടരമണിക്കൂറിനു മുകളിലാണ് ചിത്രത്തിന്റെ ദൈർഘ്യം. ആക്ഷനും പാട്ടുമൊക്കെ താരതമ്യേന കുറവാണെങ്കിലും ഒരിക്കൽ പോലും ചിത്രം പ്രേക്ഷകനെ ബോറടിപ്പിക്കുന്നില്ല. അത്യന്തം ഗൗരവതരമാണ് ചിത്രത്തിന്റെ ആദ്യ പകുതി. കഥാപാത്രത്തിന് കൂടുതൽ ബിൽഡ് അപ്പ് കൊടുക്കാതെ നേരിട്ട് അവതരിപ്പിച്ചിരിക്കുന്നു. പ്രേക്ഷകർ ഒരിക്കലും പ്രതീക്ഷിക്കാത്ത ട്വിസ്റ്റുകൾ ആദ്യ പകുതിയിൽ തന്നെയുണ്ട്. എല്ലാം വിശ്വസനീയമായി തന്നെ സിനിമയിൽ കാണിച്ചിരിക്കുന്നു. രണ്ടാം പകുതിയിലേക്കെത്തുമ്പോൾ ചിത്രത്തിന്റെ ഗൗരവസ്വഭാവത്തിനു മാറ്റം വരുന്നില്ലെങ്കിലും ഹാസ്യത്തിന്റെ മേമ്പൊടി ആവശ്യത്തിന് ചേർത്തിട്ടുണ്ട്. എന്നാൽ അതൊന്നും കുത്തിനിറച്ചതാണെന്ന തോന്നൽ ഒരിക്കലും ഉണ്ടാവുന്നുമില്ല. ആക്ഷനില്ലെങ്കിലും ത്രില്ലടിപ്പിക്കുന്ന രംഗങ്ങൾക്ക് ഒട്ടും പഞ്ഞമില്ല. കാഴ്ചക്കാരനെ ഒരു രംഗത്തിൽ നിന്നും മറ്റൊന്നിലേക്ക് ബോറടിപ്പിക്കാതെ കൈപിടിച്ചു കൊണ്ടു പോകുന്നു സിനിമ. ദിലീപിന്റെ വ്യക്തി ജീവിതത്തിൽ ഇപ്പോൾ നടക്കുന്ന സംഭവങ്ങൾക്കും രാമലീല എന്ന സിനിമയ്ക്കും തമ്മിൽ എന്താണ് ബന്ധം എന്ന് പ്രേക്ഷകസമൂഹം ഉറ്റുനോക്കിയിരുന്നു. സിനിമയിലെ പല രംഗങ്ങളിലും പല ഡയലോഗുകളിലും അനിതരസാധാരണമായ ഇൗ സാമ്യം നമുക്ക് കാണാനുമാവും. എല്ലാം മുൻകൂട്ടി കണ്ടതു പോലെ പ്രവചനസ്വഭാവമുള്ള സിനിമ. ഡയലോഗുകളിൽ പലതും നേരത്തെ എഴുതിയതാണെന്ന് പറഞ്ഞാൽ ഒരുപക്ഷേ ആരും വിശ്വസിക്കില്ല. അത്തരം ഡയലോഗുകൾ കയ്യടികളോടെയാണ് സ്വീകരിക്കപ്പെട്ടതും.\nരാമനുണ്ണിയായെത്തിയ ദിലീപ് തന്റെ സ്ഥിരം കഥാപാത്രങ്ങളിൽ നിന്നു തീർത്തും വ്യത്യസ്തനായി. കൗശലവും ഗൗരവവും നിറഞ്ഞ കഥാപാത്രം അദ്ദേഹത്തിന്റെ കൈകളിൽ ഭദ്രം. വിജയരാഘവൻ, സിദ്ദിഖ്, മുകേഷ്. ഇവർ മൂന്നു പേരും ഞെട്ടിക്കുന്ന പ്രകടനം കാഴ്ച വച്ചു. കലാഭവൻ ഷാജോൺ നിലവാരമുള്ള കോമഡികളുമായി കളം നിറഞ്ഞു. രാമനുണ്ണിയുടെ അമ്മ വേഷം രാധികാ ശരത്കുമാറും മികച്ചതാക്കി. നായികയായ പ്രയാഗ മാർട്ടിൽ സാധാരണ ഇത്തരം സിനിമകളിൽ കാണുന്നതു പോലെ കേവലം വന്നു പോകുന്ന കഥാപാത്രമായി ഒതുങ്ങിയില്ലെന്നതും ശ്രദ്ധേയം. മേനക സുരേഷ്കുമാർ, സായ്കുമാർ, സലിംകുമാർ, തുടങ്ങി ചെറുതും വലുതുമായ കഥാപാത്രങ്ങൾ അവതരിപ്പിച്ചവരും മോശമാക്കിയില്ല.അരുൺ ഗോപി എന്ന പുതുമുഖ സംവിധായകൻ തന്റെ ആദ്യ ചിത്രം ഗംഭീരമായി തന്നെ ചെയ്തു എന്നു പറയാതെ വയ്യ. പാളിപ്പോയേക്കാവുന്ന അനവധി സന്ദർഭങ്ങൾ ഉണ്ടായിരുന്നിട്ടും അവിടെയൊക്കെ തഴക്കം ചെന്ന സംവിധായകനെ പോലെ അദ്ദേഹം പെരുമാറി. മലയാളത്തിന്റെ ഹിറ്റ് സംവിധായകനായ ജോഷിയുടെ സംവിധാന ശൈലി അനുസ്മരിപ്പിച്ചു പല രംഗങ്ങളിലും അരുൺ. തന്റെ ഏറ്റവും മികച്ച തിരക്കഥകളിലൊന്ന് ഒരു പുതുമുഖ സംവിധായകനെ ഏൽപ്പിക്കാൻ സച്ചി കാണിച്ച ധൈര്യവും അംഗീകരിക്കേണ്ടതാണ്.\nഷാജി കുമാറിന്റെ ഛായാഗ്രഹണം സിനിമയെ കൂടുതൽ മനോഹരമാക്കി. സംഗീതവും പശ്ചാത്തലസംഗീതവുമൊരുക്കിയ ഗോപി സുന്ദർ സിനിമയോട് നീതി പുലർത്തി.\nഒരു മിനിറ്റ് പോലും ബോറടിപ്പിക്കാത്ത ഒരു മികച്ച സസ്പെൻസ് ത്രില്ലറാണ് രാമലീലയെന്നു പറയാം. അമ്മയുടെയും മകന്റെയും കഥയാണെന്നതു കൊണ്ട് ഒരു കുടുംബസിനിമയെന്ന് രാമലീലയെ വിശേഷിപ്പിച്ചാലും തെറ്റില്ല. പക്ഷേ ഗണമേതും അയിക്കൊള്ളട്ടെ. അവളൊടൊപ്പമെന്നും അവനോടൊപ്പമെന്നും വാദിച്ച് ചേരി തിരിഞ്ഞവർക്കിടയിൽ നിന്ന് സിനിമയോടൊപ്പമെന്ന് സംശയത്തിനിടയില്ലാതെ പ്രഖ്യാപിച്ച മലയാളി പ്രേക്ഷക സമൂഹത്തിനുള്ള സമ്മാനമാണ് രാമലീല. മുടക്കിയ പണം മുതലാക്കാവുന്ന ഒരു ക്ലീൻ എന്റർടെയ്നർ.


വോട്ടിങ് മെഷീന് ... | www.utharadesam.com\nupdated on:2018-05-12 08:02 PM\nവോട്ടിങ് മെഷീന് പണിമുടക്കിയപ്പോള് വോട്ടര്‍മാര് മടങ്ങി\nwww.utharadesam.com 2018-05-12 08:02 PM,\nമംഗളൂരു: വോട്ടിങ് മെഷീന് പണിമുടക്കിയത് പലയിടത്തും വോട്ടെടുപ്പ് ഏറെനേരം തടസ്സപ്പെടാന് ഇടയാക്കി. പല ബൂത്തിലും വോട്ടിങ് മെഷീന്റെ റിപ്പയറിങ് വൈകിയതിനാല് കാത്തിരുന്ന് മടുത്ത വോട്ടര്‍മാര് മടങ്ങിപ്പോവുകയും ചെയ്തു. ഉഡുപ്പി ക്രിസ്ത്യന് സ്‌കൂള്, കുക്കിക്കട്ടെ സ്‌കൂള്, ഉപ്പിനങ്ങാടി, സുള്ള്യ തുടങ്ങിയ സ്ഥലങ്ങളിലാണ് വോട്ടിങ് മെഷീന് പണിമുടക്കിയത്. ഉപ്പിനങ്ങാടിയില് മെഷീന്റെ കേടുതീര്‍ക്കാന് സമയം ഏറെ എടുത്തപ്പോള് വോട്ടര്‍മാരില് പലരും വീടുകളിലേക്ക് മടങ്ങുന്നതാണ് കണ്ടത്. സുള്ള്യയില് ഇന്നലെ രാത്രിയുണ്ടായ മഴയില് നനഞ്ഞതാണ് പല വോട്ടിങ് മെഷീനുകളും തകരാറിലാവാന് കാരണം.\nദക്ഷിണ കന്നഡ ജില്ലയില് രാവിലെ വോട്ടെടുപ്പ് മന്ദഗതിയിലായിരുന്നുവെങ്കിലും പത്ത് മണിയോടെ ഒട്ടുമിക്ക ബൂത്തുകളിലും വോട്ടര്‍മാരുടെ വലിയ നിര പ്രത്യക്ഷപ്പെട്ടു. മന്ത്രിയും കോണ്‍ഗ്രസ് നേതാവുമായ യു.ടി ഖാദര് ഉള്ളാള് ബൊളിയാര് ഗവ. പ്രൈമറി സ്‌കൂള് ബൂത്തിലും എതിര്‍സ്ഥാനാര്‍ത്ഥി ബി.ജെ.പിയിലെ സന്തോഷ് റായ് ബോളിയാര് പനേല ഹയര് പ്രൈമറി സ്‌കൂളിലും വോട്ട് രേഖപ്പെടുത്തി. ബി.ജെ.പി നേതാവും എം.പിയുമായ നളിന്‍കുമാര് കട്ടീല് ഉറുവ ഗാന്ധിനഗര് പോളിങ്ങ് ബൂത്തില് വോട്ട് ചെയ്തു.\nഇവിടത്തെ ബി.ജെ.പി സ്ഥാനാര്‍ത്ഥി വേദവ്യാസ് കാമത്തും ഇതേ ബൂത്തിലാണ് വോട്ട് രേഖപ്പെടുത്തിയത്. മംഗളൂരു സൗത്ത് കോണ്‍ഗ്രസ് സ്ഥാനാര്‍ത്ഥി ആര്.ജെ ലോബോ ബെന്തൂര് സെന്റ് സെബാസ്റ്റ്യന് സ്‌കൂളിലും സ്വതന്ത്ര സ്ഥാനാര്‍ത്ഥി ശ്രീധര് പ്രഭു ഹമ്പന്‍കട്ട ഗണപതി ഹൈസ്‌കൂള് ബൂത്തിലും വോട്ട് രേഖപ്പെടുത്തി. ഉഡുപ്പി കോണ്‍ഗ്രസ് സ്ഥാനാര്‍ത്ഥിയും എം.എല്.എയുമായ പ്രമോദ് മധ്വരാജ് മല്‍പെ ശ്രീനാരായണ ഗുരു സ്‌കൂളില് വോട്ട് ചെയ്യാനെത്തി.\nദക്ഷിണ കന്നഡ ജില്ലയില് മൊത്തം 58 സ്ഥാനാര്‍ത്ഥികളാണ് ജനവിധി തേടുന്നത്. ഇവിടെ 1858 പോളിങ് ബൂത്തുകളിലാണ് വോട്ടെടുപ്പ്. ജില്ലയില് 17.12 ലക്ഷം വോട്ടര്‍മാരാണുള്ളത്.


L E D PROJECT | സ്‌കൂളിലെ എല് ഇ ഡി പ്രൊജക്ടറിന് മുകളില് പക്ഷി അടയിരിക്കുന്നതായി കണ്ടെത്തി! - Malayalivartha.com Widgets Magazine\n25 MAY 2020 02:21 PM IST\nഅടിമാലിയില് ദേവിയാര് പത്താംമൈല് ഗവ. വൊക്കേഷനല് സ്‌കൂള് യൂത്ത് കോണ്‍ഗ്രസിന്റെ ആഭിമുഖ്യത്തില് ശുചീകരിക്കുന്നതിനിടെ എല്‍ഇഡി പ്രൊജക്ടറിനു മുകളില് പക്ഷി അടയിരിക്കുന്നതായി കണ്ടെത്തി.\nപറക്കമുറ്റാത്ത2കുഞ്ഞുങ്ങള്‍ക്കാണ് ബുള്‍ബുള് ഇനത്തില്‍പെട്ട പക്ഷി അടയിരുന്നത്.\nപ്രൊജക്ടര് സ്ഥാപിച്ചിരിക്കുന്നത് കംപ്യൂട്ടര് മുറിയുടെ മുകളിലാണ്.\nഇതിന് മുകള് ഭാഗം തുണി കൊണ്ട് മൂടിയ നിലയില് ആയിരുന്നു.\nഇവിടെ ആണ് മുട്ടയിട്ട് വിരിയിച്ച പക്ഷി, കുഞ്ഞുങ്ങള്‍ക്ക് അടയിരിക്കുന്നത് ശ്രദ്ധയില് പെട്ടത്.


കൊച്ചിയിൽ നടിയെ ആക്രമിച്ച കേസ് പരിഗണിക്കാൻ വനിതാ ജഡ്ജിയെന്ന ആവശ്യത്തിന് അംഗീകാരവുമായി ഹൈക്കോടതി. ഇതിനായി എറണാകുളം, തൃശൂര് ജില്ലകളില് വനിതാ ജഡ്ജിമാര് ലഭ്യമാണോ എന്ന് പരിശോധിക്കാന് രജിസ്ട്രാര്‍ക്ക് കോടതി നിര്‍ദ്ദേശം നല്‍കി. വ്യാഴാഴ്ച കേസ് വീണ്ടും പരിഗണിക്കുന്നതിനു മാറ്റിവച്ചു.\nകേസിലെ വിചാരണ നടപടികള് തൃശൂരിലെ ഉചിതമായ കോടതിയിലേക്ക് മാറ്റണമെന്നതുള്‍പ്പെടെ ആവശ്യപ്പെട്ട് നടി നല്‍കിയ ഹര്‍ജി പരിഗണിക്കവൊണ് കോടതി നിർദേശം. സ്ത്രീ പീഡന കേസുകള് സാധ്യമെങ്കില് വിചാരണ വനിതാ ജഡ്ജിയുടെ കോടതിയില് നടത്തണമെന്ന് ക്രിമിനല് നടപടി ചട്ടത്തില് വ്യവസ്ഥയുണ്ടെന്ന് ചൂണ്ടിക്കാട്ടുനിനതായിരുന്നു ഹര്‍ജി.\nഅതേസമയം, സംസ്ഥാനത്തെ പീഡന കേസുകള് പരിശോധിക്കാന് മതിയായ കോടതികളില്ലാത്ത സാചര്യമുണ്ടെന്ന് ഹൈക്കോടതി പറഞ്ഞു. കഴിഞ്ഞ ആറുമാസത്തിനിടയില് സ്ത്രീകള്‍ക്കും കുട്ടികള്‍ക്കും എതിരായ കേസുകള് ക്രമാതീതമായി വര്‍ധിച്ചിട്ടുണ്ട്. ഇരകൾക്ക് പലപ്പോഴും പ്രതിക്ക് മുന്നിലൂടെ കോടതിയിലെത്തേണ്ട സാഹചര്യമുണ്ട് . മറ്റ് സംസ്ഥാനങ്ങളില് പീഡനത്തിന് ഇരയാകുന്നവര്‍ക്ക് മൊഴി നല്‍കാന് കോടതികളില് പ്രത്യേക സംവിധാനം ഉണ്ട്. ഇവിടുത്തെ സ്ഥിതി ദയനീയമാണ്. നിര്‍ഭയമായി ഇരകള്‍ക്ക് മൊഴി നല്‍കാന് സാധിക്കുന്നില്ലെന്നും കോടതി ചൂണ്ടിക്കാട്ടുന്നു.\nActor Dileep actress attack case consider women judge High Court kochi


EQS ഇലക്ട്രിക് സെഡാന്റെ പ്രൊഡക്ഷൻ ആരംഭിച്ച് മെർസിഡീസ് ബെൻസ് - Malayalam DriveSpark\n19 min ago ദേ പുതുതലമുറ ലാൻഡ് ക്രൂയിസർ LC300 ഇന്ത്യയിലേക്കും; അരങ്ങേറ്റം ഈ വർഷം ഡിസംബറിൽ\n56 min ago ആഢംബരത്തിനൊപ്പം കരുത്തും; V12 എഞ്ചിനുമായി 2021 മേബാക്ക് S-ക്ലാസ് അവതരിപ്പിച്ച് മെർസിഡീസ്\n1 hr ago സ്‌റ്റൈലിഷ് വിനൂറ ഇന്ത്യയില് എത്തുമോ? കൂടുതല് ഇടങ്ങളിലേക്ക് വില്‍പ്പന എത്തിച്ച് യഹമ\n1 hr ago ഇനി ഇലക്‌ട്രിക് മയം! RV400 മോട്ടോർസൈക്കിളിന് 28,000 രൂപ കുറച്ച് റിവോൾട്ട്\nMovies ചിരികള്, ആശയങ്ങള്, കഥകള്, വിശ്വാസം... ഒരു വര്‍ഷം; സച്ചിയെ ഓര്‍ത്ത് പൃഥ്വിരാജ്\nPublished: Friday, May 14, 2021, 14:57 [IST]\nടെസ്‌ല മോഡൽ എസിനുള്ള ഉത്തരമായി EQS ഇലക്ട്രിക് സെഡാന്റെ ഉത്പാദനം മെർസിഡീസ് ബെൻസ് ആരംഭിച്ചു. EQS ഇലക്ട്രിക് സെഡാന്റെ ആദ്യത്തെ യൂണിറ്റ് ജർമ്മനിയിലെ സിൻഡെൽഫിംഗനിൽ സ്ഥിതിചെയ്യുന്ന ഫാക്ടറിയുടെ 56 -ാം അസംബ്ലി ലൈനിൽ നിന്ന് പുറത്തിറക്കി.\nആഢംബര ഇലക്ട്രിക് സെഡാൻ ഏപ്രിൽ ആദ്യമാണ് ബ്രാൻഡ് അവതരിപ്പിച്ചത്, അതിശയകരമായ നിരവധി സാങ്കേതികവിദ്യകൾ വാഹനം ഉൾക്കൊള്ളുന്നു, അതിൽ "ഹൈപ്പർസ്ക്രീൻ" ഓപ്ഷനും ഉൾപ്പെടുന്നു. മുഴുവൻ ഇൻസ്ട്രുമെന്റ് പാനലിനെയും ഉൾക്കൊള്ളുന്ന സ്ക്രീനും റിയർ ആക്സിൽ വീലുകൾ ചലിപ്പിക്കുന്ന സ്റ്റിയറിംഗുമായി വരുന്നു.\nEQS -ന്റെ ഉൽപാദനവും വികാസവും ഒരു പുതിയ ആശയം പിന്തുടരുന്നു എന്ന് നിർമ്മാതാക്കൾ ഒരു പ്രസ്താവന ഇറക്കിയിരുന്നു. മെർസിഡീസ് ബെൻസ് ഉൽപ്പന്ന വികസനവും ഉൽപാദനവും ഡിജിറ്റലും ഇന്റലിജന്റുമായിക്കൊണ്ടിരിക്കുകയാണ്. MO360 ഡിജിറ്റൽ ഇക്കോസിസ്റ്റം ഉൽപാദനത്തിന്റെ അടിസ്ഥാനമായി മാറുന്നു എന്ന് കമ്പനി വ്യക്തമാക്കി.\nരണ്ട് തരം ബാറ്ററി പായ്ക്കുകളുമായി മെർസിഡീസ് EQS വാഗ്ദാനം ചെയ്യും. ആദ്യത്തേതിൽ 107.8 കിലോവാട്ട് ബാറ്ററി പായ്ക്ക് ഉണ്ടാകും, 90 കിലോവാട്ട് ബാറ്ററി പായ്ക്കുൾക്കൊള്ളുള്ള മറ്റൊന്നും നിർമ്മാതാക്കൾ ഒരുക്കുന്നു.\n333 bhp കരുത്ത് പുറപ്പെടുവിക്കുന്ന മെർസിഡീസ് EQS 450, 523 bhp കരുത്ത് സൃഷ്ടിക്കുന്ന ഓൾ-വീൽ ഡ്രൈവുള്ള മെർസിഡീസ് EQS 580 4-മാറ്റിക് എന്നിങ്ങനെ രണ്ട് പതിപ്പുകളായി മെർസിഡീസ് EQS വാഗ്ദാനം ചെയ്യും. സിംഗിൾ ചാർജിൽ 700 കിലോമീറ്ററിലധികം ശ്രേണിയാണ് മെർസിഡീസ് അവകാശവാദമുന്നയിക്കുന്നത്.\n22 കിലോവാട്ട്, 11 കിലോവാട്ട് AC ഓപ്ഷനുകൾക്ക് പുറമെ DC ഫാസ്റ്റ് ചാർജിംഗിനൊപ്പം മെർസിഡീസ് EQS വാഗ്ദാനം ചെയ്യും. 200 കിലോവാട്ട് വരെ DC ഫാസ്റ്റ് ചാർജിംഗ് 31 മിനിറ്റിനുള്ളിൽ 10 ശതമാനം മുതൽ 80 ശതമാനം വരെ EQS ചാർജ് ചെയ്യാൻ കഴിയുമെന്ന് അവകാശപ്പെടുന്നു.\n15 മിനിറ്റ് ചാർജ്ജ് ചെയ്താൽ 300 കിലോമീറ്റർ വരെ ഓടാൻ ആവശ്യമായ പവർ ശേഖരിക്കാൻ EQS -ന് കഴിയുമെന്ന് മെർസിഡീസ് അവകാശപ്പെടുന്നു.\nമെർസിഡീസ് EQS 450+ RWD വേരിയന്റിന് കേവലം 6.2 സെക്കൻഡിനുള്ളിൽ 100 കിലോമീറ്റർ വേഗത കൈവരിക്കാൻ കഴിയും, അതേസമയം EQS 580 4-മാറ്റിക് AWD -ക്ക് 4.3 സെക്കൻഡിനുള്ളിൽ ഇത് ചെയ്യാൻ കഴിയും.\nEQS -ന്റെ ഉയർന്ന വേഗത മണിക്കൂറിൽ 210 കിലോമീറ്റർ ആയിരിക്കും. 1,500 ഓളം ജീവനക്കാരുള്ള മെർസിഡീസ് S-ക്ലാസ് നിർമ്മിക്കുന്ന സിൻഡെൽഫിംഗെനിലെ ഉൽ‌പാദന കേന്ദ്രത്തിലാണ് ഇലക്ട്രിക് സെഡാൻ നിർമ്മിക്കുന്നത്.\nEQS -ന്റെ ഉത്പാദനം കൈകാര്യം ചെയ്യാൻ ഇത് പ്രത്യേകം തയ്യാറാക്കിയിരുന്നു. ഉൽപാദന പ്രക്രിയയിൽ ഉദ്‌വമനം കുറയ്ക്കുന്നതിന് മെർസിഡീസ് ഗണ്യമായ നിക്ഷേപം നടത്തി.\nആഢംബരത്തിൽ ആറാടി ഇന്ത്യൻ വിപണിയിൽ പുത്തൻ S-ക്ലാസ് പുറത്തിറക്കി മെർസിഡീസ് ബെൻസ്\nഅരങ്ങേറ്റത്തിന് മണിക്കൂറുകള് മാത്രം ബാക്കി; S-ക്ലാസിന്റെ ടീസര് ടീസര് വീഡിയോയുമായി മെര്‍സിഡീസ്\nസ്‌റ്റൈലിഷ് വിനൂറ ഇന്ത്യയില് എത്തുമോ? കൂടുതല് ഇടങ്ങളിലേക്ക് വില്‍പ്പന എത്തിച്ച് യഹമ\nMercedes Benz Starts Production Of EQS Electric Sedan. Read in Malayalam.\nStory first published: Friday, May 14, 2021, 14:57 [IST]\nടൂറിംഗ് പാക്കേജിനൊപ്പം പുതിയ 911 GT3 അവതരിപ്പിച്ച് പോർഷ


By India Desk 946\nമുംബൈ: ഒമിക്രോണ് വ്യാപനം കൂടിയ രാജ്യങ്ങളില് നിന്നെത്തിയ ആറ് യാത്രക്കാര്‍ക്ക് കോവിഡ്. മഹാരാഷ്ട്ര ആരോഗ്യവകുപ്പാണ് ഈ കാര്യം അറിയിച്ചത്. യാത്രക്കാരിൽ കുറച്ച് പേര്‍ക്ക് നേരിയ രോഗലക്ഷണങ്ങള് ഉള്ളപ്പോള് മറ്റ് ചിലര് ലക്ഷണങ്ങള് ഇല്ലാത്തവരുമാണെന്ന് അധികൃതര് പറഞ്ഞു. എല്ലാവരുടെയും സ്രവ സാമ്പിളുകള് ജനിതക പരിശോധനക്കായി അയച്ചു.\nയാത്രക്കാരായ ആറുപേരില് രണ്ട് പേര് നൈജീരിയയില് നിന്നെത്തിയവരാണ്. ഇവരുടെ സമ്പര്‍ക്കങ്ങള് പരിശോധിക്കുകയാണ്. ഒമിക്രോണ് കൂടുതല് രാജ്യങ്ങളിലേക്ക് വ്യാപിക്കുകയാണെങ്കിലും ഇന്ത്യയില് ഇതുവരെ രോഗം സ്ഥിരീകരിച്ചിട്ടില്ല. ഇന്നലെ അര്‍ധരാത്രി മുതല് അന്താരാഷ്ട്ര യാത്രക്കാര്‍ക്ക് പുതുക്കിയ മാര്‍ഗനിര്‍ദേശങ്ങള് നിലവില് വന്നിട്ടുണ്ട്.\nഅന്താരാഷ്ട്ര യാത്രക്കാര്‍ക്കായി പുതുക്കിയ മാര്‍ഗനിര്‍ദ്ദേശങ്ങള് ഇന്നലെ അര്‍ധരാത്രി പ്രാബല്യത്തില് വന്നതോടെ സംസ്ഥാന ആരോഗ്യ വിദഗ്ധരുടെയും വിമാനത്താവളം, തുറമുഖം ഹെല്‍ത്ത് ഓഫീസര്‍മാരുടെയും ലാന്‍ഡ് ബോര്‍ഡര് ക്രോസിംഗ് ഓഫീസര്‍മാരുടെയും യോഗം ഉടന് ചേരണമെന്ന് കേന്ദ്ര ആരോഗ്യ സെക്രട്ടറി രാജേഷ് ഭൂഷണ് സംസ്ഥാനങ്ങള്‍ക്ക് നിര്‍ദ്ദേശം നല്‍കി.\nഅന്താരാഷ്ട്ര വിമാനയാത്രക്കാര് കണക്‌ഷന് ഫ്ലൈറ്റുകള് മുന്‍കൂട്ടി ബുക്ക് ചെയ്യരുത്. ഐ.സി.യു, ഓക്സിജന് കിടക്കകള്, വെന്റിലേറ്റുകള് എന്നിവ ഉള്‍പ്പെടെയുള്ള ആരോഗ്യ സംവിധാനങ്ങളുടെ ലഭ്യത ഉറപ്പാക്കണം. ഓക്സിജന് സിലിണ്ടറുകള്, മരുന്ന് വിതരണം ശക്തമാക്കണം. വീടുകളില് എത്തി വാക്സിന് നല്‍കുന്നതുള്‍പ്പെടയുള്ള നടപടികള് വേഗത്തിലാക്കണം. അടുത്ത 31ഓടെ ഒരു ഡോസ് വാക്സിനെങ്കിലും എല്ലാവര്‍ക്കും ലഭ്യമായെന്ന് ഉറപ്പാക്കണം. പ്രതിദിന നിരീക്ഷണം ശക്തിപ്പെടുത്തണം എന്നിവയാണ് മാര്‍ഗ നിര്‍ദ്ദേശങ്ങളില് പ്രധാനം.


കലിപ്പടക്കാന് അഴിച്ചുപണി; ട്രാന്‍സ്ഫര് ചര്‍ച്ചകളില് ബ്ലാസ്റ്റേഴ്സ് | isl Kerala Blasters transfer roumers Vicuna\nകലിപ്പടക്കാന് അഴിച്ചുപണി; ട്രാന്‍സ്ഫര് ചര്‍ച്ചകളില് ബ്ലാസ്റ്റേഴ്സ്\nApr 25, 2020, 10:18 AM IST\nചെന്നൈയിന് എഫ്.സി. സ്ട്രൈക്കര് നെരിയൂസ് വാല്‍സ്‌കിസ്, സിറിയന് പ്രതിരോധനിരക്കാരന് അഹമ്മദ് അല് സല, യുറുഗ്വായ് മധ്യനിരക്കാരന് നിക്കോ വരേല എന്നിവര് അടുത്ത സീസണില് ടീമിലേക്കെത്തുമെന്ന് പ്രതീക്ഷിക്കപ്പെടുന്നു\nImage Courtesy: Kerala Blasters\nകോഴിക്കോട്: പുതിയ പരിശീലകനും സ്‌പോര്‍ട്ടിങ് ഡയറക്ടറും വന്നതോടെ അടുത്ത സീസണിലേക്കുള്ള കേരള ബ്ലാസ്റ്റേഴ്സ് ടീമിനെക്കുറിച്ചുള്ള അഭ്യൂഹങ്ങളും ചര്‍ച്ചകളും സജീവമായി. ഓരോ ദിവസവും ഓരോ പുതിയ വിദേശതാരങ്ങള് ആരാധകരുടെ ചര്‍ച്ചകളിലേക്ക് കടന്നുവരുന്നു. പരിശീലകനായി സ്പാനിഷുകാരന് കിബുവിനെ കഴിഞ്ഞദിവസം ടീം ഔദ്യോഗികമായി പ്രഖ്യാപിച്ചിരുന്നു. സ്‌പോര്‍ട്ടിങ് ഡയറക്ടറായി ലിത്വാനിയക്കാരന് കരോളിസ് സ്‌കിന്‍കിസ് ചുമതലയേറ്റിരുന്നു.\nവാല്‍സ്‌കിസും അഹമ്മദ് സലയും\nചെന്നൈയിന് എഫ്.സി. സ്ട്രൈക്കര് നെരിയൂസ് വാല്‍സ്‌കിസ്, സിറിയന് പ്രതിരോധനിരക്കാരന് അഹമ്മദ് അല് സല, യുറുഗ്വായ് മധ്യനിരക്കാരന് നിക്കോ വരേല എന്നിവര് അടുത്ത സീസണില് ടീമിലേക്കെത്തുമെന്ന് പ്രതീക്ഷിക്കപ്പെടുന്നു. കഴിഞ്ഞ സീസണില് 15 ഗോളോടെ ഗോള്‍ഡന് ബൂട്ട് നേടിയ താരമാണ് ലിത്വാനിയയുടെ വാല്‍സ്‌കിസ്. സ്‌കിന്‍കിസിന്റെ നാട്ടുകാരന് കൂടിയാണ് വാല്‍സ്‌കിസ്. സിറിയന് ദേശീയ ടീം അംഗവും നിലവില് അല് അറബി ക്ലബ്ബ് പ്രതിരോധനിരക്കാരനുമായ അഹമ്മദ് സലയും സൈപ്രസ് ലീഗില് കളിക്കുന്ന വരേലയും കഴിഞ്ഞദിവസം വിദേശ ക്വാട്ടയിലെ ചര്‍ച്ചകളിലെത്തി.\nഎല്‍കോ ഷട്ടോറി പുറത്തായതോടെ ടീമിലെ വിദേശതാരങ്ങളുടെ കാര്യത്തില് ആശങ്കയുയര്‍ന്നിട്ടുണ്ട്. നൈജീരിയന് താരവും ടീം നായകനുമായ ബര്‍ത്തലോമ്യു ഒഗ്ബെച്ച, സ്പാനിഷ് താരം സെര്‍ജി സിഡോഞ്ച എന്നിവരുമായി ടീമിന് ഒരു വര്‍ഷംകൂടി കരാറുണ്ട്. ഇരുവരും ടീമില് തുടര്‍ന്നേക്കും. കഴിഞ്ഞ സീസണില് നന്നായി കളിച്ച കാമറൂണ് താരം റാഫേല് മെസ്സിയുടെ ഭാവി പുതിയ പരിശീലകന് കിബുവിന്റെ കൈയിലാണ്. മറ്റുള്ളവര് ടീമില് തുടരാന് സാധ്യതയില്ല. ജംഷേദ്പുര് എഫ്.സി.യില് നിന്ന് പ്രതിരോധനിരക്കാരന് ടിറി വരുമെന്നും വാര്‍ത്തയുണ്ട്.\nഐ ലീഗില് മോഹന്‍ബഗാനെ ചാമ്പ്യന്‍മാരാക്കുന്നതില് കിബുവിന് തുണയായ വിദേശതാരങ്ങളില് മൂന്നുപേര് ബ്ലാസ്റ്റേഴ്സിലേക്കെത്തുമെന്ന അഭ്യൂഹവും ശക്തമാണ്. സ്പാനിഷ് മുന്നേറ്റനിരക്കാരന് ജോസെബെ ബെയ്റ്റിയ, മധ്യനിരക്കാരന് ഫ്രാന് ഗോണ്‍സാലസ്, കാമറൂണ് സ്ട്രൈക്കര് ബാബ ദിയാവാര എന്നിവരുടെ പേരുകളാണ് പറഞ്ഞുകേള്‍ക്കുന്നത്.\nഒരു സംഘം യുവ ഇന്ത്യന് താരങ്ങള് ടീമിലേക്കെത്തും. ഇന്ത്യന് ആരോസ് ഗോള്‍കീപ്പര് പ്രഭശുഖന്‍സിങ്, മുന്നേറ്റനിരക്കാരന് വിക്രം പ്രതാപ്, ബ്ലാസ്റ്റേഴ്സില്‍നിന്ന് വായ്പയടിസ്ഥാനത്തില് ബഗാനില് കളിച്ച നോങ്ഡാബ നോറോം, റിയല് കശ്മീര് മധ്യനിരതാരം ഋത്വിക് ദാസ്, ബെംഗളൂരു എഫ്.സി. പ്രതിരോധനിരക്കാരന് നിഷുകുമാര് എന്നിവരുമായി ക്ലബ്ബ് ധാരണയിലെത്തിയതായും സൂചനയുണ്ട്.\nContent Highlights: isl Kerala Blasters transfer roumers Vicuna\nബ്ലാസ്റ്റേഴ്സിന്റെ ഡ്രീം ഇലവനെ കണ്ടെത്താന് മാതൃഭൂമി സ്പോര്‍ട്സ് മാസികയും മഞ്ഞപ്പടയും\nബ്ലാസ്റ്റേഴ്സിന്റെ ഉപഗ്രഹ നഗരമാകാന് കോഴിക്കോട്\nകാല്‍പ്പന്തു കളിയുടെ ആരവമുയര്‍ത്താന് കേരള ബ്ലാസ്റ്റേഴ്സ് കോഴിക്കോട്ടേക്കും


ഓക്‌സിജനു വേണ്ടി യാചിച്ച നടനും യൂട്യൂബറുമായ രാഹുല് വോറ കോവിഡ് ബാധിച്ച് മരിച്ചു |\nഫേസ്ബുക്കിലൂടെ ഓക്‌സിജനു വേണ്ടി യാചിച്ച നടനും യൂട്യൂബറുമായ രാഹുല് വോറ (35) കോവിഡ് ബാധിച്ച് മരിച്ചു. നെറ്റ്ഫ്ളികസിലെ അണ്‍ഫ്രീഡമാണ് പ്രശസ്തമായ ചിത്രം. ആശുപത്രിയില് ചികിത്സയില് കഴിയുകയായിരുന്ന രാഹുല് നാലു ദിവസം മുന്‍പാണ് ഫേസ്ബുക്കില് പോസ്റ്റിട്ടത്. ഇതിനുശേഷമാണ് മരണത്തിന് കീഴടങ്ങിയത്.\n‘ഞാന് കോവിഡ് പൊസറ്റീവാണ്. നാലു ദിവസമായി ഡല്‍ഹിയിലെ ഒരു ആശുപത്രിയില് ചികിത്സയിലാണ്. എന്റെ ആരോഗ്യസ്ഥിതിയില് യാതൊരു മാറ്റുവുമില്ല. രോഗത്തിന് ഒട്ടും കുറവില്ല. എന്റെ ഓക്സിജന് നില തുടര്‍ച്ചയായി കുറഞ്ഞു വരികയാണ്. ഇവിടെ അടുത്ത് ഓക്സിജന് ബെഡ്ഡുള്ള നല്ല ആശുപത്രികള് ഏതെങ്കിലും ഉണ്ടോ? എന്നെ സഹായിക്കാന് ആരും തന്നെയില്ല. കുടുംബം ഒന്നും ചെയ്യാന് കഴിയാത്ത അവസ്ഥയിലാണ്. തീര്‍ത്തും നിസ്സഹായനായതു കൊണ്ടാണ് ഞാന് ഈ പോസ്റ്റിടുന്നത്.\nമെയ് നാലിന് പോസ്റ്റ് ചെയ്ത കുറിപ്പില് രാഹുല് പറഞ്ഞു. ‘ഞാന് പുനര്‍ജനിക്കും. എന്നിട്ട് കുറേ നല്ല കാര്യങ്ങള് ചെയ്യും. എന്റെ എല്ലാ ധൈര്യവും ചോര്‍ന്നുപോയിരിക്കുന്നു. അടുത്ത ദിവസം ഇട്ട മറ്റൊരു പോസ്റ്റില് രാഹുല് പറഞ്ഞു. ഇതിനു തൊട്ടു പിറകെ രാഹുല് മരിക്കുകയും ചെയ്തു.


ഇലക്ട്രോഫൈൽ - വിക്കിപീഡിയ\nരസതന്ത്രത്തിൽ ഇലക്ട്രോഫൈൽ എന്നത് ഇലക്ട്രോണുകളിലേക്ക് ആകർഷിക്കപ്പെടുന്ന ഒരു അഭികർമ്മകമാണ്. ഇലക്ട്രോഫൈലുകൾ പോസിറ്റീവ് ചാർജ്ജുള്ളവയോ ചാർജ്ജില്ലാത്തവയോ ആണ്. സമ്പന്നമായ ഇലക്ട്രോൺ കേന്ദ്രത്തിലേക്ക് ആകർഷിക്കപ്പെടുന്നതിനായി അവയ്ക്ക് ഒഴിഞ്ഞ ഓർബിറ്റലുകൾ ഉണ്ട്. ന്യൂക്ലിയോഫൈലുമായി ബന്ധനം സൃഷ്ടിക്കാനായി ഇലക്ട്രോൺ ജോഡിയെ സ്വീകരിച്ചുകൊണ്ട് ഇത് രാസപ്രവർത്തനത്തിൽ ഏർപ്പെടുന്നു. എന്തെന്നാൽ ലൂയിസ് ആസിഡുകൾ ആയതിനാലാണ് അവ ഇലക്ട്രോണുകൾ സ്വീകരിക്കുന്നത്. ഭൂരിഭാഗം ഇലക്ട്രോഫൈലുകളും പോസിറ്റീവ് ചാർജ്ജുള്ളവയാണ്. അവയുടെ ആറ്റങ്ങൾ ഭാഗീകമായ പോസിറ്റീവ് ചാർജ്ജുള്ളവയോ അഷ്ടകഇലക്ട്രോണുകൾ ഇല്ലാത്തവയോ ആണ്.\nഒരു ന്യൂക്ലിയോഫൈലിലെ ഏറ്റവും ഇലക്ട്രോൺ സാന്ദ്രതയുള്ള ഭാഗമാണ് ഇലക്ട്രോഫൈലുകളെ ആക്രമിക്കുന്നത്. ഓർഗാനിക്ക് സിന്തെസിസിൽ ഇടയ്ക്കിടെ കാണപ്പെടുന്ന ഇലക്ട്രോഫൈലുകൾ H+ ഉംNO+ ഉം പോലെയുള്ള കാറ്റയോണുകളോ HCl, ആൽക്കൈൽ ഹാലൈഡുകൾ,അസൈൽ ഹാലൈഡുകൾ,കാർബോണൈൽ സംയുക്തങ്ങൾ പോലെയുള്ള പോളറൈസ് ചെയ്ത ന്യൂട്രൽ തന്മാത്രകളോ Cl2 ഉം Br2 ഉം പോലെയുള്ള പോളറൈസ് ചെയ്ത ന്യൂട്രൽ തന്മാത്രകളോ ഓക്സിഡൈസിങ് ഏജന്റുകളായ ഓർഗാനിക്ക് പെർ ആസിഡുകളോ കാർബീനുകൾ, റാഡിക്കലുകൾ മുതലായ അഷ്ടകനിയമം പാലിക്കാത്തവയോ BH3 ഉംDIBALഉം പോലെയുള്ള ലൂയിസ് ആസിഡുകളോ ആണ്.\n1 ഓർഗാനിക്ക് രസതന്ത്രം\n3 സൂപ്പർ ഇലക്ട്രോഫൈലുകൾ\nഇത് ആൽക്കീനുകളും തമ്മിലാണ് നടക്കുന്നത്. ഹാലജൻ അഡിഷൻ റിയാക്ഷനിലേതു പോലെ മിക്കപ്പോഴും ഇലക്ട്രോഫൈലുകൾ ഹാലജനുകളായിരിക്കും. ഉദാഹരണത്തിന്,\nഇത് താഴെ തന്നിരിക്കുന്ന വിധം3പ്രധാനഘട്ടങ്ങളായി നടക്കുന്നു. \nπ- കോംപ്പ്ലക്സിന്റെ രൂപീകരണം\nഇലക്ട്രോഫിലിക്ക് Br-Br തന്മാത്ര ഇലക്ട്രോൺ സമ്പന്നമായ ആൽക്കീനുമായി പ്രവർത്തിച്ച് ഒരു π-കോമ്പ്ലക്സ് ഉണ്ടാകുന്നു 1.\n3 അംഗങ്ങളുള്ള ബ്രോമിയം അയോണിന്റ് രൂപീകരണം\nആൽക്കീൻ ഒരു ഇലക്ട്രോൺ ദാതാവായും ബ്രോമിൻ ഒരു ഇലക്ട്രോഫൈൽ ആയും പ്രവർത്തിക്കുന്നു.3അംഗങ്ങളുള്ള ബ്രോമോണിയം അയോൺ2ൽ രണ്ട് കാർബൺ ആറ്റങ്ങളും Br- നെ പുറത്തുവിട്ടുകൊണ്ട് ഒരു ബ്രോമിൻ ആറ്റവും ഉൾക്കൊണ്ടിരിക്കുന്നു.\nബ്രോമൈഡ് അയോണിന്റെ ആക്രമണം\nബ്രോമോണിയം അയോൺ Br- ന്റെ ആക്രമണത്താൽ തുറക്കുന്നു. ഇത് ആന്റീപെരിപ്ലെയ്നാർ ക്രമീകരണത്തോടെയുള്ള ഒരു വിസിനൽ ഡൈബ്രോമൈഡ് തരുന്നു.\nഹൈഡ്രജൻ ഹാലൈഡുകളെ കൂട്ടിച്ചേർക്കൽ\nഹൈഡ്രോഹാലജനേഷനിൽ ഹൈഡ്രജൻ ക്ലോറൈഡ് (HCL) പോലെയുള്ള ഹൈഡ്രജൻ ഹാലൈഡുകൾ ആൽക്കീനുകളുമായിക്കൂടിച്ചേർന്ന് ആൽക്കൈൽ ഹാലൈഡുകൾ ഉണ്ടാകുന്നു. ഉദാഹരണത്തിന്, HCL ഉം എഥിലീനും തമ്മിൽ പ്രവർത്തിച്ച് ക്ലോറോഈഥെയ്ൻ ഉണ്ടാകുന്ന പ്രവർത്തനം. മുകളിൽ തന്നിരിക്കുന്ന ഹാലജൻ അഡിഷനിൽ നിന്ന് വ്യത്യസ്തമായി പ്രവർത്തനത്തിൽ കാറ്റയോൺ ഇന്റർമീഡിയറ്റ് ഉണ്ടാകുന്നുണ്ട്. ഒരു ഉദാഹരണം താഴെ തന്നിരിക്കുന്നു:\nപ്രോട്ടോൺ (H+) ആൽക്കീനിലെ കാർബൺ ആറ്റങ്ങളിൽ ഒന്നിൽ കൂടിച്ചേർന്ന് (ഇലക്ട്രോഫൈൽ ആയി പ്രവർത്തിക്കുന്നു) കാറ്റിയോൺ 1 ഉണ്ടാകുന്നു.\nക്ലോറൈഡ് അയോൺ (Cl−) കാറ്റയോൺ1 മായിച്ചേർന്ന് അഡക്റ്റ്സ് 2, അഡക്റ്റ്സ്3എന്നിവ ഉണ്ടാകുന്നു.\nഏറ്റവും സങ്കീർണ്ണമായ ഹൈഡ്രേഷൻ റിയാക്ഷനുകളിൽ ഒന്നിൽ സൾഫ്യൂരിക്കാസിഡ് ഉല്പ്രേരകമായി ഉപയോഗിക്കുന്നു. അഡിഷൻ റിയാക്ഷനു സാമ്യമുള്ള ഘട്ടങ്ങളിലായാണ് ഈ പ്രവർത്തനം നടക്കുന്നത്. എന്നാൽ OSO3Hഗ്രൂപ്പ് OH ഗ്രൂപ്പിനാൽ നീക്കം ചെയ്യപ്പെട്ട് ഒരു ആൽക്കഹോൾ ഉണ്ടാകുന്ന ഒരു അധികഘട്ടം ഇതിനുണ്ട്.\nകാണാൻ കഴിയും പോലെ, H2SO4 പ്രവർത്തനത്തിൽ പങ്കെടുക്കാതെ മാറ്റമില്ലാതെ തുടരുന്നു . അതിനാൽ ഒരു ഉല്പ്രേരകമായി കണക്കാക്കുന്നു.\nഈ പ്രവർത്തനം കൂടുതൽ വിശദമായി:\nH–OSO3H തന്മാത്രയ്ക്ക് അതിന്റെ ആദ്യ ആറ്റത്തിൽ ഒരു δ+ ചാർജ്ജുണ്ട്. ഇത് ദ്വിബന്ധനത്തിലേക്ക് ആകർഷിക്കപ്പെടുകയും പ്രവർത്തിക്കുകയും ചെയ്യുന്നു.\nഅവശേഷിക്കുന്ന −OSO3H അയോൺ (നെഗറ്റീവ് ചാർജ്ജുള്ള) കാർബോകാറ്റയോണുമായി ബന്ധിക്കപ്പെട്ട് ഈഫൈൽ ഹൈഡ്രജൻ സൾഫേറ്റ് ഉണ്ടാകുന്നു.\nജലം (H2O) ചേർത്ത് ഉണ്ടാക്കുന്ന മിശ്രിതം ചൂടാക്കുമ്പോൾ എഥനോൾ (C2H5OH) ഉണ്ടാകുന്നു.\nമൊത്തത്തിൽ ഈ പ്രവർത്തനം ഒരു ജലതന്മാത്രയെ ഒരു ഈഫീൻ തന്മാത്ര യുമായിച്ചേർക്കുന്നു.\nഇത് വ്യവസായത്തിലെ ഒരു പ്രധാനരാസപ്രവർത്തനമാണ്. ഇത് വഴി നിർമ്മിക്കുന്ന എഥനോൾ ഇന്ധനമായും മറ്റു രാസവസ്തുക്കളുടെ നിർമ്മാണത്തിനു വേണ്ട പ്രാരംഭവസ്തുവായും ഉപയോഗിക്കുന്നു.\n"https://ml.wikipedia.org/w/index.php?title=ഇലക്ട്രോഫൈൽ&oldid=3068661" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം:2ഫെബ്രുവരി 2019, സമയം: 23:40\nഈ താൾ അവസാനം തിരുത്തപ്പെട്ടത്: 23:40,2ഫെബ്രുവരി 2019.


പുറംകടലിലെ ഹെറോയിന് വേട്ട ; രണ്ട് ബോട്ടുടമകള് പിടിയില് - ദി ഗൾഫ് ഇന്ത്യൻസ്\nലക്ഷദ്വീപ് തീരത്തിനടുത്ത് പുറംകടലില് 1500 കോടി രൂപയുടെ ഹെറോയിന് പിടികൂടിയ സംഭവത്തില് രണ്ട് ബാട്ടുടമകളെ ഡി ആര് ഐ പിടികൂടി. ഇന്നലെ രാത്രി കന്യാകുമാരിയി ല് നിന്ന് പിടികൂടിയ ഇവരെ ഇന്ന് ഉച്ചയോടെ തിരുവനന്തപുരം കോടതിയില് ഹാജരാക്കും\nകൊച്ചി : ലക്ഷദ്വീപ് തീരത്തിനടുത്ത് പുറംകടലില് 1500 കോടി രൂപയുടെ ഹെറോയിന് പിടികൂടിയ സംഭവത്തില് രണ്ട് ബാട്ടുടമകളെ ഡി ആര് ഐ പിടികൂടി. ഇന്നലെ രാത്രി കന്യാകുമാരിയില് നിന്ന് പിടികൂടിയ ഇവരെ ഇന്ന് ഉച്ചയോടെ തിരുവനന്തപുരം കോടതിയില് ഹാജരാക്കും.\nവ്യാഴാഴ്ച അര്‍ധരാത്രിയാണ് ഡിആര്‍ഐയും കോസ്റ്റ് ഗാര്‍ഡും ചേര്‍ന്ന് രണ്ട് ബോട്ടുകളില് നിന്നായി 218 കിലോ ഹെറോയിന് ലഹരിമരുന്ന് പിടികൂടിയ ത്.അന്താരാഷ്ട്ര വി പണിയില് 1,500 കോടി രൂപ വിലവരുന്ന മയക്ക് മരുന്നായി രുന്നു തമിഴ്നാട്ടില് നിന്നുള്ള രണ്ട് ബോട്ടുകളില് നിന്നായി കണ്ടെത്തിയത്. രണ്ട് ബോട്ടിലുണ്ടായിരുന്ന നാലു മലയാളികളടക്കം 20 ജീവനക്കാരേയും ക സ്റ്റഡിയിലെടുക്കുകയായിരുന്നു.\nഹെറോയിന് പിടികൂടിയ സംഭവത്തില് കേന്ദ്ര ഏജന്‍സികള് അന്വേഷണം ഊര്‍ജിതമാക്കി. അന്വേഷ ണത്തിന്റെ ഭാഗമായി തമിഴ്‌നാട്ടിലെ കന്യാകുമാരി, നാര്‍കോവില് മേഖലകളി ല് ഡിആര്‍ഐ വ്യാപകമാ യ റെയ്ഡ് നടത്തുകയാണ്. ലഹരിമരുന്ന് കടത്തുമായി ബന്ധപ്പെട്ട കൂടുതല് വിവരങ്ങള് കണ്ടെത്താനാ ണ് ഡിആര്‍ഐയുടെ പരിശോധന. സംഭവത്തില് കേന്ദ്ര ഏജന്‍സികളായ റോയും എന്‍ഐഎയും വി വരങ്ങള് തേടിയിട്ടുണ്ട്.\nഅഫ്ഗാനിസ്താനില് നിന്നുള്ള ഹെറോയിന് പാകിസ്താനില് നിന്ന് പുറംകടലില് എത്തിച്ചാണ് ബോട്ടുകളി ലേക്കു മാറ്റിയതെന്നാണ് സംശയിക്കുന്നത്. കന്യാകുമാരിയായി രുന്നു ബോട്ടുകളുടെ ലക്ഷ്യമെന്നാണ് ചോ ദ്യംചെയ്യലില് നിന്നു വ്യക്തമായത്. പ്രിന്‍സ്, ലിറ്റില് ജീസസ് എന്നീ മീന്‍പിടിത്ത ബോട്ടുകളില് നിന്നാണ് ഹെറോയിന് പായ്ക്ക റ്റുകള് ചാക്കില് നിറച്ച് അറയില് ഒളിപ്പിച്ചതായി കണ്ടെത്തിയത്.


ലോകകപ്പ് യോഗ്യതാമത്സരത്തില് നെതര്‍ലന്‍ഡ്‌സിന് വിജയം, ഫ്രാന്‍സിന് സമനില | Martial scores but France held at Ukraine| Croatia strike late to beat Slovakia\nക്രൊയേഷ്യ എതിരില്ലാത്ത ഒരു ഗോളിന് സ്ലൊവാക്യയെ കീഴടക്കി\nപാരിസ്: ഫിഫ ഫുട്‌ബോള് ലോകകപ്പ് യോഗ്യതാ മത്സരത്തില് നെതര്‍ലന്‍ഡ്‌സ്, ക്രൊയേഷ്യ ടീമുകള്‍ക്ക് വിജയം. എന്നാല് നിലവിലെ ലോകകപ്പ് ജേതാക്കളായ ഫ്രാന്‍സ് സമനിലക്കുരുക്കില്‍പ്പെട്ടു.\nഗ്രൂപ്പ് ജി യില് നടന്ന മത്സരത്തില് മോണ്ടെനെഗ്രോയെയാണ് നെതര്‍ലന്‍ഡ്‌സ് പരാജയപ്പെടുത്തിയത്. എതിരില്ലാത്ത നാലുഗോളുകള്‍ക്കാണ് ടീമിന്റെ ജയം. നെതര്‍ലന്‍ഡ്‌സിനായി സൂപ്പര് താരം മെംഫിസ് ഡീപേ ഇരട്ട ഗോളുകള് നേടിയപ്പോള് ജോര്‍ജീന്യോ വൈനാള്‍ഡവും കോഡി ഗാക്‌പോയും സ്‌കോര് ചെയ്തു. ഈ വിജയത്തോടെ നെതര്‍ലന്‍ഡ്‌സ്, ഗ്രൂപ്പ് ജി യില് രണ്ടാം സ്ഥാനത്ത് തുടരുന്നു. തുര്‍ക്കിയാണ് ഗ്രൂപ്പില് ഒന്നാമത്.\nക്രൊയേഷ്യ എതിരില്ലാത്ത ഒരു ഗോളിന് സ്ലൊവാക്യയെ കീഴടക്കി. 86-ാം മിനിട്ടില് മാഴ്‌സെലോ ബ്രോസോവിച്ചാണ് ക്രൊയേഷ്യയ്ക്കായി വിജയ ഗോള് നേടിയത്. ഈ വിജയത്തോടെ ക്രൊയേഷ്യ ഗ്രൂപ്പ് എച്ചില് രണ്ടാം സ്ഥാനത്തെത്തി. റഷ്യയാണ് ഗ്രൂപ്പില് ഒന്നാമത്.\nലോകചാമ്പ്യന്മാരായ ഫ്രാന്‍സിനെ യുക്രൈനാണ് സമനിലയില് തളച്ചത്. ഇരുടീമുകളും ഓരോ ഗോള് വീതം നേടി പിരിഞ്ഞു. 44-ാം മിനിട്ടില് മൈക്കോള ഷാപ്പറെങ്കോയിലൂടെ യുക്രൈനാണ് ആദ്യം ലീഡെടുത്തത്. എന്നാല് 50-ാം മിനിട്ടില് ഫ്രാന്‍സിനായി ആന്തണി മാര്‍ഷ്യല് സമനില ഗോള് നേടി.\nഅഞ്ചുവര്‍ഷത്തിന് ശേഷമാണ് മാര്‍ഷ്യല് ഫ്രാന്‍സിനായി ഗോള് നേടുന്നത്. മാഞ്ചെസ്റ്റര് യുണൈറ്റഡിന്റെ മുന്നേറ്റതാരമായ മാര്‍ഷ്യലിന് ഫ്രാന്‍സിനുവേണ്ടി അധികം കളിക്കാന് സാധിച്ചിട്ടില്ല. സമനില വഴങ്ങിയെങ്കിലും ഗ്രൂപ്പ് ഡി യില് ഫ്രാന്‍സ് ഒന്നാം സ്ഥാനത്ത് തുടരുന്നു. യുക്രൈന് മൂന്നാം സ്ഥാനത്താണ്. ഫിന്‍ലന്‍ഡാണ് രണ്ടാമത്.\nContent Highlights: Martial scores but France held at Ukraine, Croatia strike late to beat Slovakia


Malayalam News-Career in facebook\nഉടന് അപേക്ഷിക്കുക; ഫേസ്ബുക്കില് ജോലി ഒഴിവ്!\nSaturday 3rd December 2011 6:57pm\nന്യൂയോര്‍ക്ക്: നിങ്ങള് ഇത് വായിക്കുന്ന നിമിഷം ഇന്റര്‍നെറ്റില് ഏറ്റവും കൂടുതല് ആളുകള് തുറന്ന് വെച്ചിരിക്കുന്ന വെബ്‌സൈറ്റ് ഫേസ്ബുക്ക് ആണെന്ന് നിസ്സംശയം കൂടാതെ പറയാന് സാധിക്കും. വിപ്ലവങ്ങള്‍ക്കും സംഘാടനത്തിനും പങ്കുവെയ്്ക്കലുകള്‍ക്കുമെല്ലാം ഇന്ന് കാരണമായിക്കൊണ്ടിരിക്കുന്ന ഫേസ്ബുക്കില് ജോലി ചെയ്യുക എന്നത് ഒരു തവണയെങ്കിലും ഫേസ്ബുക്ക് തുറന്ന ഏതൊരാളുടേയും മോഹമാണ്.\nഇപ്പോഴിതാ, പ്രമുഖ സോഷ്യല് നെറ്റ്‌വര്‍ക്കിങ് സൈറ്റായ ഫേസ്ബുക്കില് നിരവധി ജോലി ഒഴിവുകള്. അതിനാല് വന് തോതില് കമ്പനി ജീവനക്കാരെ നിയമിക്കാനൊരുങ്ങുകയാണ്. 2012ല് ആയിരത്തിലധികം ജീവനക്കാരെ പുതുതായി നിയമിക്കാനാണ് കമ്പനി ലക്ഷ്യമിടുന്നത്.\nഅമേരിക്കയിലെ എന്‍ജിനിയറിങ് വിഭാഗത്തിലായിരിക്കും പുതിയ നിയമനങ്ങളെന്ന് ഫേസ്ബുക്ക് ചീഫ് ഓപ്പറേറ്റിങ് ഓഫീസര് ഷെറില് സാന്‍ഡ്‌ബെര്‍ഗ് വ്യക്തമാക്കി.\nപാലോ ആള്‍ട്ടോയിലെ ആസ്ഥാനത്തിലും സീറ്റിലിലെ വിഭാഗത്തിലും പുതിയ എന്‍ജിനിയര്‍മാരെ നിയമിക്കാന് കമ്പനി തീരുമാനിച്ചിട്ടുണ്ട്. . 3000ത്തോളം ജീവനക്കാരാണ് ഫേസ്ബുക്കില് നിലവില് ജോലി ചെയ്യുന്നത്.\nഅതേസമയം, സാമ്പത്തിക രംഗത്ത് അനിശ്ചിതത്ത്വം തുടരുന്നതിനാല് ഇനീഷ്യല് പബ്ലിക്ക് ഓഫറിലൂടെ അടുത്ത വര്‍ഷം ഓഹരി വിപണിയിലിറങ്ങാന് തയ്യാറെടുക്കുകയാണ്. 80 കോടിയിലധികം ആളുകള് ഫേസ്ബുക്കില് ഇപ്പോള് അംഗങ്ങളാണ്.


drishyangal purath... | കോടികൾ വാരിയെറിഞ്ഞ ലഹരി പാർട്ടിയുടെ ദൃശ്യങ്ങൾ പുറത്ത്... സംഘാടകര് പിടിയിലായതറിഞ്ഞ് ലഹരിയുടെ സ്വാദ് കൂട്ടാനെത്തിയ മോഡലുകള് മുങ്ങി! തൂക്കിയെടുക്കാൻ പോലീസ്... പൂവാര് റിസോര്‍ട്ടിലെ ലഹരി പാര്‍ട്ടിയെക്കുറിച്ചുള്ള അന്വേഷണത്തിന് എക്സൈസിന്റെ പ്രത്യേക സംഘം - Malayalivartha.com Widgets Magazine\n07 DECEMBER 2021 09:03 AM IST\nപൂവാര് റിസോര്‍ട്ടിലെ ലഹരി പാര്‍ട്ടിയെക്കുറിച്ചുള്ള അന്വേഷണത്തിന് എക്സൈസ് പ്രത്യേക സംഘം രൂപവത്കരിച്ചു. അസി. എക്സൈസ് കമ്മിഷണര് എസ്.വിനോദ്കുമാറിനാണ് അന്വേഷണച്ചുമതല. ചെറിയ അളവിലാണ് സിന്തറ്റിക് മയക്കുമരുന്ന് കണ്ടെത്തിയതെങ്കിലും കേസിന്റെ പ്രാധാന്യം കണക്കിലെടുത്ത് പ്രത്യേക അന്വേഷണസംഘം രൂപവത്കരിക്കുകയായിരുന്നു.\nപ്രതികളായ ആര്യനാട് തോളൂര് ലക്ഷ്മി ഭവനില് അക്ഷയ്മോഹന്(26), കടകംപള്ളി വില്ലേജില് ശംഖുംമുഖം രാജീവ് നഗറില് ഷാരോണ് ഹൗസില് പീറ്റര് ഷാനോ ഡെന്നി (35), അയിരൂപ്പാറ ചന്തവിള ഷാഹിറുദീന് മന്‍സിലില് ആഷിര് (31) എന്നിവരെ നെയ്യാറ്റിന്‍കര കോടതി റിമാന്‍ഡ് ചെയ്തു. ലഹരിമരുന്നുകള് കൈവശം വച്ചതിനും വില്‍പ്പന നടത്തിയതിനുമാണ് കേസെടുത്തിട്ടുള്ളത്. റിസോര്‍ട്ടില് നിന്നും സ്ത്രീ അടക്കം 19 പേരെ എക്സൈസ് കസ്റ്റഡിയിലെടുത്തിരുന്നു. ഇവരുടെ മൊഴി രേഖപ്പെടുത്തി.\nഇവരില് ഭൂരിഭാഗവും ലഹരിക്ക് അടിപ്പെട്ട അവസ്ഥയിലായിരുന്നു. പിടികൂടിയ എക്സൈസ് സ്റ്റേറ്റ് എന്‍ഫോഴ്സ്മെന്റ് സ്‌ക്വാഡിന് തിങ്കളാഴ്ച ഉച്ചയോടെയാണ് നടപടിക്രമങ്ങള് പൂര്‍ത്തീകരിക്കാന് കഴിഞ്ഞത്. എക്സൈസ് സര്‍ക്കിള് ഇന്‍സ്പെക്ടര് ടി.അനില്‍കുമാറിന്റെ നേതൃത്വത്തിലുള്ള സംഘമാണ് ലഹരിമരുന്ന് പിടികൂടിയത്. അതേസമയം ലഹരി പാര്‍ട്ടിയുടെ സംഘാടകര് എക്സൈസ് പിടിയിലായതറിഞ്ഞ് ഫാഷന് ഷോയ്ക്ക് എത്തിയ മോഡലുകള് മുങ്ങി. പിടിയിലായവരില്‍നിന്നും ലഭിച്ച വിവരങ്ങള് പ്രകാരം 20 മോഡലുകള് ഫാഷന് ഷോയ്ക്ക് എത്തേണ്ടിയിരുന്നു. എന്നാൽ ഷോയുടെ സംഘാടക പിടിയിലായിരുന്നു.\nഇവരില്‍നിന്നാണ് ഷോയുടെ വിവരങ്ങള് ലഭിച്ചത്. കൊച്ചിയില് ഉള്‍പ്പെടെ വിവിധ സ്ഥലങ്ങളില് ഇവര് ഫാഷന് ഷോ സംഘടിപ്പിച്ചിരുന്നു. ഇവര് ക്ഷണിച്ചിരുന്ന പെണ്‍കുട്ടികളില് പലരും മയക്കുമരുന്ന് കടത്തിന്റെ കണ്ണികളാണെന്നു സംശയമുണ്ട്. ഇതേക്കുറിച്ചും അന്വേഷണം നീങ്ങും. നിര്‍വാണയുടെ പേരില് കൊച്ചിയിലും മറ്റും സംഘടിപ്പിച്ച ലഹരി പാര്‍ട്ടികളെക്കുറിച്ചും എക്സൈസ് അന്വേഷിക്കുന്നുണ്ട്. കൊച്ചിയില് മോഡലുകളുടെ മരണവുമായി ബന്ധപ്പെട്ട് വിവാദത്തിലായ റിസോര്‍ട്ടിനും ഇവരുമായി ബന്ധമുണ്ടെന്ന് സൂചനയുണ്ട്.\nകാരക്കാട്ട് റിസോര്‍ട്ടില്‍നിന്നും പിടിച്ചെടുത്ത നിരീക്ഷണക്യാമറാ ദൃശ്യങ്ങള് ഉള്‍പ്പെട്ട ഹാര്‍ഡ് ഡിസ്‌കിലെ വിവരങ്ങള് നിര്‍ണായകമാണ്. എക്സൈസിന്റെ സൈബര് വിഭാഗം ഇതു പരിശോധിക്കും. സിന്തറ്റിക് ലഹരിക്കടത്തിലെ ആസൂത്രകരിലെ ചിലര് ശനിയാഴ്ച നടന്ന പാര്‍ട്ടിയില് പങ്കെടുത്തതായി വിവരം ലഭിച്ചിട്ടുണ്ട്. ദൃശ്യങ്ങള് വീണ്ടെടുക്കുന്നതോടെ ഇവരുടെ പങ്കാളിത്തം വ്യക്തമാകും.\nഅതേസമയം പൂവാര് പട്ടണക്കാട് കാരക്കാട്ടില് റിസോര്‍ട്ടില് നടന്ന ഡി.ജെ. പാര്‍ട്ടിക്ക് ലഹരി നല്‍കിയ ബെംഗളൂരു സ്വദേശികളെ കേന്ദ്രീകരിച്ച് അന്വേഷണം നീങ്ങുകയാണ്. ലഹരി പാര്‍ട്ടിയുടെ സംഘാടകന് അക്ഷയ്മോഹന്റെ അടുത്ത സുഹൃത്തുക്കളായ ബെംഗളൂരു സ്വദേശികളാണ് എം.ഡി.എം.എ. അടക്കമുള്ള മാരക ലഹരി കൈമാറിയതെന്ന് വിവരം ലഭിച്ചിട്ടുണ്ട്. പ്രതികളില്‍നിന്നും പിടിച്ചെടുത്ത മൂന്ന് മൊബൈല്‍ഫോണുകളും കോടതിയുടെ അനുമതിയോടെ സൈബര് പരിശോധനയ്ക്കു ഹാജരാക്കും.\nപ്രതികളുടെ ഫോണ്‍വിളികളുടെ വിശദാംശങ്ങളും ശേഖരിക്കുന്നുണ്ട്.പാര്‍ട്ടി ഹാളില്‍വച്ച് ഫോണിലൂടെ നടന്ന പണമിടപാടുകളും അന്വേഷിക്കുന്നുണ്ട്. പാര്‍ട്ടി സംഘടിപ്പിച്ച നിര്‍വാണയുടെ പ്രധാനി ഉത്തരേന്ത്യന് വിനോദസഞ്ചാരകേന്ദ്രമായ കുളു കേന്ദ്രീകരിച്ചാണ് പ്രവര്‍ത്തിക്കുന്നത്. ലഹരിക്കടത്ത് കേസുകളില് പ്രതിയായി നാട്ടില് നില്‍ക്കാന് കഴിയാത്ത അവസ്ഥ വന്നതോടെയാണ് അക്ഷയ് മോഹന് ഇവരുമായി കൂടിയത്.\nസംസ്ഥാനത്തെ വിവിധ സ്ഥലങ്ങളില് സംഗീത പാര്‍ട്ടി സംഘടിപ്പിക്കുകയും അതിന്റെ മറവില് സിന്തറ്റിക് മയക്കുമരുന്നുകള് വില്‍ക്കുകയുമായിരുന്നു ഇവര് ചെയ്തിരുന്നത്. മ്യൂസിക് ഫെസ്റ്റും ഫാഷന് ഷോയും പോലീസിന്റെയും എക്സൈസിന്റെയും ശ്രദ്ധതിരിക്കാന് വേണ്ടിയായിരുന്നു. പാര്‍ട്ടിക്കിടെ റെയ്ഡ് ഉണ്ടായാലും വില്‍പ്പനയ്ക്കായി സൂക്ഷിച്ചിരുന്ന മയക്കുമരുന്ന് പിടിക്കപ്പെടാതിരിക്കാനുള്ള മുന്‍കരുതലുകള് ഇവര് എടുത്തിരുന്നു. ഡാന്‍സ് ഹാളില് പല സ്ഥലത്തായി ലഹരി വില്‍പ്പനക്കാര് പാര്‍ട്ടിയില് പങ്കെടുക്കുന്നവരെന്ന വ്യാജേന നിലയുറപ്പിക്കും. പങ്കെടുക്കുന്നവരില്‍നിന്നും ലഹരി ആവശ്യമുള്ളവരെ ഇവരാണ് കണ്ടെത്തുക.\nഒന്നോ രണ്ടോ കൈമറിഞ്ഞാകും ലഹരി ആവശ്യമുള്ളവരിലേക്ക് എത്തുക. പോലീസോ എക്സൈസോ എത്തുന്നുണ്ടോ എന്നറിയാന് ഹാളിനു പുറത്ത് കാവലിന് ആളെ നിര്‍ത്തിയിരിക്കും. പാര്‍ട്ടിക്ക് എത്തുന്നവരെയും നിരീക്ഷിക്കും. സുരക്ഷിതമാണെന്ന് ഉറപ്പുവരുത്തിയശേഷമാകും മയക്കുമരുന്ന് ഇറക്കുക. പണം വാങ്ങുന്ന ആളായിരിക്കില്ല മയക്കുമരുന്ന് നല്‍കുന്നത്.\nപണം കൈമാറി അല്‍പസമയത്തിനുള്ളില് മറ്റൊരാള് മയക്കുമരുന്ന് നല്‍കും. സുരക്ഷിത സ്ഥലത്ത് മയക്കുമരുന്ന് ഒളിപ്പിച്ചുവെച്ചിട്ടാണ് ഇത്തരത്തില് വിതരണം ചെയ്യുന്നത്. സ്ത്രീകള് അടക്കം വിതരണക്കാരായി ഉണ്ടാകും. ഈ സമയങ്ങളില് പരിശോധന നടത്തിയാല് കണ്ടെടുക്കാന് ബുദ്ധിമുട്ടാണ്. ശനിയാഴ്ചത്തെ പാര്‍ട്ടി കഴിഞ്ഞ ശേഷം സംഘാടകര് ലഹരി ഉപയോഗിച്ച് വിശ്രമിക്കുമ്പോഴാണ് പൂവാറില് പരിശോധന നടന്നത്. ഇതുകൊണ്ടാണ് സിന്തറ്റിക് മയക്കുമരുന്നുകള് കണ്ടെത്താന് കഴിഞ്ഞത്.\nകഴിഞ്ഞ ദിവസം തന്നെ പൂവാറിലെ റിസോർട്ടിൽ നടന്ന ലഹരി പാർട്ടിയുടെ ദൃശ്യങ്ങളും പുറത്ത് വന്നിരുന്നു. എക്‌സൈസ് കസ്റ്റഡിയിലെടുത്തവർ ലഹരി പാർട്ടിയിൽ പങ്കെടുക്കുന്നതിന്റെ ദൃശ്യങ്ങളായിരുന്നു പുറത്തുവന്നത്. പാർട്ടി സംഘടിപ്പിച്ച നിർവാണ ഗ്രൂപ്പിന്റെ വാട്‌സ്ആപ് ഗ്രൂപ്പിൽ പോസ്റ്റ് ചെയ്തതാണ് ദൃശ്യങ്ങൾ. എക്‌സൈസ് സംഘം കസ്റ്റഡിയിലെടുത്ത അക്ഷയ് മോഹനും അതുലുമാണ് നിർവാണ ഗ്രൂപ്പിന്റെ പ്രവർത്തനങ്ങൾ ഏകോപിപ്പിക്കുന്നത്. ഇന്ത്യയുടെ പല ഭാഗത്തും നിർവ്വാണയുടെ നേതൃത്വത്തിൽ ലഹരിപ്പാർട്ടികൾ സംഘടിപ്പിക്കാറുണ്ടെന്നും പോലീസിന് വിവരം ലഭിച്ചു.


M Naushad, LDF candidate for Eravipuram legislative constituency | LDF Keralam\nകന്നിയങ്കം . സിപിഐ എം കൊല്ലം ഈസ്റ്റ് ഏരിയ കമ്മിറ്റി അംഗം. എസ്.എഫ്.ഐ. സംസ്ഥാന കമ്മിറ്റി അംഗമായിരുന്നു. യുവജന രംഗത്തും സജീവമായിരുന്നു. കൊല്ലം നഗരസഭാ മുൻ ഡെപ്യൂട്ടി മേയർ. ഇപ്പോൾ വികസന സ്റ്റാന്റിങ് കമ്മിറ്റി ചെയർമാൻ.


Did You Know Madhuri Dixit Was The Reason Behind The Rift Between Salman Khan And Sanjay Dutt - Malayalam Filmibeat\nSports IPL 2021: എല്ലാ കണ്ണും രോഹിത്തില്! രണ്ടാംഘട്ടം ടീം ഇന്ത്യക്കും നിര്‍ണായകം, കാരണങ്ങളറിയാം\n| Published: Wednesday, August 25, 2021, 20:46 [IST]\nഇന്ത്യന് സിനിമയിലെ സൂപ്പര് താരങ്ങളാണ് സഞ്ജയ് ദത്തും സല്‍മാന് ഖാനും. ഇരുവരും ഒരുമിച്ച് അഭിനയിച്ചിട്ടുമുണ്ട്. ഒരുകാലത്ത് വളരെ അടുത്ത സുഹൃത്തുക്കളായിരുന്നു സഞ്ജയ് ദത്തും സല്‍മാന് ഖാനും. എന്നാല് പിന്നീട് ഈ സൗഹൃദത്തില് വലിയ വിള്ളലുണ്ടായി. രസകരമായൊരു വസ്തുത ഇവര്‍ക്കിടയിലെ പിണക്കത്തിന് കാരണം ബോളിവുഡിന്റെ താരറാണിയായ മാധുരി ദീക്ഷിത് ആയിരുന്നുവെന്നതാണ്.\nസഞ്ജയ് ദത്തിനും സല്‍മാന് ഖാനുമിടയിലെ സൗഹൃദം ഏറെ പ്രശസ്തമായ ഒന്നായിരുന്നു. എന്നാല് ഈ ആത്മാര്‍ത്ഥ സുഹൃത്തുക്കള് പിരിഞ്ഞതാകട്ടെ മാധുരിയുടെ പേരിലും. സംഭവങ്ങളുടെ തുടക്കം തന്റെ ജീവിത കഥ സിനിമയാക്കാന് സഞ്ജയ് ദത്ത് യെസ് മൂളുന്നതോടെയായിരുന്നു. എന്നാല് ആ തീരുമാനത്തോട് അനുകൂലമായൊരു അഭിപ്രായമായിരുന്നില്ല മാധുരിയ്ക്ക്.\nഒരുകാലത്ത് ബോളിവുഡിലെ ഏറ്റവും വലിയ ഗോസിപ്പുകളിലൊന്നായിരുന്നു സഞ്ജയ് ദത്തും മാധുരി ദീക്ഷിതും തമ്മിലുള്ള പ്രണയം. ഇരുവരും വിവാഹിതരാകുമെന്ന് വരെ റിപ്പോര്‍ട്ടുകളുണ്ടായിരുന്നു. എന്നാല് ഈ ബന്ധം അധികം വൈകാതെ തന്നെ അവസാനിക്കുകയായിരുന്നു.\nഅതുകൊണ്ട് തന്നെ സഞ്ജയ് ദത്ത് തന്റെ ജീവിതം സിനിമയാക്കുന്നതില് മാധുരിയ്ക്ക് ഭയമുണ്ടായിരുന്നു. ഇതോടെ മാധുരി സല്‍മാന് ഖാനെ ബന്ധപ്പെടുകയായിരുന്നു. തന്റെ പേര് സിനിമയില് പരാമര്‍ശിക്കുകയോ തന്നെ അവതരിപ്പിക്കുകയോ ചെയ്യരുതെന്നയിരുന്നു മാധുരിയുടെ ആവശ്യം. സഞ്ജയ് ദത്തിന്റെ അടുത്ത സുഹൃത്തായ സല്‍മാന് ഖാനോട് തനിക്ക് വേണ്ടി ആ ആവശ്യം സഞ്ജയ് ദത്തിനോട് ഉന്നയിക്കുകയായിരുന്നു മാധുരിയുടെ ലക്ഷ്യം. മാധുരിയുമായി സംസാരിച്ച ശേഷം സല്‍മാന് ഖാന് നേരത്തെ സഞ്ജയ് ദത്തിന് അരികിലെത്തി.\nഎന്നാല് സല്‍മാന് ഖാന് മുന്നോട്ട് വച്ച ആവശ്യം സഞ്ജയ് ദത്ത് അംഗീകരിച്ചില്ല. സിനിമയുടെ എല്ലാ ഒരുക്കവും കഴിഞ്ഞിരുന്നു. ചിത്രീകരണം തുടങ്ങാനിരിക്കുകയായിരുന്നു. ഈ സമയത്ത് മാറ്റങ്ങളൊന്നും സാധ്യമാകില്ലെന്നായിരുന്നു സഞ്ജയ് ദത്തിന്റെ വാദം. മാധുരിയുടെ പേര് സിനിമയില് നിന്നും ഒഴിവാക്കാന് സാധിക്കില്ലെന്നായിരുന്നു സഞ്ജയ് ദത്തിന്റെ പ്രതികരണം. ഇതോടെ സഞ്ജയ് ദത്തിനും സല്‍മാന് ഖാനുമിടയില് നീരസം ഉടലെടുക്കുകയായിരുന്നു.\nഇതിനിടെ അടുത്ത ആണി കൂടി അടിക്കപ്പെട്ടു. സഞ്ജയ് ദത്തിനെ അവതരിപ്പിക്കാനായി യുവനടന് രണ്‍ബീര് കപൂറിനെ തിരഞ്ഞെടുത്തതായിരുന്നു അടുത്ത പ്രശ്‌നം.രണ്‍ബീറിനേയും സല്‍മാന് ഖാനേയും ബന്ധപ്പെടുത്തുന്ന പേരായിരുന്നു കത്രീന കൈഫിന്റേത്. രണ്‍ബീറുമായി പ്രണയത്തിലാകുന്നതിന് മുമ്പ് കത്രീനയും സല്‍മാന് ഖാനും തമ്മില് പ്രണയത്തിലായിരുന്നു. ഇതും സല്‍മാനെ ചൊടിപ്പിച്ചു.\nAlso Read: കുളിക്കാന് പോയാലും കൂടെ ഉണ്ട്; കുളി സീന് ആണോന്ന് ആരാധകരും, ഭാര്യ അപര്‍ണയ്ക്ക് വിവാഹവാര്‍ഷിക ആശംസകളുമായി ജീവ\nപിന്നീടൊരിക്കല് ഒരു പരിപാടിയില് പങ്കെടുത്ത സഞ്ജയ് ദത്തിനോട് സല്‍മാന് ഖാനെ വിവരിക്കാന് കഴിയുന്നൊരു വാക്ക് പറയാന് ആവശ്യപ്പെടുകയായിരുന്നു. യാതൊരു ശങ്കയുമില്ലാതെ സഞ്ജയ് ദത്ത് പറഞ്ഞ വാക്ക് അഹങ്കാരിയെന്നായിരുന്നു. ഇതോടെ ആത്മാര്‍ത്ഥ സുഹൃത്തുക്കള്‍ക്കിടയിലെ ഭിന്നത മറനീക്കി പുറത്ത് വന്നു.\nAlso Read: കാവ്യ മാധവനും പൃഥ്വിരാജും ഒരുമിച്ചപ്പോൾ; ശ്വാസം മുട്ടിയത് പോലെയുള്ള അവസ്ഥ, ക്ലാസ്‌മേറ്റ്‌സിനെ കുറിച്ച് ഫാൻസ്\nസഞ്ജയ് ദത്ത് ജയിലില് നിന്നും പുറത്ത് വന്നതിന് ശേഷം സല്‍മാന് ഖാന് സഞ്ജയ് ദത്തിനെ കാണാന് എത്തിയിട്ട് പോലുമില്ലെന്നാണ് റിപ്പോര്‍ട്ടുകള് പറയുന്നത്. ഇതോടെ നാള്‍ക്കുനാള് ഇരുവര്‍ക്കുമിടയിലെ പ്രശ്‌നം രൂക്ഷമായി മാറുകയായിരുന്നു. താന് നിര്‍മ്മിക്കുന്ന ചിത്രത്തില് നായകനായി അഭിനയിക്കാനുള്ള സഞ്ജയ് ദത്തിന്റെ അഭ്യര്‍ത്ഥന സല്‍മാന് നിരസിക്കുകയും ചെയ്തുവെന്നാണ് റിപ്പോര്‍ട്ടുകള് പറയുന്നത്.\nSS Rajamouli refused to work with Salman Khan, here’s why? | FilmiBeat Malayalam\nRead more about: madhuri dixit sanjay dutt salman khan\nDid You Know Madhuri Dixit Was The Reason Behind The Rift Between Salman Khan And Sanjay Dutt\nStory first published: Wednesday, August 25, 2021, 20:46 [IST]


വേനൽക്കാലത്ത് മൺകുടങ്ങളിൽ തണുപ്പിച്ച വെള്ളം കുടിച്ചാൽ? | Summer season health tips\nവേനൽക്കാലത്ത് മൺകുടങ്ങളിൽ തണുപ്പിച്ച വെള്ളം കുടിച്ചാൽ?\nമനോരമ ലേഖകൻ April 30, 2020 03:05 PM IST\nവേനലായാൽ മൺകുടങ്ങളിൽ വെള്ളം ശേഖരിച്ച് വച്ചു കുടിക്കുന്ന പതിവ് പലർക്കുമുണ്ട്. സ്റ്റീൽ പാത്രങ്ങളിലും പ്ലാസ്റ്റിക് പാത്രങ്ങളിലും വെള്ളം എടുക്കുന്നതിനു പകരം മൺപാത്രങ്ങൾ ശീലമാക്കാം. കാരണം, ഇതിന് ആരോഗ്യഗുണങ്ങൾ ഏറെയുണ്ട്.\nറഫ്രിജറേറ്ററുകൾ ഒന്നും ഇല്ലാതിരുന്ന കാലത്തും തണുത്ത വെള്ളം കുടിക്കാൻ മൺപാത്രങ്ങൾ സഹായിച്ചിരുന്നു. വെള്ളത്തെ തണുപ്പിക്കാനുള്ള കഴിവ് ഈ പാത്രങ്ങൾക്കുണ്ട്. ബാഷ്പീകരണത്തിലൂടെയാണ് ഇത് സാധ്യമാകുന്നത്. മൺകുടത്തിന് മറ്റൊരു പാത്രങ്ങൾക്കുമില്ലാത്ത ഗുണമുണ്ട്. നല്ല തണുത്തവെള്ളം കുടിക്കണമെങ്കിൽ മൺപാത്രങ്ങൾ ശീലമാക്കാം.\nകൃത്രിമമായി തണുപ്പിച്ച വെള്ളം കുടിച്ചാൽ ചിലരിൽ തൊണ്ടവേദന, ജലദോഷം ഇവയെല്ലാം വരാം. എന്നാൽ മൺപാത്രങ്ങളിലെ തണുത്ത വെള്ളം തൊണ്ടയുടെ ആരോഗ്യത്തിനു നല്ലതാണ്. ജലദോഷവും ചുമയും ഉള്ളവർക്കുപോലും ഇതു കുടിക്കാം.\nകടുത്ത വേനലിൽ പലർക്കും സൂര്യാഘാതം ഏൽക്കുന്ന രീതി ഇപ്പോഴുണ്ട്. മൺകുടങ്ങളിൽ സൂക്ഷിച്ച വെള്ളത്തിലെ ജീവകങ്ങളും ധാതുക്കളും ശരീരത്തിലെ ഗ്ലൂക്കോസ് നില നിയന്ത്രിച്ചു നിർത്താൻ സഹായിക്കുകയും ശരീരത്തിന് കുളിർമയേകുകയും ചെയ്യുന്നു.\nമനുഷ്യശരീരത്തിന് അമ്ലപ്രകൃതിയാണുള്ളത്. എന്നാൽ കളിമണ്ണിന് ക്ഷാരഗുണമാണ്. ക്ഷാരഗുണമുള്ള മൺപാത്രങ്ങളിൽ നിന്ന് നമ്മൾ വെള്ളം കുടിക്കുമ്പോൾ ശരീരത്തിലെ അമ്ലഗുണവുമായി ചേർന്ന് ശരിയായ പിഎച്ച് ബാലൻസ് നിലനിർത്താൻ സഹായിക്കുന്നു. ഉദരപ്രശ്നങ്ങൾ അകറ്റാനും അസിഡിറ്റി ഇല്ലാതാക്കാനുമെല്ലാം മൺകലങ്ങളിൽ നിന്ന് വെള്ളം കുടിക്കുന്നതുമൂലം സാധിക്കും.\nപ്ലാസ്റ്റിക് കുപ്പികളിൽ ശേഖരിച്ച വെള്ളം കുടിക്കുമ്പോൾ പ്ലാസ്റ്റിക്കിലടങ്ങിയ വിഷഹാരികളായ ബിസ്ഫെനോൾഎ അഥവാ ബിപിഎ മുതലായ രാസവസ്തുക്കൾ ശരീരത്തിന് ദേഷം ചെയ്യും. ടെസ്റ്റോസ്റ്റിറോണിന്റെ അളവ് കുറയ്ക്കുകയും എൻഡോക്രൈൻ ഗ്രന്ഥിയുടെ പ്രവർത്തന തകരാറിനും ഇതു കാരണമാകും. എന്നാൽ മൺകുടത്തിൽ നിന്നു വെള്ളം കുടിക്കുന്നത് ടെസ്റ്റോസ്റ്റിറോണിന്റെ അളവ് നിയന്ത്രിക്കുകയും ശരീരത്തിന്റെ ഉപാപചയ പ്രവർത്തനം മെച്ചപ്പെടുത്തുകയും ചെയ്യും.\nEnglish Summary: Drink water fromaclay pot in summers


IPL 2019: RCB must take some bold decisions to reach playoffs - Malayalam MyKhel\n» ഐപിഎല്: ആര്‍സിബിയെ ട്രോളാന് വരട്ടെ... ശക്തമായി തിരിച്ചുവരാം!! ഇക്കാര്യങ്ങള് നടക്കണം\nPublished: Wednesday, April 3, 2019, 13:59 [IST]\nബെംഗളൂരു: കന്നി ഐപിഎല് കിരീടമെന്ന മോഹം ഇത്തവണയെങ്കിലും പൂവണിയുമെന്ന പ്രതീക്ഷകളുമായി ഇറങ്ങിയ റോയല് ചാലഞ്ചേഴ്‌സിന് ഒന്നിനു പിറകെ ഒന്നായി തിരിച്ചടികളാണ് നേരിടുന്നത്. ഈ സീസണില് ഇതിനകം കളിച്ച നാലു മല്‍സരങ്ങളിലും വിരാട് കോലിയുടെ ടീം തോല്‍വിയേറ്റുവാങ്ങി. ഇതോടെ ആര്‍സിബി ആരാധകര് നായകന് കോലിക്കെതിരേ തിരിയുകയാണ്. ബാറ്റ്‌സ്മാനെന്ന നിലയിലും ക്യാപ്റ്റനെന്ന നിലയിലും കഴിഞ്ഞ മല്‍സരങ്ങളിലെല്ലാം അദ്ദേഹം നിരാശപ്പെടുത്തിയിരുന്നു.\nസീസണില് ഇനി 10 കളികളാണ് ആര്‍സിബിക്കു മുന്നിലുള്ളത്. പ്ലേഓഫിലേക്ക് മുന്നേറണമെങ്കില് അവര്‍ക്കു എത്രയും പെട്ടെന്നു വിജയത്തിന്റെ ട്രാക്കിലേക്കു കയറിയേ തീരൂ. ഇതിനായി ചില നിര്‍ണായക തീരുമാനങ്ങള് കോലിക്കും ആര്‍സിബി ടീം മാനേജ്‌മെന്റിനും കൈക്കൊള്ളേണ്ടി വരും. ഇവ എന്തൊക്കെയാണെന്നു നോക്കാം.\nഹെറ്റ്‌മെയറും അലിയും ടീമില് വേണ്ട\nവിദേശ താരങ്ങളായ മോയിന് അലിയെയും ഷിംറോണ് ഹെറ്റ്‌മെയറിനെയും എത്രയും വേഗം ആര്‍സിബിയുടെ പ്ലെയിങ് ഇലവനില് നിന്നൊഴിവാക്കുകയാണ് അദ്ദേഹം ചെയ്യേണ്ട കാര്യം. രണ്ടു പേരും കഴിഞ്ഞ മല്‍സരങ്ങളിലെല്ലാം വളരെ മോശം പ്രകടനമാണ് നടത്തിയത്. ഓള്‍റൗണ്ടറെന്ന നിലയിലാണ് അലി ടീമിലെത്തിയതെങ്കിലും അദ്ദേഹത്തെ കുറച്ചൊക്കെ ബൗള് ചെയ്യാവുന്ന ബാറ്റ്‌സ്മാനായി മാത്രമേ കോലി കണ്ടിട്ടുള്ളൂ.\nഹെറ്റ്‌മെയറാവട്ടെ കന്നി ഐപിഎല്ലില് വന് പരാജയമാവുകയാണ്. കളിച്ച നാലു മല്‍സരങ്ങളിലും ഒറ്റയക്ക സ്‌കോറിന് താരം പുറത്തായിരുന്നു.\nരണ്ടു വിദേശ ബൗളര്‍മാരെയും കളിപ്പിക്കണം\nഓസ്‌ട്രേലിയന് പേസറായ നതാന് കോള്‍ട്ടര് നൈലും ന്യൂസിലാന്‍ഡ് സ്പീഡ് സ്റ്റാര് ടിം സോത്തിയും ടീമിലുണ്ടെങ്കിലും ആര്‍സിബി ഇവര്‍ക്കു കളിക്കാന് അവസരം നല്‍കിയിട്ടില്ല. എന്നാല് ഇനിയുള്ള കളികളില് ഇരുവരെയും ആര്‍സിബി പ്ലെയിങ് ഇലവനില് ഉള്‍പ്പെടുത്തേണ്ടതുണ്ട്. ആര്‍സിബിയുടെ നിലവിലെ ബൗളിങ് ആക്രമണം ഒട്ടും മൂര്‍ച്ചയിലാത്തതാണ്. പവര്‍പ്ലേയിലും അവസാന ഓവറുകളിലുമെല്ലാം വിക്കറ്റെടുക്കാന് ബൗളിങ് നിര പാടുപെടുകയാണ്.\nബൗളിങിലെ ഈ പോരായ്മ പരിഹരിക്കാന് കോള്‍ട്ടര് നൈലിന്റെയും സോത്തിയുടെയും വരവിന് സാധിക്കും. ബൗളിങില് മാത്രമല്ല പ്രതിസന്ധിഘട്ടങ്ങളില് ബാറ്റിങിലും നിര്‍ണായക സംഭാവനകള് നല്‍കാന് ശേഷിയുള്ള താരങ്ങളാണ് ഇരുവരും.\nഇന്ത്യന് താരങ്ങളില് വിശ്വാസമര്‍പ്പിക്കുക\nഇന്ത്യന് താരങ്ങള്‍ക്കു വേണ്ടത്ര പരിഗണന നല്‍കാത്ത ടീമുകളിലൊന്നാണ് ആര്‍സിബി. ഇതു മാറേണ്ടിയിരിക്കുന്നു. പ്രതിഭയുള്ള നിരവധി ഇന്ത്യന് താരങ്ങള് ആര്‍സിബിക്കൊപ്പമുണ്ട്. അവര്‍ക്ക് കൂടുതല് അവസരങ്ങള് നല്‍കി വളര്‍ത്തിക്കൊണ്ടു വന്നാല് മാത്രമേ ഇനിയുള്ള സീസണുകളിലും ടീമിന് സ്ഥിരതയാര്‍ന്ന പ്രകടനം നടത്താന് സാധിക്കുകയുള്ളൂ.\nശിവം ദുബെ, പ്രയസ് ബര്‍മന് എന്നീ യുവതാരങ്ങള്‍ക്ക് ചില അവസരങ്ങള് നല്‍കി ആര്‍സിബി തഴയുകയായിരുന്നു. ആഭ്യന്തര ക്രിക്കറ്റില് മികച്ച പ്രകടനങ്ങള് നടത്തിയിട്ടുള്ള ഇവരില് കൂടുതല് വിശ്വാസമര്‍പ്പിക്കാന് കോലി തയ്യാറായേ മതിയാവൂ.\nവാഷിങ്ടണ് സുന്ദര്, പവന് നേഗി, നവ്ദീപ് സെയ്‌നി തുടങ്ങിയ ഇന്ത്യന് താരങ്ങളെയും പരീക്ഷിക്കാന് ആര്‍സിബി തയ്യാറാവണം. ഓള്‍റൗണ്ടറായ വാഷിങ്ടണിനെ ആര്‍സിബിക്കു ഓപ്പണിങ് ബാറ്റ്‌സ്മാനായും ഇറക്കാവുന്നതാണ്.\nStory first published: Wednesday, April 3, 2019, 13:59 [IST]


'സ്ത്രീകള് വേദിയില് വരരുതെന്ന് പറയുന്നതിനര്‍ത്ഥം പൊതുവിടങ്ങളില് വരരുതെന്നല്ലേ'; സമൂഹം ഉയര്‍ന്ന് വരണമെന്നും ഒറ്റക്കെട്ടായി ഇതിനെതിരെ പ്രതികരിക്കണമെന്നും ആരിഫ് മുഹമ്മദ് ഖാന്\nMay 15, 2022, 03:10 pm IST\nതിരുവനന്തപുരം: സ്ത്രീകള് വേദിയില് വരരുതെന്ന് പറയുന്നതിനര്‍ത്ഥം സ്ത്രീകള് പൊതുവിടങ്ങളില് വരരുതെന്നല്ലേയെന്ന് പൊതുവേദിയില് പെണ്‍കുട്ടി അപമാനിക്കപ്പെട്ട സംഭവത്തില് വീണ്ടും ഗവര്‍ണര് ആരിഫ് മുഹമ്മദ് ഖാന്. സമൂഹം ഉയര്‍ന്ന് വരണമെന്നും ഒറ്റക്കെട്ടായി ഇതിനെതിരെ പ്രതികരിക്കണമെന്നും ആവശ്യപ്പെട്ടു. മാധ്യമ പ്രവര്‍ത്തകരോട് പ്രതികരിക്കുകയായിരുന്നു അദ്ദേഹം.\n‘മദ്രസകളിൽ എന്താണ് പഠിപ്പിക്കുന്നത്? മദ്രസ പഠനമല്ല വിദ്യാർത്ഥികൾക്ക് വേണ്ടത്. മദ്രസകളിൽ പഠിപ്പിക്കുന്ന കാര്യങ്ങൾ പരിശോധിക്കണം’; ഉദയ്പൂരിൽ തയ്യൽക്കാരനെ കഴുത്തറുത്ത് കൊന്ന സംഭവത്തെ അപലപിച്ച് ഗവർണർ ആരിഫ് മുഹമ്മദ് ഖാൻ\nഹിജാബ് ധരിച്ചാണ് പെണ്‍കുട്ടി വേദിയിലേക്ക് എത്തിയത്. ആ പെണ്‍കുട്ടിയെയാണ് അപമാനിച്ചത്. അതുകൊണ്ടുതന്നെ ഹിജാബ് അല്ല വിഷയം. മറ്റു ചിലതാണെന്നായിരുന്നു അദ്ദേഹത്തിന്റെ പ്രസ്താവന.\nTags: girlsamasthaaarif muhammad khan


കാലം ഇങ്ങനെ മാറുമെന്നൊന്നും കെ. കരുണാകരനു സങ്കല്പിക്കാന് കഴിഞ്ഞിട്ടുണ്ടാവില്ല. അതു സ്വാഭാവികം മാത്രം. ഇരുപത്തഞ്ചു ഷീറ്റുള്ള കാല്‍ലക്ഷം മെമ്പര്‍ഷിപ്പ് പുസ്തകങ്ങള് വേണം എന്ന് അദ്ദേഹം ആവശ്യമുന്നയിച്ചപ്പോള് കെ.പി.സി.സി. പ്രസിഡന്റ് രമേശ് ചെന്നിത്തല പത്രക്കാര് മുഖേന നല്കിയ മറുപടി കേട്ടില്ലേ....സൈറ്റില് ചെന്നെടുത്തോളാന്. അംഗത്വപുസ്തകം കിട്ടാന് എ.ഐ.സി.സി.യിലോ കെ.പി.സി.സി.യിലോ ചെന്ന് ക്യൂ നില്ക്കുകയോ ഭാരവാഹികളുടെ കാലു തിരുമ്മുകയോ ചെയ്യുക എന്നതാണ് പാര്‍ട്ടിയിലെ പരമ്പരാഗതമായ രീതി. ലീഡര്‍ക്ക് �ഒരിക്കലും അതിന്റെ ആവശ്യമുണ്ടായിട്ടില്ല. എണ്ണം അറിയിച്ചാല് സാധനം പാര്‍സലായി ലോറിയില് എത്തിച്ചുകൊടുക്കാറാണ് പതിവ്. അതാണിപ്പോള് ഒരു മുന്നറിയിപ്പുമില്ലാതെ മാറ്റിയിരിക്കുന്നത്. ഇന്റര്‍നെറ്റില് ചെന്ന് എ.ഐ.സി.സി.യുടെ സൈറ്റ് തുറന്നാല് മതിയത്രെ. കുന്ത്രാണ്ടത്തിന്റെ വിലാസവും പത്രത്തിലുണ്ട്. മേമ്പ്രാകാനുള്ള അപേക്ഷാഫോറം അതില് കാണും. ആറേകാല് ലക്ഷം ഫോമുകളല്ലേ ലീഡര് വേണമെന്ന് പറഞ്ഞത്?എന്തിന് ആറേകാലാക്കുന്നു, പത്തേകാലായിക്കൊള്ളട്ടെ. ഓണ്‍ലൈനായി ഇറക്കുമതി ചെയ്യാം. ഡൗണ്‍ലോഡിനു പ്രത്യേക കാശൊന്നും കൊടുക്കേണ്ട. ഫോറം പൂരിപ്പിച്ച് അംഗത്വഫീസ് സഹിതം പാര്‍ട്ടിയെ ഏല്പിച്ചാല് മതിയാകുമത്രെ.\nറെയില്‍വേ ടിക്കറ്റ് ബുക്കു ചെയ്യുന്നതിനേക്കാള് എളുപ്പത്തില് കോണ്‍ഗ്രസ്സില് അംഗത്വത്തിന് അപേക്ഷിക്കാമെന്നത് അത്യന്തം ജനാധിപത്യപരമാണെന്ന് പറയേണ്ടതില്ല. താത്പര്യമുള്ളവര്‍ക്കെല്ലാം പാര്‍ട്ടിയില് അംഗങ്ങളാകാമെന്നും രമേശ് ചെന്നിത്തല പറഞ്ഞതായാണ് റിപ്പോര്‍ട്ട്. കെ. മുരളീധരന്റെ കാര്യം ഇതില്‍പ്പെടുമോ എന്നറിയില്ല. പെടാനിടയില്ല, അതുവേറെ കേസ്. എന്തായാലും ഇത്ര ഉദാരമായി അംഗത്വം നല്കുന്ന പാര്‍ട്ടി വേറെ ഇല്ലെന്ന ബോധ്യത്തില് കോണ്‍ഗ്രസ്സായിക്കളയാമെന്നു വിചാരിച്ച് പാര്‍ട്ടിയുടെ ഓണ്‍ലൈന് ഓഫീസില് പലരും കേറിനോക്കിയതായി റിപ്പോര്‍ട്ടുണ്ട്. അങ്ങനെ കേറിയവര് പലരും നിരാശരായെന്നും ചിലര് ഭയന്നു പിന്മാറിയെന്നും വേറെ എക്‌സ്‌ക്ലൂസീവ് റിപ്പോര്‍ട്ടുണ്ട്. താത്പര്യമുള്ളവര്‍ക്കെല്ലാം അംഗമാകാമത്രെ. അങ്ങോട്ടു ചെന്നാലേ കാര്യത്തിന്റെ കിടപ്പ് മനസ്സിലാകൂ. അപേക്ഷിക്കുംമുമ്പ് പാര്‍ട്ടിയുടെ ഭരണഘടനയിലെ ചില വകുപ്പുകള് വായിച്ചറിയണമെന്നു തുടക്കത്തിലേ പറയുന്നുണ്ട്. എന്നാലതൊന്നു വായിച്ചുകളയാമെന്നു വിചാരിച്ച് തപ്പിനോക്കിയാല് സംഗതി കാണില്ല. കോണ്‍സ്റ്റിറ്റിയൂഷണ് എന്നൊരു മേശവലിപ്പില് ബോര്‍ഡെഴുതിയിട്ടുണ്ടെങ്കിലും അതിനകം കാലിയാണ്. ഗ്രേറ്റ് ബ്രിട്ടനെപ്പോലെ ലിഖിത ഭരണഘടനയില്ലാത്ത പ്രസ്ഥാനമാണ് കോണ്‍ഗ്രസ് എന്നത് വെറുമൊരു അപവാദമാണ്. സംഗതിയുണ്ട്. കണ്ടവര് കുറവാണെന്നു മാത്രം. എന്തായാലും ഓണ്‍ലൈനില് അപേക്ഷാഫോറമേ ഉള്ളൂ. ഭരണഘടനയില്ല. ഓണ്‍ലൈനായി അംഗത്വത്തിന് അപേക്ഷിക്കാന്‍പറ്റില്ല.\nഫോറം പൂരിപ്പിച്ച് പാര്‍ട്ടി ഓഫീസില്‍ത്തന്നെ കൊടുക്കണം. മൂന്നുരൂപയും കൊടുക്കണം. പണ്ട് നാലണയായിരുന്നു. പണപ്പെരുപ്പത്തിനും വിലക്കയറ്റത്തിനും ആനുപാതികമായാണെങ്കില് അംഗത്വഫീസ് മൂന്നുരൂപയാക്കിയാലൊന്നും പോരാ. ഗാന്ധിജിയുടെ കാലത്തെ നാലണയ്ക്ക് ഇന്ന് നൂറുരൂപയുടെ വിലയെങ്കിലും കാണണം. അതുസാരമില്ല. പുറത്തു നാലണയെന്നും മൂന്നുരൂപയെന്നുമൊക്കെ പറയുമെങ്കിലും സൗജന്യമായി കിട്ടുന്ന സാധനമാണത്. സമ്പൂര്‍ണ ജനാധിപത്യ പാര്‍ട്ടിയായതുകൊണ്ട് മെമ്പര്‍ഷിപ്പ് സിനിമാനോട്ടീസ് പോലെ വിതരണം ചെയ്യും. വേണോ എന്നുപോലും ചോദിച്ചെന്നുവരില്ല. തിരഞ്ഞെടുപ്പുണ്ടാകുമെന്ന ഭയം ഇടയ്ക്കിടെ ഹൈക്കമാന്‍ഡ് സൃഷ്ടിച്ചുവിടുന്നതുകൊണ്ടാണ് ലക്ഷക്കണക്കിനാളുകളെ അംഗങ്ങളാക്കേണ്ടി വരുന്നത്. അഞ്ചുംപത്തും ലക്ഷം അപേക്ഷാഫോറങ്ങള് വാങ്ങിയാല് ചേര്‍ക്കാന് അത്രയും കോണ്‍ഗ്രസ്സുകാര് നാട്ടിലുണ്ടാകണമെന്നില്ല. അതിനു പണിയുണ്ട്. ഓരോവാര്‍ഡിലെയും പൊതുതിരഞ്ഞെടുപ്പിന്റെ വോട്ടേഴ്‌സ് ലിസ്റ്റ് നോക്കി തോന്നുന്നവരെയെല്ലാം അംഗമാക്കണം. അത്രതന്നെ. ഇവര് വേറെ പാര്‍ട്ടിയില് അംഗമാണോ ആ പേരില് യഥാര്‍ഥത്തില് ആളുണ്ടോ എന്നൊന്നും ഉറപ്പിച്ചുപറയാനാവില്ല. ഇലക്ഷന് കമ്മീഷന് ചട്ടങ്ങളും തിരിച്ചറിയല് കാര്‍ഡുമൊന്നുമില്ലാത്തതിനാല് ഇക്കാര്യത്തില് വേറെ പ്രയാസം അനുഭവപ്പെടാറില്ല. അംഗത്വഫീസ് അടയേ്ക്കണ്ടത് ഗ്രൂപ്പ് നേതാക്കളുടെ ചുമതലയാണ്. ഒടുവില് രണ്ടായിരത്തിനാലില് മെമ്പര്‍ഷിപ്പ് പ്രവര്‍ത്തനം നടന്നപ്പോള് 41 ലക്ഷം പേരെ പാര്‍ട്ടിയില് ചേര്‍ത്തെന്ന് പത്രങ്ങളിലുണ്ടായിരുന്നു.\nനാല്പത്തൊന്നുലക്ഷമേ....യു.ഡി.എഫിനു കിട്ടുന്ന വോട്ടിനേക്കാള് കൂടുതല് പാര്‍ട്ടിഅംഗങ്ങളുള്ള മണ്ഡലങ്ങളുമുണ്ടത്രെ.\nതാത്പര്യമുള്ള ആര്‍ക്കും പാര്‍ട്ടിയില് അംഗമാകാമെന്ന് ചെന്നിത്തലയ്ക്ക് പറയാം. പക്ഷേ, പാര്‍ട്ടി ഭരണഘടനയില് പറയുന്ന വ്യവസ്ഥ പാലിച്ച് ഇന്ന് ഇന്ത്യയിലാര്‍ക്കും അംഗമാകാന് പറ്റില്ലെന്ന് അതു വായിച്ചവര് മനസ്സിലാക്കും. വെറുതെയല്ല പാര്‍ട്ടി ഭരണഘടന ഓണ്‍ലൈനില് ലഭ്യമാക്കാതിരുന്നത്. പാര്‍ലമെന്ററി ജനാധിപത്യം അടിസ്ഥാനമാക്കിയുള്ള സോഷ്യലിസമാണ് പാര്‍ട്ടിയുടെ ലക്ഷ്യമെന്ന അംഗത്വഫോറത്തിലെ വ്യാജ അവകാശവാദം കണ്ടില്ലെന്നു നടിക്കാം. പക്ഷേ, പത്തിന ഉപാധികളില് പലതും വളരെ ക്രൂരങ്ങളാണ്. സ്ഥിരമായി സര്‍ട്ടിഫൈഡ് ഖാദി ധരിക്കണമെന്നതു പോകട്ടെ, മദ്യം തൊടാന് പാടില്ല, സ്ഥിരമായി കായികാധ്വാനം ചെയ്യണം... അങ്ങനെയങ്ങനെ.....സദാചാരം പുലര്‍ത്തണം, മായംചേര്‍ക്കല്, അഴിമതി, വ്യാജരേഖ ചമയ്ക്കല്, ഫണ്ടു തട്ടിപ്പ് തുടങ്ങിയവയും അംഗത്വം റദ്ദാക്കാവുന്ന കുറ്റങ്ങളാണെന്ന് പാര്‍ട്ടി ഭരണഘടനയില് വേറെ പറയുന്നുണ്ടത്രെ. ഓണ്‍ലൈന് പരിഷ്‌കാരമൊക്കെ ഉണ്ടാക്കിയവര്‍ക്ക് ഇതെല്ലാമങ്ങ് കാലത്തിനൊത്ത് പരിഷ്‌കരിച്ചുകൂടായിരുന്നോ? സ്ഥിരം സദാചാരക്കമ്മിറ്റിയുള്ള പാര്‍ട്ടിയാണ് കോണ്‍ഗ്രസ്. സദാചാരലംഘനം പാര്‍ട്ടി അച്ചടക്കത്തിന്റെ ലംഘനമാണെന്ന് അവര് ഭരണഘടനയില് എഴുതിവെച്ചിട്ടുണ്ടെന്നും കണ്ടല്ലോ.\nഅതാണ് രാജ്‌മോഹന് ഉണ്ണിത്താനെതിരെ ആരോപണമുണ്ടായപ്പോള് മേല്‍കീഴ് നോക്കാതെ പാര്‍ട്ടിയില്‍നിന്ന് സസ്‌പെന്‍ഡ് ചെയ്തത്. സദാചാരലംഘനത്തിന്റെ പേരില് ആദ്യമായി സസ്‌പെന്‍ഡ് ചെയ്യപ്പെടുന്ന എ.ഐ.സി.സി അംഗം എന്ന ബഹുമതിയാണ് അദ്ദേഹം ഇതുവഴി നേടിയിരിക്കുന്നത്. ഇതിനര്‍ഥം ആദ്യമായി സദാചാരലംഘനം ആരോപിക്കപ്പെട്ട നേതാവാണ് ഉണ്ണിത്താന് എന്നല്ല, അതു പലരും കാണും. ഉണ്ണിത്താന്റെ പേരില് സദാചാരലംഘനമേ ആരോപിക്കപ്പെട്ടിട്ടുള്ളൂ. സ്ത്രീപീഡനം ആരോപിക്കപ്പെട്ടിട്ടില്ല. സ്ത്രീപീഡനക്കേസില് പ്രതിയായവരെപ്പോലും കോണ്‍ഗ്രസ് സസ്‌പെന്‍ഡ് ചെയ്തിട്ടില്ല. അത്തരക്കാരെ പ്രൊമോട്ട് ചെയ്ത് മുന്തിയ സ്ഥാനം കൊടുക്കാറാണ് പതിവ്. എന്നിട്ടാണിപ്പോള് ഉണ്ണിത്താനുമേല് അപൂര്‍വ ബഹുമതി കെട്ടിവെച്ചിരിക്കുന്നത്. സദാചാരവും ദുരാചാരവുമൊക്കെ വ്യക്തിക്കും കാലത്തിനും ദേശത്തിനും മതത്തിനുമനുസരിച്ചെല്ലാം മാറിക്കൊണ്ടിരിക്കും. ഭര്‍ത്താവോ സഹോദരനോ ഒപ്പമില്ലാതെ റോഡില്‍നടക്കുന്ന പെണ്ണിനെ അടിച്ചോടിക്കാന് മുട്ടന്‍വടിയുമായി 'മുത്താവമാര്' റോന്ത് ചുറ്റുന്ന രാജ്യങ്ങളുണ്ട്. ആണും പെണ്ണും റോഡില് സംസാരിച്ചുനിന്നാല് തല്ലി എല്ലൊടിക്കുന്ന മുത്താലിക്കുമാര് മംഗലാപുരം, ദക്ഷിണ കന്നഡ പ്രദേശങ്ങളിലുണ്ട്. ആണും പെണ്ണും സന്ധ്യയ്ക്കു മുമ്പോ ശേഷമോ മുറിയിലിരുന്നു സംസാരിച്ചാല് അവിടെ പ്രകടനം നടത്തിയും ആണിനെയും പെണ്ണിനെയും തല്ലിച്ചതച്ചും അറസ്റ്റ് ചെയ്യിച്ചും മാനംകെടുത്തുന്ന മുത്താവ-മുത്താലിക്കുകള് കേരളത്തിലുണ്ടെന്നും ഇപ്പോള് മനസ്സിലായി. ഉണ്ണിത്താനെപ്പോലുള്ള പറ്റിയ ഇരകള് വേണമെന്നേ ഇവര്‍ക്കുള്ളൂ. അവിവാഹിതനായ ഒരു ദേശീയ യുവനേതാവ് വിദേശിയായ കാമുകിക്കൊപ്പം പല നാള് കേരളത്തില് അന്തിയുറങ്ങിയപ്പോള് പ്രകടനമോ പോലീസോ വാര്‍ത്തയോ ഉണ്ടായില്ല.\nഅയ്യയ്യോ.. അതു സ്റ്റാര് ഹോട്ടലിലല്ലേ.....മഞ്ചേരിയിലെ ഒറ്റമുറിയിലല്ലല്ലോ. ഉണ്ണിത്താനും യുവതിക്കുമെതിരെ അനാശാസ്യത്തിനു കേസെടുത്തു എന്നാണ് മാധ്യമങ്ങള് റിപ്പോര്‍ട്ടു ചെയ്തത്.അനാശാസ്യം എന്നൊരു കുറ്റകൃത്യമില്ല. ഉണ്ണിത്താന് കൂടുതല് വലിയ അനാശാസ്യം കാണിക്കാറും പറയാറുമുള്ളത് പാര്‍ട്ടിയിലും ചാനലിലും പ്രസംഗവേദിയിലുമാണ്. അതിനു കേസെടുക്കാറുമില്ല. ഉണ്ണിത്താനും യുവതിക്കുമെതിരെയുള്ള കേസ് ഇമ്മോറല് ട്രാഫിക് പ്രിവന്‍ഷന് ആക്ട് അനുസരിച്ചുള്ളതാണ്. പച്ചമലയാളത്തില് പറഞ്ഞാല്, വ്യഭിചാരക്കുറ്റത്തിനാണ് കേസ്. ഉണ്ണിത്താന് ചെയ്തതിനേക്കാള് വലിയ അനാശാസ്യമിതാണ്, മനുഷ്യാവകാശ ലംഘനവുമാണത്. വ്യഭിചാരവും മറ്റേതും തമ്മിലുള്ള വ്യത്യാസമൊന്നും ഇടതുപക്ഷ സദാചാര മൗലികവാദികള് അറിയണമെന്നില്ല. കാറല് മാര്‍ക്‌സ് അതിനെക്കുറിച്ച് എഴുതിക്കാണില്ല. ഇടതുമന്ത്രിസഭയിലെ രണ്ടു മന്ത്രിമാര് പീഡിപ്പിച്ചതായുള്ള പരാതി വിപ്ലവകാരികളായ മുഖ്യമന്ത്രിമാര്‍ക്ക് ലഭിച്ചിട്ടും അനേകനാള് വിപ്ലവപത്രത്തില് വാര്‍ത്ത വന്നില്ല. ബൂര്‍ഷ്വാമാധ്യമങ്ങള് എഴുതുംവരെ അവര് കാത്തുനിന്നു. അന്നു പക്ഷേ, പ്രകടനമോ സദാചാരവാദികളുടെ പ്രകടനമോ ഒന്നുമുണ്ടായില്ല. മാധ്യമങ്ങള്‍ക്കെതിരെ വര്‍ണശബള ഫ്‌ളക്‌സ് ബോര്‍ഡുകളും ഉണ്ടായില്ല. ഇന്നലത്തെ ആശാസ്യം ഇന്നത്തെ അനാശാസ്യമാവാം മറ്റന്നാളത്തെ സദാചാരവുമതാവാം.


നവകേരളം: സ്കൂൾ കുട്ടികൾ സംസ്ഥാന സർക്കാരിന് പിരിച്ചു നൽകിയത് 13 കോടി\n13 Sep 2018 2:38 AM GMT\nപ്രളയബാധിതരെ പുനരധിവസിപ്പിക്കാനും നവകേരളം നിർമിക്കാനുമായി കേരള സർക്കാർ നടത്തുന്ന പ്രയത്നങ്ങൾക്ക് സ്കൂൾ കുട്ടികളുടെ അകമഴിഞ്ഞ പിന്തുണ. സംസ്ഥാനത്തെ സ്കൂള് വിദ്യാർത്ഥികൾ സർക്കാരിന് പിരിച്ചു നൽകിയത് 12.80 കോടി രൂപയാണ്!\nസെപ്തംബർ 12ന് വവൈകീട്ട് ആറുമണി വരെ 'സമ്പൂർണ' പോർട്ടലിൽ രേഖപ്പെടുത്തിയ കണക്കാണിത്. ആകെ 12,862 സ്കൂളുകളാണ് സംഭാവന നൽകിയത്.\nസംസ്ഥാനത്ത് ഏറ്റവും കൂടുതൽ തുക രേഖപ്പെടുത്തിയത് കോഴിക്കോട്ടെ നടക്കാവ് ഗേൾസ് സ്കൂളിലാണ്. ഇവിടെനിന്നു മാത്രം 10.05 ലക്ഷം രൂപ പിരിച്ചെടുത്തു. ഏറ്റവും കൂടുതൽ തുക പിരിഞ്ഞുകിട്ടിയ ജില്ല മലപ്പുറമാണ്. 2.10 കോടി.\nപല സ്കൂളുകളും കിട്ടിയ തുക പോർട്ടലിൽ അപ്ഡേറ്റ് ചെയ്യുന്നതേയുള്ളൂ. ഇതിനാൽ തുക ഇനിയും കൂടും.\nതിരുവനന്തപുരം: 9494959, കൊല്ലം: 9052481, പത്തനംതിട്ട: 3874185, ആലപ്പുഴ: 4361235, കോട്ടയം: 5868308, ഇടുക്കി: 2433250, എറണാകുളം: 6472499, തൃശൂർ: 9672738, പാലക്കാട്: 8581065, മലപ്പുറം: 21024588, കോഴിക്കോട്: 20768956, വയനാട്: 3027620, കണ്ണൂർ: 15844145, കാസർകോട്: 7585210.\nflood Kerala floods relief school


കെ.ബാബുവിനെതിരെ കേസെടുക്കും. ബാബു പെട്ടത് മാണിയേക്കാൾ വലിയകുരുക്കിൽ. - Pravasishabdam\nHome Crime കെ.ബാബുവിനെതിരെ കേസെടുക്കും. ബാബു പെട്ടത് മാണിയേക്കാൾ വലിയകുരുക്കിൽ.\nകെ.ബാബുവിനെതിരെ കേസെടുക്കും. ബാബു പെട്ടത് മാണിയേക്കാൾ വലിയകുരുക്കിൽ.\nകൊച്ചി: 10കോടി രൂപ ബാർ ഉടമകളിൽനിന്നും മന്ത്രി കെ.ബാബു വാങ്ങിയെന്ന മൊഴിയിൽ മന്ത്രി കെ.ബാബുവിനെതിരെ കേസെടുക്കുമെന്ന് ഉറപ്പായി. ഇതോടെ 10 കോടിയുമായി ഉമ്മൻ ചാണ്ടിയുടെ മന്ത്രിസഭയിലേ വിശ്വസ്തനും മുഖ്യമന്ത്രിയുടെ പടയാളിയുമായ ബാബു പുറത്തേക്ക് പോകുവാനുള്ള സാധ്യത തെളിയുകയാണ്. മന്ത്രി കെ.ബാബുവിനെ ന്യായീകരിക്കാൻ അധികമൊന്നും കോൺഗ്രസിനും സർക്കാരിനും സാധിക്കില്ല.\nബാബുവിനെതിരായ മൊഴി ശക്തം.\nമന്ത്രി കെ.ബാബുവിനെതിരായ മൊഴി ശക്തമായി നിലനില്ക്കുന്നതാണെന്ന് നിയമവിദഗ്ദർ ചൂണ്ടികാട്ടുന്നു. ബിജു രമേശ് മജിസ്ട്രേട്ടിനു മുന്നിലാണ് രഹസ്യമൊഴി നല്കിയത്. മജിസ്ട്രേട്ട് അത് മുഴുവൻ രേഖപ്പെടുത്തുകയും പരാതിക്കാരനെ വായിച്ചുകേൾപ്പിച്ച് ഒപ്പിട്ടുവാങ്ങിക്കുകയും ചെയ്തതാണ്. അതിനാൽ തന്നെ പരാതിക്കാരനു പോലും ഇനി തന്റെ മൊഴിയിൽനിന്നും ഒഴിഞ്ഞുമാറാൻ ആകില്ല. മാത്രമല്ല 10കോടി കൊടുത്തുവെന്ന് തെളിയിക്കാനുള്ള സാക്ഷികളേയും സാഹചര്യ തെളിവുകളും കൂടി ബിജു രമേശ് മൊഴിക്കൊപ്പം മജിസ്ട്രേട്ട് മുമ്പാകെ ഹാജരാക്കിയിരിക്കുന്നു. മജിസ്ട്രേട്ടിനു മുമ്പാകെ നല്കുന്ന മൊഴിക്ക് ജുഡീഷ്യൽ പരിരക്ഷ കൂടുതലാണ്. കേസിൽ ഇത് സുപ്രധാന തെളിവായും സ്വീകരിക്കും. സാധാരണ പോലീസിനു മുന്നിൽ നല്കുന്ന മ‍ൂഴി കോടതിയിൽ കേസിന്റെ വിചാരണവേളയിൽ മത്രമാണ് അന്തിമമായി സ്ഥിതീകരിക്കപ്പെടുക. പോലീസിൽ നല്കുന്ന മൊഴികൾ വിചാരണവേളയിൽ വീണ്ടും കോടതിയിൽ നേരിട്ട് വീണ്ടും വെളിപ്പെടുത്തുകയും മൊഴികൊടുത്തയാൽ സ്ഥിതീകരിക്കുകയും ചെയ്യേണ്ടതുണ്ട്. അതായത് പോലീസിനു മുമ്പാകെ നല്കുന്ന മൊഴികൾ ആരുടേതായാലും കോടതിയിൽ ദുർബലമാണ്. ഇത്തരം കേസുകൾ കോടതിയിൽ വിചാരണക്ക് എടുക്കുമ്പോൾ മൊഴികൊടുത്തയൾക്ക് അതിൽ നിന്നും പിനാമാറാനും, മാറ്റി പറയാനും സാധിക്കും. പോലീസിൽ കൊടുത്ത മൊഴി നിഷേധിക്കാനും മൊഴിയുടെ ഉടമയ്ക്ക് കോടതിയിൽ സാധിക്കും.\nഎന്നാൽ മജിസ്ട്രേട്ടിനു മുമ്പാകെ നല്കുന്ന മൊഴി കുറെ കൂടി ശക്തമാണ്. ഭീഷ്ണിപെടുത്തിയോ പ്രലോഭിപ്പിച്ചോ മറ്റ് സമ്മർദ്ദങ്ങളോ ഇത്തരം മൊഴികളിൽ പിന്നീട് ആരോപിക്കാൻ മൊഴിയുടെ ഉടമയ്ക്ക് പറ്റില്ല. ആരും ചോദ്യം ചെയ്യാതെ സ്വമേധയാ ഉള്ള മൊഴിയുടെ സ്വന്തത്രമായ അവസ്ഥയും നിലനില്പ്പും പിന്നീട് ചോദ്യം ചെയ്യപ്പെടില്ല. മാത്രമല്ല വെട്ടിതിരുത്തലും കൂട്ടിചേർക്കലും ഇത്തരം മൊഴികളിൽ കഴിയില്ല. മൊഴിമാറ്റാനും മാറ്റിയെഴുതാനും സാധിക്കില്ല. ജുഡീഷ്യറിയുടെ മുമ്പാകെയുള്ള നടപടി ക്രമം ആയതിനാൽ മൊഴിയിൽ തുടർനടപടികൾ കൂടിയേതീരൂ. പോലീസിനു മുപാകെയുള്ള മൊഴിയാണേൽ പോലീസിനു കേസില്ലെന്നു പറഞ്ഞ് തള്ളികളയുകയോ, മാറ്റി വയ്ക്കുകയോ ചെയ്യാം. എന്നാൽ മജിസ്ട്രേട്ടിനു മുമ്പാകെയുള്ള മൊഴിയിൽ അത് പറ്റില്ല.\nബാര് ഉടമകളില് നിന്ന് മന്ത്രി ബാബു 10 കോടി രൂപ വാങ്ങിയതായി ബാര് ഓണേഴ്‌സ് അസോസിയേഷന് വര്‍ക്കിങ് പ്രസിഡന്റ് ബിജു രമേശ് മജിസ്‌ട്രേറ്റിന് നല്‍കിയ രഹസ്യ മൊഴിയിലാണ് പറയുന്നത്.\nPrevious articleമലബാര് ഗോള്‍ഡിലെ തട്ടിപ്പുകള്; പ്രവാസിയെ പിഴിയുന്ന സ്വര്‍ണ്ണക്കച്ചവടക്കാര്; സ്വര്‍ണ്ണത്തിന്റെ വിലയെക്കാള് പണിക്കൂലി\nNext articleഎസ്.എസ്.എല്.സി പൂര്‍ണമായ ഫലപ്രഖ്യാപനം നാളെ; 100% വിജയം